Existence : 2015\nকোরআন ও হাদিসের আলোকে স্বামী-স্ত্রীর সম্পর্ক ও মর্যাদা\nকোরআন ও হাদিসের আলোকে স্বামী-স্ত্রীর সম্পর্ক ও মর্যাদা !\nজীবনের স্রোতোধারার অনিবার্য সঙ্গী হলো মানবজাতি ৷ 'নর' এবং 'নারী' মানবজাতির এই জীবনধারাকে প্রবাহমান গতি দিয়েছে সেই সৃষ্টির আদি মানব আদমের যুগ থেকে ৷ বর্তমান বিশ্বের ৬১০ কোটি মানুষ যুগ-যুগান্তের ধারাবাহিক উত্তরাধিকার এখন ৷ মানুষ সম্পর্কে প্রসিদ্ধ একটি বক্তব্য প্রায় সবারই জানা, তাহলো-‘মানুষ হলো বিচার বুদ্ধি সম্পন্ন প্রাণী' ৷ সত্যিই এই বিচারবোধই মানুষকে অন্যান্য প্রাণী থেকে আলাদা করে তুলেছে ৷ সেজন্যে মানুষ অন্যান্য প্রাণীর মত জীবন যাপন না করে আল্লাহ প্রদত্ত বুদ্ধিমত্তা দিয়ে গড়ে তুলেছে একটি সুশৃঙ্খল সামাজিক ও পারিবারিক জীবন ৷ যুগে যুগে আল্লাহ প্রেরিত রাসূলগণই এই পরিবার গঠনের অনুপ্রেরণা জুগিয়েছেন ৷ সুশৃঙ্খল এই পারিবারিক কাঠামো থেকেই মানুষ পেয়েছে সভ্যতার আলো ৷ পরিবার কাঠামোর সাথে সভ্যতা যেন নিত্যসঙ্গী ৷ যেখানে পরিবার কাঠামো নেই, সেখানে সভ্যতা বলতে যা বোঝায়, তার সাথে অন্যান্য প্রাণীকূলের জীবনযাপন পদ্ধতির খুব বেশী পার্থক্য নেই ৷ নারী এবং পুরুষ উভয়ের সম্মিলিত প্রচেষ্টায় গড়ে ওঠে পরিবার ৷ এই 'সম্মিলিত' শব্দের মধ্যেই নিহিত রয়েছে নারী-পুরুষের পারস্পরিক অবদান এবং অধিকারের সূক্ষ্ম বিষয়৷ প্রাগৈতিহাসিক কাল থেকেই নারী-পুরুষের অধিকার এবং পারস্পরিক সম্পর্কের ব্যাপারে বিভিন্ন ধর্ম ও আদর্শগত মতবাদ বিচিত্র দৃষ্টিভঙ্গী প্রকাশ করেছে ৷ সেসব দৃষ্টিভঙ্গী অনুযায়ী একমাত্র ইসলাম ব্যতীত অন্য সকল ধর্ম ও মতবাদই নারীকে কখনো ভোগ্যপণ্যে কিংবা কখনো পুরুষ দেবতার সেবাদাসীতে পরিণত করেছে৷ সভ্যতার এই স্বর্ণযুগেও নারী-পুরুষের পারস্পরিক সম্পর্ক ও অধিকার নিয়ে এখনো চলছে বিচিত্র কৌণিক মতামত ৷ পশ্চিমা সমাজে পরিবার কাঠামো ভেঙ্গে পড়ায় সেখানে বিবাহ-বহির্ভূত লিভিং টুগেদার বা নারী-পুরুষের একত্রবাস প্রথা চালু রয়েছে ৷ এছাড়া বিয়ের প্রচলন সেখানে যতটুকু অবশিষ্ট রয়েছে, তাতে স্বামী-স্ত্রীর পারস্পরিক অধিকার প্রশ্নে মতবিরোধের জের ধরে ডিভোর্সের মাত্রাই ব্যাপক ৷ যে সমাজে লিভ-টুগেদারের জন্যে বিয়েরই প্রয়োজন নেই, সে সমাজে ডিভোর্স বা তালাক প্রদানের মাত্রা যে কতো মামুলি ও ভয়াবহ, তা খুব সহজেই অনুমান করা যায় ৷ জ্ঞান-বিজ্ঞানে বা প্রযুক্তিগত উৎকর্ষের মানদন্ডে পশ্চিমা জগত আধুনিক সভ্যতার দাবীদার হলেও ক্ষয়িষ্ণু পরিবার কাঠামোর ফলে পাশ্চাত্য সভ্যতা বিশ্বব্যাপী অকল্যাণই বয়ে এনেছে ৷ তাদের ঐ কু-সংস্কৃতির ব্যাপক প্রভাবে মুসলিম জাতির মধ্যেও তা এখন সংক্রমিত হচ্ছে ৷ এরফলে পারিবারিক বিশৃঙ্খলা ব্যাপক বেড়ে গেছে ৷ অথচ পরিবারের প্রধান যে দুটি স্তম্ভ অর্থাৎ বাবা-মা বা স্বামী-স্ত্রী-তাদের মধ্যে যদি পারস্পরিক কর্তব্যবোধ স্পষ্টভাবে জাগ্রত থাকতো, তাহলে এই সমস্যা হয়তো দেখাই দিত না ৷ বহু শিক্ষিত পরিবারেও যথার্থ ইসলামী শিক্ষার অভাবে এ ধরণের সমস্যা বিরাজ করছে ৷ শিক্ষিত এইসব পরিবার তাদের পারস্পরিক অধিকার সম্পর্কে চিন্তা করে থাকে পাশ্চাত্যের মানদন্ডে, যেখানে নারী-পুরুষ স্বাধীনভাবে যাপন করছে পশুর মত জীবন ৷ তাই মুসলিম দম্পতিদের উচিৎ তাদের নিজস্ব ধর্মাদর্শ সম্পর্কে সচেতন হয়ে পারস্পরিক কর্তব্যবোধে উজ্জীবিত হওয়া এবং যথাযথভাবে তা মেনে চলা ৷ তাহলেই দেখা যাবে সংসার হয়ে উঠেছে শান্তির সোনালী নীড়। একথা অস্বীকার করার কোন উপায় নেই যে, স্বামী-স্ত্রীর সুদৃঢ় বন্ধন এবং পারস্পরিক অধিকার প্রতিষ্ঠায় ইসলামই সর্বশ্রেষ্ঠ আদর্শ স্থাপন করেছে ৷ ইসলাম পূর্বকালে নারীকে মানুষই মনে করা হতো না ৷ গ্রীকরা তাদেরকে মনে করতো শয়তানের চর ৷ জৈবিক চাহিদা মেটানোর প্রয়োজনেই তাদের ব্যবহার করা হতো ৷ রোমানদের অবস্থাও ছিল তাই ৷ সেখানে কন্যাসন্তানকে বিক্রি করা হতো ৷ জাহেলিয়াতের যুগে আরবে কন্যাসন্তানকে জ্যান্ত পুঁতে ফেলার ইতিহাস সর্বজনবিদিত ৷ পারস্য সভ্যতায়ও কন্যাসন্তানকে ভীষণরকম অকল্যাণকর বলে মনে করা হতো ৷ চীনের অবস্থা এতটাই ভয়াবহ ছিল যে, কোন পরিবারে কন্যাসন্তানের জন্ম হলে পাড়া-প্রতিবেশী, আত্মীয়-স্বজনরা দুঃখ ও সহানুভূতি জানাতো ৷ অর্থাৎ নারী ছিল একটা ভোগ্যপণ্য ৷ তাদের ব্যক্তিগত কোন মানবিক সত্ত্বাই স্বীকার হতো না ৷ আর হিন্দু ধর্মের অনুসারীরা মৃত ব্যক্তির সাথে তার স্ত্রীকেও জীবন্ত পুড়ে মারতো ৷ এরকম করুণ একটা ঘটনাকে তারা স্বামীর প্রতি স্ত্রীর ভালোবাসা ও ত্যাগের নিদর্শন বলে মনে করতো ৷ কী আশ্চর্য, বিধবাকে সম্পত্তির অধিকার না দিয়ে, দিয়েছিল চিতার আগুনে জীবন্ত পোড়াবার নির্দেশ ! এভাবে বিশ্বের বিভিন্ন প্রান্তে বিচিত্র উপায়ে নারীদের সত্ত্বাকে লাঞ্চিত করা হয়েছিল ৷ ইসলাম ধর্মের আবির্ভাবের ফলে নারী পেল তার মৌলিক মানবিক অধিকার । নবী করিম (সাঃ) ঘোষণা করেন, হে মুসলমানেরা! তোমাদের উপর তোমাদের স্ত্রীদের যেমন অধিকার রয়েছে, তেমনি তাদের উপরও তোমাদের অধিকার রয়েছে ৷" আল্লাহ রাববুল আলামীন বললেন, নারীরা তোমাদের পোষাক এবং পুরুষরাও নারীদের পোষাকস্বরূপ ৷ যুগান্তকারী এইসব ঘোষণার মাধ্যমে নারী ফিরে পেল তাদের অধিকার, ফিরে পেল মানুষ হিসাবে তাদের অস্তিত্ব, স্বস্তির নিঃশ্বাস ফেলে তারাও হয়ে উঠলো সভ্যতা সৃষ্টির প্রশংসিত স্রষ্টাদের গর্বিত অংশীদার ৷ কবি নজরুলের ভাষায়-\nPosted by existence at ৯:১১ PM\nLabels: স্বামী ও স্ত্রী\nপবিত্র হজ পালন নিরাপদ নয় কেন হাজীদের ?\nমোসলমানরা পবিত্র হজ পালন করবেন।\nআল্লাহর নিকট হতে অশেষ রহমত প্রাপ্ত হবেন।\nনিরাপদে দেশে স্বজনদের মাঝে ফিরে আসবেন ।\nহজের পবিত্র সুফল যারা হজ করতে সক্ষম নন তাঁদের কাছে পৌঁছাবেন।\nজানাবেন শুনাবেন এবং সাধারণ মোসলমানরা হাজী ব্যক্তির সংস্পর্শে এসে আল্লাহর নিয়ামতের অংশীদার হবেন ।\nহাজীদের নির্মল জীবনচরিতে মোসলমানদের জীবন হবে শান্তিময় ।সমাজ হবে শান্তিময় ।\nএটিই আমাদের কাম্য এবং স্বাভাবিক ঘটনা ও আল্লাহর অশেষ রহমত বলে মনে করি ।\nকিন্তু পবিত্র হজ্ব করতে গিয়ে যদি দুর্ঘটনায় হাজী মারা যান ।\nতবে নিশ্চই সেটা আল্লাহর রহমত হতে পারে না।যদিও হায়াত মউত আল্লাহর কাছে।\nকিন্তু ক্রেন দুর্ঘটনা ও মিনার দুর্ঘটনা সৌদি রাষ্ট্রের ক্ষমতাধর ব্যক্তিদের দায়িত্বে অবহেলার জন্যেই ঘটেছে ।\nভারতে মন্দিরে পদদলিত হয়ে মানুষ মারা যায় ।\nএখন মারা গেল পবিত্র মক্কায় ।\nএর জবাবে কি বলবেন সৌদি বাদশা ?\nহাজীদের মৃত্যুতে কি তাঁর দায়িত্বে কোন অবহেলা নেই ?\nসৌদিতে ক্রেন দুর্ঘটনায় নিহতের সংখা ১০৭\nমুসলমানদের অন্যতম পবিত্র স্থান মক্কার মসজিদুল হারামে ক্রেন দুর্ঘটনায় নিহত হয়েছেন ১০৭ জন হাজী।\nএ ঘটনায় আহত হয়েছেন আড়াইশ’য়ের মত হাজী।\nআহতদের মধ্যে বাংলাদেশ, ভারত, পাকিস্তান ও মালয়েশিয়ার নাগরিক রয়েছেন।\nক্রেন ভেঙে পড়ার ঘটনায় অন্তত ৪০ জন বাংলাদেশী আহত হয়েছেন ।\nদুর্ঘটনায় পাকিস্তানের ১৪, ভারতের নয় এবং মালয়েশিয়ার ছয় জন আহত হয়েছেন।\nলাদেনের ক্রেন :\nপত্রিকার খবরে জানা গিয়েছে ক্রেনটি ছিল লাদেনের বা লাদেন পরিবারের ।\nএ খবর প্রচার করে সৌদি কর্তৃপক্ষ কি এটা বুঝাতে চাইছেন যে, ক্রেন ভেংগে যাবার জন্য মৃত লাদেন দায়ী ।\nঅথবা লাদেন পরিবার দায়ী!?\nসৌদি বাদশা কি আমেরিকা হতে কিনা যুদ্ধ বিমান দিয়ে লাদেনের কবরে বোমা বর্ষন করবেন ?\nলাদেনের কবরে বোমা বর্ষনের কারণে খুশী হয়ে যাবেন মৃত হাজীদের পরিবার !?\nকিন্তু লাদেনের কবরের ঠিকানা কোথায় ?তাঁর যে সলিল সমাধি করা হয়েছে।ঠিকানা অজানা!\nঠিকানা ভুল করে সৌদি বাদশার বোমারু বিমান মোসলমানদের হত্যা করবে নাতো?\nতার নিশ্চয়তা কোথায় ?\nআল্লাহর দরবারে আর্তচিৎকারে নিজেকে সঁপে দিয়েছিলেন হাজিরা এই বলে,\nহাজির হে আল্লাহ হাজির, আপনার মহান দরবারে হাজির।\nআপনার কোন শরিক নেই।\nসব প্রশংসা, নিয়ামত এবং সব রাজত্ব আপনারই।\nসত্যি এমনভাবে আত্মসমর্পণের মধ্য দিয়ে পবিত্র মক্কার মিনায় পদদলিত হয়ে নিহত হলেন কমপক্ষে ৭১৭ হাজী।\nসাদা কাপড়ে ঢাকা শুধু লাশ আর লাশ।\nবিক্ষিপ্ত অবস্থায় পড়ে আছে এসব হাজীর লাশ।\nচলাচলে অক্ষম হাজীরা মৃত অবস্থায় পড়ে আছেন হুইলচেয়ারে। পাশেই পড়ে আছে পানির বোতল।\nদু’টুকরো সাদা কাপড়ে নিথর পড়ে আছেন আল্লাহর মেহমানরা।\nঅবর্ণনীয় সে দৃশ্য।\nহৃদয় বিদারক এসব দৃশ্য চোখে দেখেই হাউমাউ করে কেঁদে উঠছেন অন্য হাজী ও উদ্ধারকর্মীরা।\nমিনায় দুর্ঘটনার জন্য দায়ি সৌদি যুবরাজের গাড়িবহর!\nসৌদি বাদশাহ সালমান বিন আবদুল আজিজের পূত্র প্রিন্স সালমান আল সৌদের গাড়ি বহরের কারণেই\nমিনায় পদদলিত হয়ে ৭১৯ জন হাজি নিহত হয়েছেন বলে একাধিক সংবাদ মাধ্যম দাবি করেছে।\nলেবাননের আরবি ভাষার দৈনিক আল দিয়ার এক প্রতিবেদনে জানায়,\nহজের তৃতীয় দিনে এই মর্মান্তিক ঘটনা ঘটার পেছনে সৌদি প্রিন্স মোহাম্মদ সালমান আল সৌদ\nবিশাল গাড়ি বহর প্রধান ভূমিকা পালন করেছে।\nমিনার পাঁচ কিলোমিটার দীর্ঘ উপত্যকায় সৌদি বাদশাহ যাচ্ছিলেন বিশাল হজ জমায়েতে যোগ দিতে।\nতার সঙ্গে ছিল ২০০ সেনাবাহিনী ও ১৫০ পুলিশ সদস্য।\nপ্রতিবেদনে বলা হয় সৌদি যুবরাজের উপস্থিতি মানুষের চলাচলের মধ্যে বিঘ্ন ঘটায় এবং হঠাৎ করে দিক পরিবর্তন করায় সেটা থেকে হুড়োহুড়ির সৃষ্টি হয় যা থেকে এই দুর্ঘটনা ঘটে।\nদৈনিকটি আরো জানায়, ঘটনার সঙ্গে সঙ্গে দ্রুতই যুবরাজ ও তার বহর স্থান ত্যাগ করে এবং তার এই জায়গায় যাওয়ার ঘটনা গণমাধ্যমে ধামাচাপা দেওয়ার চেষ্টা করে।\nদূর্ঘটনার জন্য সৌদি প্রিন্স মোহাম্মদ সালমান আল সৌদের গাড়ি বহরকে দায়ি করে প্রায় একই রকম সংবাদ প্রকাশ করেছে দুবাই থেকে প্রকাশিত পত্রিকা আল-জিদ্দাজ। এছাড়া ভারতে জি-নিউজের এক প্রতিবেদনেও একই দাবি করা হয়েছে।\nঅবশ্য সৌদি কর্তৃপক্ষ এই প্রতিবেদনকে অসত্য উল্লেখ করে দায়টা হজ করতে আসা মানুষদের উপরেই চাপিয়েছেন।\nএ বিষয়ে সৌদি স্বাস্থমন্ত্রী খালেদ আল ফালিহ বলেন, হজযাত্রীরা যদি কর্তৃপক্ষের দেওয়া সময় মেনে চলতেন তাহলে এই দুর্ঘটনা ঘটতো না।\nমোসলমানদের রক্ষায় ব্যর্থ সৌদি বাদশা :\nইরাক যুদ্ধে আমেরিকাকে সামরিক ঘাটি,বিমান ঘাটি করতে দিয়েছিলেন সৌদি বাদশা।শুধু তাই নয় ,আমেরিকা হতে কিনা যুদ্ধ বিমান দিয়ে ইরাকে আক্রমন করেছিলেন সৌদি বাদশা।হত্যা করেছিলেন মোসলমান ইরাকীদের।যা বাদশা এড়াতে পারতেন।\nবিদ্রোহ দমনের জন্য বিমান হামলা চালিয়ে হত্যা করেছেন নিরীহ মোসলমান হুতিদের মহিলা শিশুদের।\nসৌদী বাদশার মোসলমান মারার গোলাবারুদে মারা যায় মোসলমানরা।ইসরাইল থাকে নিরাপদ।\nআমেরিকার সন্ত্রাস বিরোধী যুদ্ধে অংশ নিয়েছেন সৌদি বাদশা।ঘর বাড়ী সয়ায় সম্পদ হাড়িয়ে উদ্বাস্তু হয়েছেন লক্ষ লক্ষ মিডিলইষ্ট এর মোসলমান।সৌদি আরব তাদের আশ্রয় দেননি।দূর দূর করে তাড়িয়ে দিয়েছেন অসহায় মোসলমানদের। তারা সাগর পাড়ি দিয়ে ইউরোপে আশ্রয় নেবার জন্য জীবনপন করে মারা যাচ্ছেন ।অনেকের হয়েছে সলিল সমাধি ।যারা যেতে পারছেনে ইউরোপ/জার্মানীতে তাদের অনেকেই বেঁচে থাকার আকুতিতে হতে হচ্ছেন খ্রিষ্টান।\nঅর্থাত সৌদি বাদশা মোসলমানদের স্বার্থের ব্যাপারে আন্তরিক নন।\nযদি কোন মোসলমান যদি বলেন পোপ সৌদি বাদশার চেয়ে বড় মোসলমান !\nতবে সেটা অন্যায় কি হবে ?\nকিন্তু কেন এই দূরবস্থা মোসলমানদের?\nগরীব ভাইয়ের প্রতি দায়িত্ব অবহেলাই এর কারণ নয় কি ?\nতবুও বাদশারা থাকবেন দাপটের সাথে ।\nকারণ অর্থ বিত্ত ক্ষমতার দাপটের কাছে গরীব মানুষ খুব অসহায়।\nঅসহায় গরীব মোসলমান ধনী মোসলমানদের স্বার্থপরতার কারণে।\nজান মাল নিজেদের জন্য সঞ্চিত করবেন পাহাড় সম ।সামান্য খরচ করতে খুব কৃপণতা ।খরচ করতে কৃপণতা ইসলামের জন্য।মোসলমানদের জন্য।\nকারণ এর চেয়ে মিসকিন বলা সহজ যে !\nআর ধনীরা ভুলে গেছে যে ,ইসলাম মানে মোসলমান্ ।\nমোসলমান ছাড়া ইসলাম হয় কি করে ？\nবৈষম্যনীতিতে মোসলমানদের মূল্যায়নে ইসলাম শব্দের অর্থ শান্তি একথাটা কারারুদ্ধ হতে চলেছে কাগজের পাতায় ।\nযদি বেঁচে থাকার তাগিদে জীবনকে হাতে নিয়ে মৃত্যুর সম্ভাবনাকে তুচ্ছ করে খ্রিষ্টান দেশে পাড়ি দিতে হয় ।\nযদি ইসলামকে ত্যাগ করে খ্রিষ্ট ধর্ম গ্রহণ করতে হয় !\nতাহলে ইসলাম শান্তির ধর্ম হবে কি করে ？\nহয়তো এগুলো আমেরিকার পলিসি।\nআর সে পলিসির পথ ধরে হাঁটছেন মুসলিম বিশ্ব!\nএতে শান্তিকামীর পরিচয়ের বদলে সন্ত্রাসী বলে আখ্যায়িত হচ্ছেন মোসলমান।\nহাজীদের নিহত হওয়ার ঘটনা পূঞ্জি !\n১৯৮৭ সালঃ ইরানপন্থীদের বিক্ষোভ,সৌদি নিরাপত্তা বাহিনীর সাথে সংঘর্ষে নিহত হয় ৪০০জন হাজী।\n১৯৯০সালঃ সুড়ঙ্গ পথে যাওয়ার সময় পদদলিত হয়ে নিহত হয় ১৪২৬জন হাজী।\n১৯৯৪সালঃ মিনায় পদদলিত হয়ে নিহত হয় ২৭০জন হাজী।\n১৯৯৭সালঃ মিনায় হাজীদের থাকার তাবুতে আগুন লেগে নিহত হয় ৩৪২জন হাজী,আহত হয় প্রায় ১৫শ হাজী।\n১৯৯৮সালঃ মিনায় পদদলিত হয়ে ১৮০জন হাজী নিহত।\n২০০১সালঃ মিনায় পদদলিত হয়ে ৩০জন হাজী নিহত।\n২০০৪সালঃ নিহত হয় ২৪৪জন হাজী।\n২০০৬ সালেও মিনায় ঘটে যায় হতাহতের ঘটনা।\nসর্বশেষ ২০১৫সালঃ এখন পর্যন্ত নিহতের সংখ্যা(১০৭+ ৭১৭)=৮২৪জন।\nPosted by existence at ৮:৪৪ PM\nদরবেশ তুমি কহ কহ আজ কোন ভালবাসা দিয়ে\nশাহ জালালের কবরে\nদরবেশতুমি কহ কহ আজ কোন ভালবাসা দিয়ে\nএই বাংলার বুকে এনেছিলে মরু আরবেরে নিয়ে।\nকোন সুরে তুমি পড়িতে কোরান তাঁহার মধুর বুলে\nভুলি ব্যবধান সকল মানুষ চরণে পড়িল ঢুলে।\nহাজার যুগের মিথ্যা আর অন্ধ ধর্মনীতি\nপদাঘাতে নর ছুটিয়া আসিল শুনি তব কোন গীতি।\nজড় পুতুলের পুজা করে যারা আছিল পুতুল হয়ে\nকেমন করিয়া গড়িলে এ জাত তুমি তাহাদেরে ল’য়ে।\nজায়নামাজের পাটীখাটি ছিল ক্ষুদ্র সে পরিসর\nঅর্ধেক বাংলা বসাইলে তুমি কোন বলে তারি’পর?\nসদুর আরব মরু পারাপার খর্জ্জুর ছায়াতলে,\nউঠেছিল একফালি চাঁদ নাহিয়া জোছনা জলে।\nডালিম শাখায় বসিয়া দোয়েল গাহিত তাহার গান\nখোরমার পাতায় দোলিত বাতাসে শুনি সে’ মধুর তান।\nসে চাঁদেরে তুমি বেঁধে দিয়ে গেলে বাংলার আসমানে\nআজো সে আঁধারে ছড়ায় জোছনা সবখানে সব প্রাণে ।\nদরবেশ তুমি কহ কহ আজ কোন বানী শিখেছিলে\nএই বাংলার শ্যামল বুকেতে আরবেরে এনে দিলে।\nকবে তুমি সেই প্রথম ফজরে দাঁড়ায়ে মিনার পরে\nনিখিল নরেরে ডাক দিয়েছিলে আজানের মধুস্বরে।\nআজো সেই সূর ঘুরিয়া ঘুরিয়া মানুষের বুকে বুকে\nখোদা তা’লার আরশের পরে মর্ছি পড়িছে সুখে।\nবহু পথ ঘুরে আসিয়াছি আমি তোমার কবর পরে\nশিখিতে এসেছি কোন ডাকে তুমি ডাকিতে নিখিল নরে ।\nPosted by existence at ৯:০৮ PM\nLabels: কবিতা Canticle\nকোরআন বলেছে গরুর মাংস স্বাস্থ্যের জন্য ক্ষতিকর !?\nগরু মূল্যবান সম্পদ। মানুষের পোষা জীবজন্তুর মধ্যে গরু সবচেয়ে উপকারী। দুধ, গোশত ও চামড়াজাত পণ্য ছাড়াও চাষাবাদ, গাড়িটানা ও অর্থনৈতিক সম্পদ হিসেবে এখনও গরুর বিকল্প মেলা ভার।\nপবিত্র ঈদুল আজহাকে সামনে রেখে গুজরাট রাজ্য সরকার মুসলমানদের গরুর মাংস খেতে নিরুৎসাহিত করে বিলবোর্ড টাঙিয়েছে।\nভারতের প্রধানমন্ত্রী নরেন্দ্র মোদির নিজের রাজ্য গুজরাটে হিন্দু জাতীয়তাবাদী দল বিজেপি ক্ষমতাসীন। এ রাজ্যের আহমেদাবাদে ওই বিলবোর্ড টাঙানো হয়েছে।\nসেখানে লেখা হয়েছে, গরুর মাংস খেলে রোগ হতে পারে।\nলেখা হয়েছে, গরুর মাংস খেলে রোগ হতে পারে\nকোনো কোনো বিলবোর্ডে আবার দাবি করা হয়েছে-\n‘কোরআন বলছে গরুর মাংস স্বাস্থ্যের জন্য ক্ষতিকর।’\nতবে মুসলিম নেতারা বলছেন, পবিত্র কোরআনে এ ধরনের কোনো আয়াত নেই।\nঅল ইন্ডিয়া মুসলিম বোর্ডের সদস্য মুফতি আহমেদ দেভালভি বলেন,\nভারতের কট্টরপন্থী হিন্দুত্ববাদী সংগঠনগুলো গরু জবাই নিষিদ্ধ করার জন্য দীর্ঘদিন ধরেই চেষ্টা করছে। তবে গত বছরের মে মাসে বিজেপি কেন্দ্রের ক্ষমতায় আসার পর থেকে গরু রক্ষা আন্দোলন আরো জোরদার হয়েছে। তখন থেকে এ পর্যন্ত ভারতের কয়েকটি রাজ্যে গরু জবাই বন্ধ এবং মাংস বিক্রি বন্ধ করে দেয়া হয়েছে।\nএ বিলবোর্ডের কঠোর সমালোচনা করে আহমেদাবাদের প্রধান মসজিদের ইমাম সাব্বির আলম বলেছেন, ‘এতে দুই সম্প্রদায়ের সম্প্রীতি নষ্ট হতে পারে।’\n‘পবিত্র কোরআনে আমি এ ধরনের কোনো আয়াত পাইনি।’\nপবিত্র কোরআন অনুসারে কোরবানীর ইতিহাস :\nমুসলিম জাতির পিতা হযরত ইব্রাহিম (আঃ) কে অনেকবার পরীক্ষা করেছেন। সকল পরীক্ষায় তিনি অত্যন্ত সফলতার সাথে উত্তীর্ণ হয়েছেন। একরাতে তিনি স্বপ্নে দেখলেন, আল্লাহপাক তাকে ইঙ্গিত করেছেন প্রাণধিক পুত্র হযরত ইসমাঈল (আঃ) কে কোরবানী করতে। বৃদ্ধ বয়সের একমাত্র সন্তান হযরত ইসমাঈল (আঃ)-এর অপেক্ষা অধিকতর প্রিয় আর কি হতে পারে। তিনি আল্লাহর সন্তুষ্টি অর্জনের জন্য সিদ্ধান্তে পৌঁছলেন যে, হযরত ইসমাঈল (আঃ) কে কোরবানী করবেন। তখন তিনি হযরত ইসমাঈল (আঃ) বললেন, যা পবিত্র কোরআনে এভাবে বর্ণিত হয়েছেঃ “হে বৎস! আমি স্বপ্নে দেখেছি যে, তোমাকে আমি জবাই করছি। এখন তোমার অভিমত কি?” সে (হযরত ইসমাঈল (আঃ)) বলল, “হে পিতা! আপনি যা আদিষ্ট হয়েছেন তাই করুন। আল্লাহ চাহেতো আপনি আমাকে ধৈর্যশীলদের অন্তর্ভুক্ত পাবেন।” (সূরা সফফাত আয়াত-১০২)। ছেলের সাহসিকতাপূর্ণ জবাব পেয়ে হযরত ইব্রাহীম (আঃ) অত্যন্ত খুশি হলেন। মহান আল্লাহর সন্তুষ্টি লাভের উদ্দেশ্যে ছেলের গলায় ছুরি চালান। তখন হযরত জিব্রাইল (আঃ) আল্লাহর নির্দেশে বেহেশত হতে একটা দুম্বা নিয়ে রওয়ানা হলেন। তার মনে সংশয় ছিল পৃথিবীতে পদার্পণের পূর্বেই হযরত ইব্রাহীম (আঃ) যবেহ কাজ সম্পূর্ণ করে ফেলবেন। তাই জিবরাইল (আঃ) আকাশ হতে উচ্চৈস্বরে ধ্বনি দিতে থাকেন “আল্লাহু আকবার”। আওয়াজ শুনে হযরত ইব্রাহীম (আঃ) স্বতঃস্ফূর্তভাবে বলে উঠলেন, “লা ইলাহা ইল্লাল্লাহু আল্লাহু আকবার”। পিতার মুখে তাওহীদের বাণী শুনতে পেয়ে হযরত ইসমাঈল (আঃ) বলে উঠলেন আল্লাহু আকবার, আল্লাহু আকবার ওয়ালিল্লাহিলহামদ”। আল্লাহর প্রিয় দুই নবী এবং হযরত জিবরাইল (আঃ)-এর কালামগুলো আল্লাহর দরবারে এতই পছন্দনীয় হলো যে, কিয়ামত পর্যন্ত এই কথাগুলো ৯ই জিলহজ্ব ফজর থেকে আসর পর্যন্ত বিশেষ করে ঈদুল আযহার দিনে বিশ্ব মুসলিমের কণ্ঠে উচ্চারিত হতে থাকবে।\nআল্লাহপাকের অসীম কুদরতে হযরত ইসমাঈল (আঃ)-এর পরিবর্তে কোরবানী হয়ে গেল একটি বেহেস্তী দুম্বা। কঠিন পরীক্ষায় উত্তীর্ণ হলেন হযরত ইব্রাহীম (আঃ)। এ সম্পর্কে মহান আল্লাহ পবিত্র কালামে ঘোষণা করেনঃ “তখন আমি তাকে ডেকে বললাম, হে ইব্রাহীম! তুমি তো স্বপ্নকে সত্যে পরিণত করেছ। আমি এভাবেই সৎকর্মশীলদের প্রতিদান দিয়ে থাকি। নিশ্চয় এটা একটা সুস্পষ্ট পরীক্ষা। আমি তার (ইসমাঈল (আঃ)-এর পরিবর্তে দিলাম জবেহ করার জন্য এক মহান জন্তু।” (সূরা সাফফাত আয়াত-১০৪-১০৭)। বর্ণিত আছে যে, হযরত ইব্রাহীম (আঃ) উপরোক্ত গায়েবী আওয়াজ শুনে হযরত জিবরাইল (আঃ)কে একটি বেহেস্তী দুম্বাসহ দেখতে পান। এ জান্নাতী দুম্বা হযরত ইব্রাহীম (আঃ) কে দেয়া হলে তিনি আল্লাহর নির্দেশে পুত্রের পরিবর্তে সেটি কোরবানী করলেন। আর তখন থেকেই শুরু হলো কোরবানীর মহান বিস্ময়কর ইতিহাস। যা অনন্তকাল ধরে সুন্নতে ইব্রাহীম হিসেবে বিশ্বের সকল মুসলমানের কাছে আজও স্মরণীয় হয়ে আছে এবং কিয়ামত পর্যন্ত থাকবে।\nবনি ইসরাইল হজরত মুসা (আ.) এর উম্মত। তারাই আল্লাহর কাছ থেকে সবচেয়ে বেশি করুণা পেয়েছেন। এমনকি তাদের জন্য আল্লাহ বেহেশত থেকে খাবারও পাঠিয়েছেন। তাদের হেদায়েতের জন্য সবচেয়ে বেশি নবী-রাসুল পাঠিয়েছেন। কিন্তু মুষ্ঠিমেয় লোক ছাড়া বেশিরভাগই অবিশ্বাসী ছিল। সেই অবাধ্য বনি ইসরাইলদেরই যখন আল্লাহ আদেশ করলেন একটি গরু কোরবানি করতে, তখন মুখে ‘না’ শব্দটি না বললেও অযথা নানা প্রশ্ন ছুঁড়তে শুরু করে যাতে কোরবানি না করতে হয়। কেমন গরু, রঙ কী, বয়স কত? ইত্যাদি সব প্রশ্ন। মহান আল্লাহও তাদের প্রশ্নের বিপরীতে বলেছেন, গরু অবশ্যই মধ্যবয়সী ষাঁড় হতে হবে। যে গরু কৃষিকাজে ব্যবহৃত হয়নি, রোগমুক্ত ও নিখুঁত। বুড়ো বা বাছুর চলবে না। গরুর রঙ হবে গাঢ় পীতবর্ণের, যা সবার কাছে পছন্দনীয়। সূরা বাকারার ৬৭ থেকে ৭৩ নম্বর আয়াতে এর বিস্তর বিবরণ রয়েছে।\nকোরবানির পশু হিসেবে গরু : পবিত্র কোরআন ও হাদিসে গরুকে উটের সঙ্গে তুলনা করে কোরবানির উট ও গরুতে সাত শরিক হওয়ার কথা প্রমাণিত রয়েছে। জাবের (রা.) বলেন, ‘আমরা হজের ইহরাম বেঁধে রাসুলুল্লাহ (সা.) এর সঙ্গে বের হলাম। তিনি আমাদের আদেশ করলেন যেন আমরা প্রতিটি উট ও গরুতে সাতজন করে শরিক হয়ে কোরবানি করি।’ (মুসলিম)। হজরত আয়েশা (রা.) থেকে বর্ণিত, ‘রাসুলুল্লাহ (সা.) তার স্ত্রীদের পক্ষ থেকে গরু কোরবানি করেছেন।’ (বোখারি, মুসলিম)।\nবাংলাদেশে কোরবানির পশু হিসেবে গরুই সহজ ও সুলভ। ষাঁড়, বলদ, গাভি সবকিছুই কোরবানির উপযুক্ত। দুই বছর বয়স হলেই গরু কোরবানি করা যায়। ষাঁড় অত্যন্ত দামি পশু। বিপুল দামে কৃষক তা বিক্রি করে এবং ক্রেতারা ক্রয় করে তা আল্লাহর ওয়াস্তে কোরবানি করেন।\nসনাতন শাস্র সামবেদের একটি উদৃতি :\nসামবেদে মুহাম্মদের (দঃ) পরিচয় বর্ণনা করে বলা হয়েছে - যার নামের প্রথম অক্ষর 'ম' এবং শেষ অক্ষর 'দ' হবে এবং গো মাংস খাওয়ার আদেশ দিবেন, সেই দেবতাই হবে আমাদের সবচেয়ে বড় দেবতা।\n"মদৌ বর্তিতা দেবা দকারান্তেপ্রকৃত্তিতা।\nবৃষানাং বক্ষয়েত্ সদা মেদাশাস্ত্রেচস্মৃতা \_\_"\nঅর্থঃ "যে দেবের নামের প্রথম অক্ষর"ম" ও শেষ অক্ষর "দ" এবং\nযিনি বৃষমাংস (গরুর মাংস) ভক্ষণ সর্বকালের জন্য পুনঃ বৈধ করিবেন,\nতিনিই হইবেন বেদানুযায়ী ঋষি।"\nগরুর মাংসের বিষয়ে বিজ্ঞান :\nআমাদের শরীরের জন্য প্রয়োজনীয় ৯টি পুষ্টি উপাদান আছে গরুর মাংসে।এগুলো হলো প্রোটিন, জিঙ্ক, ভিটামিন বি১২, সেলেনিয়াম,ফসফরাস, নায়াসিন, ভিটামিন বি৬, আয়রন এবং রিবোফ্লেভিন। প্রোটিন শরীরের পেশী গঠনে ভূমিকা রাখে, জিঙ্ক রোগ প্রতিরোধ ক্ষমতা বাড়ায়, ফসফরাস দাত ও হাড়ের শক্তি বাড়ায়, আয়রন শরীরের পেষি গুলোতে অক্সিজেন প্রবাহে সহায়ত করে এবং ভিটামিন বি১২ খাদ্য থেকে শক্তি যোগান দেয়।\nবর্ধনশীল বাচ্চা বা টিনএজার দের সমর্থ ও শক্তিশালী করে গড়ে তুলতে গরুর মাংসের তুলনা নেই।তবে বয়স্কদের যারা কায়িক পরিশ্রম করেন না,যাদের ডায়বেটিশ ও হার্টের সমস্যা আছে তারা ডাক্তারের পরামর্শ মতে খেতে পারেন।অর্থাত বয়স্কদের খেতে হবে বুঝে শুনে ।\nPosted by existence at ১২:৩৪ AM\nকোরআন ও হাদিসের আলোকে স্বামী-স্ত্রীর সম্পর্ক ও মর্...


প্রকাশিত: ১৯:৫৯ ২১ নভেম্বর ২০১৯ আপডেট: ২০:১২ ২১ নভেম্বর ২০১৯\nপ্রতারক মো. বনি আমিন ওরফে সাকিব। ছবি: ডেইলি বাংলাদেশ\nবাংলাদেশ ছাত্রলীগের কেন্দ্রীয় নির্বাহী সংসদের ভারপ্রাপ্ত সভাপতি আল নাহিয়ান খান জয়ের নাম ব্যবহার করে প্রতারণার অভিযোগে এক ব্যক্তিকে গ্রেফতার করেছে ডিবি। গ্রেফতার ব্যক্তির নাম মো. বনি আমিন ওরফে সাকিব (২৯)।\nবৃহস্পতিবার ঢাকা মহানগর গোয়েন্দা (দক্ষিণ বিভাগ) লালবাগ জোনাল টিমের অতিরিক্ত উপ-কমিশনার (এডিসি) খন্দকার লেনিন বিষয়টি নিশ্চিত করেছেন।\nএডিসি খন্দকার লেনিন জানান, গ্রেফতারের সময় তার কাছ থেকে প্রতারণার কাজে ব্যবহৃত একটি মুঠোফোন ও ১৯টি ভিজিটিং কার্ড উদ্ধার করা হয়। ভিজিটিং কার্ডে বাংলাদেশ ছাত্রলীগের সহ-সভাপতি, সরকারি বাঙলা কলেজ শাখা ও রাজস্ব পরিদর্শক, ঢাকা ওয়াসা, পিপিআই রাজস্ব জোন-৩ লেখা ছিল।\nতিনি জানান, বুধবার রাজধানীর দারুস সালাম থানার মিরপুর সরকারি বাংলা কলেজ সংলগ্ন ফুটওভার ব্রিজের নিচে অভিযান চালিয়ে তাকে গ্রেফতার করা হয়।\nএডিসি খন্দকার লেনিন আরো জানান, আর্থিকভাবে লাভবান হওয়ার জন্য সাকিব বিভিন্ন সময় নিজেকে ঢাকা ওয়াসার রাজস্ব পরিদর্শক ও মিরপুর বাঙলা কলেজ শাখা ছাত্রলীগের সহ-সভাপতি পরিচয় দিতেন।\nডিবি সূত্রে জানা যায়, গ্রেফতারকৃত সাকিব গত ৩১ অক্টোবর নিজেকে ছাত্রলীগের ভারপ্রাপ্ত সভাপতি পরিচয় দিয়ে এনসিসি ব্যাংক কর্তৃপক্ষকে নিজের মুঠোফোন থেকে কল করে সাকিবকে ব্যাংকে চাকরি দেয়ার জন্য বলেন। পরে তিনি আরেকটি মুঠোফোন থেকে ব্যাংক কর্তৃপক্ষের সঙ্গে চাকরির বিষয়ে কথা বলেন এবং ছাত্রলীগের ভারপ্রাপ্ত সভাপতির রেফারেন্স দেন।\nডিবি আরো জানায়, প্রকৃতপক্ষে প্রতারক সাকিব নিজেই নিজের চাকরির জন্য এনসিসি ব্যাংক কর্তৃপক্ষকে অনুরোধ করেন। এ কাজে তিনি ছাত্রলীগের কেন্দ্রীয় নির্বাহী সংসদের ভারপ্রাপ্ত সভাপতি জয়ের নাম ব্যবহার করেন।\nব্যাংক কর্তৃপক্ষের মাধ্যমে বিষয়টি জানতে পেরে ছাত্রলীগ নেতা জয় গত ১২ নভেম্বর শাহবাগ থানায় একটি সাধারণ ডায়েরি (জিডি) দায়ের করেন। পরে বিষয়টি তিনি গোয়েন্দা বিভাগের মাধ্যমে তদন্ত করার আবেদন করেন।\nপ্রাথমিক জিজ্ঞাসাবাদে গ্রেফতারকৃত সাকিব প্রতারণার কথা স্বীকার করেছেন বলে জানিয়েছে ডিবি।


ঢাকা, শুক্রবার ১০, এপ্রিল ২০২০ ২৩:৪৮:৪৯ পিএম\nপ্রকাশিত : ০৭:৩৯ পিএম, ১৭ ফেব্রুয়ারি ২০২০ সোমবার\nবর্ণাঢ্য আয়োজনে গ্রিন ইউনিভার্সিটির ‘সাংবাদিকতা ও গণমাধ্যম যোগাযোগ’ বিভাগের স্প্রিং ব্যাচের নবীন বরণ অনুষ্ঠিত হয়েছে। আজ সোমবার বিশ্ববিদ্যালয়ের শেওড়াপাড়ার সিটি ক্যাম্পাসের সেমিনার হলে এই অনুষ্ঠান আয়োজন করা হয়।\nবিভাগীয় চেয়ারপার্সন ড. অলিউর রহমানের সভাপতিত্বে অনুষ্ঠানে বিশ্ববিদ্যালয়ের উপাচার্য অধ্যাপক ড. মো. গোলাম সামদানী ফকির প্রধান এবং বেসরকারি টেলিভিশন জিটিভি ও সারাবাংলা ডট নেট পত্রিকার প্রধান সম্পাদক সৈয়দ ইশতিয়াক রেজা ‘গেস্ট অব অনার’ হিসেবে উপস্থিত ছিলেন।\nবিশেষ অতিথির বক্তব্যে সৈয়দ ইশতিয়াক রেজা বলেন, গত দুই দশক ধরে সাংবাদিকতায় বড় ধরণের পরিবর্তন এসেছে। এটা শুধু বাংলাদেশে নয়, গোটা বিশ্বে। যুক্তরাষ্ট্রের সাংবাদিকতাকে যেখানে আদর্শ মনে করা হত, সেখানেও আজ নানামুখী চ্যালেঞ্জ। কথায় কথায় সে দেশের প্রেসিডেন্ট আজ সাংবাদিকদের গালি দেন।\nতিনি বলেন, সমাজ ও রাষ্ট্রের সব স্তরে ঘুণ ধরলে সাংবাদিকতায় কেন নয়? তবে আমাদের পরিবর্তনের জন্য কাজ করতে হবে।\nবিশ্ববিদ্যালয়ের উপ-উপাচার্য অধ্যাপক ড. মো. আব্দুর রাজ্জাক বলেন, শিক্ষার্থীদের শুধু একাডেমিক জ্ঞান অর্জন করলে চলবে না; একই সঙ্গে তাকে নৈতিকবোধসম্পন্ন ও সমাজের প্রতি দায়বদ্ধ হতে হবে।\nতিনি বলেন, গ্রিন ইউনিভার্সিটি সব সময়ই মানসম্মত শিক্ষাদানে প্রতিজ্ঞাবদ্ধ। এখানকার সিলেবাস যেমন আধুনিক, তেমনি শিক্ষকরাও প্রশিক্ষিত।\nনবীন বরণ অনুষ্ঠানে জিইউবির বিভিন্ন বিভাগের চেয়ারম্যানবৃন্দ পরীক্ষা নিয়ন্ত্রক প্রফেসর এস এম. কে নাজমুল হক, শাখা প্রধানগণ এবং বিভিন্ন অনুষদের শিক্ষক ও শিক্ষার্থীরা উপস্থিত ছিলেন। পরে একটি মনোজ্ঞ সাংস্কৃতিক অনুষ্ঠান অনুষ্ঠিত হয়।


by News Desk এপ্রিল ৩০, ২০২২ ০16\nন্যাটোর ডেপুটি সেক্রেটারি জেনারেল মিরচা জুয়ানা\nইউক্রেনের যুদ্ধ বছরের পর বছর চলতে পারে এবং তার জন্য পশ্চিমা প্রতিরক্ষা জোটকে প্রস্তুত হতে হবে বলে সতর্ক করেছেন ন্যাটোর ডেপুটি সেক্রেটারি জেনারেল মিরচা জুয়ানা।\nইউক্রেনে রাশিয়ার হামলার ৬৪তম দিনে মি জুয়ানা বিবিসিকে বলেন, “এটা এখন পরিষ্কার যে এই যুদ্ধের জন্য আগামি কয়েকটা দিন এবং কয়েকটি সপ্তাহ খুবই গুরুত্বপূর্ণ। কিন্তু এই যুদ্ধ দীর্ঘদিন চলতে পারে…মাসের পর মাস, এমনকি বছরের পর বছর – কয়েকটি বিষয়ের ওপর তা নির্ভর করবে।”\nন্যাটো জোটের দ্বিতীয় শীর্ষ এই কর্মকর্তা বলেন, যতদিনই এই যুদ্ধ চলুক না কেন, শেষ পর্যন্ত ইউক্রেনই এই যুদ্ধে জয়ী হবে। “সম্ভবত রণাঙ্গনেই এই যুদ্ধের জয়-পরাজয় নির্ধারিত হবে এবং আশা করা করা যায় ইউক্রেনই ঐ যুদ্ধে জিতবে,” বলেন তিনি।\nপরপর দ্বিতীয় দিনের মত ন্যাটো জোটের পক্ষ থেকে বলা হলো যে ইউক্রেন যুদ্ধ দীর্ঘস্থায়ী হতে চলেছে। ন্যাটো জোটের মহাসচিব ইয়েন স্টোলটেনবার্গও বৃহস্পতিবার বলেন, “দীর্ঘ একটি যুদ্ধের জন্য আমাদের প্রস্তুত হতে হবে।”\nব্রাসেলসে এক যুব সম্মেলনে দেওয়া ভাষণে তিনি বলেন, “এই যুদ্ধ চলতে থাকবে সে সম্ভাবনা এখন প্রবল … মাসের পর মাস, বছরের পর বছর।”\nন্যাটো মহাসচিব বলেন, এ যুদ্ধে ইউক্রেনকে দীর্ঘ সময়ের জন্য সাহায্য জুগিয়ে যেতে ন্যাটো প্রস্তুত, এবং ন্যাটো দেশগুলো যে মানের অস্ত্র ব্যবহার করে তেমন অস্ত্র ইউক্রেনকে দেওয়ার জন্য প্রস্তুতি নেয়া হচ্ছে। প্রশ্ন হচ্ছে কেন ন্যাটো জোটের পক্ষ থেকে এখন স্পষ্ট করে বলা হচ্ছে যে ইউক্রেন-রাশিয়া যুদ্ধ সহজে থামবে না।\nবিশ্লেষকরা প্রধানত দুটো কারণের দিকে অঙ্গুলি নির্দেশ করছেন :\nএক: যুদ্ধ বন্ধে তুরস্কের মধ্যস্থতায় যে মীমাংসা আলোচনা শুরু হয়েছিল তা কার্যত এখন থেমে গেছে।\nজাতিসংঘ মহাসচিব আন্তোনিও গুতেরেজ গত কয়েকদিন ধরে আঙ্কারা, মস্কো এবং কিয়েভ সফর শেষ করার পর শান্তি প্রক্রিয়ায় এই অনিশ্চয়তায় গভীর হতাশা প্রকাশ করেছেন।\nদুই: যুক্তরাষ্ট্র এবং তার বেশ কিছু ন্যাটো শরিক দেশের মধ্যে এই মনোভাব জোরদার হচ্ছে যে রাশিয়াকে এই যুদ্ধে হারাতে হবে, এবং তারা মনে করছে ইউক্রেনকে অস্ত্র দিয়ে সাহায্য করলে সেটা সম্ভব।\nব্রিটিশ পররাষ্ট্রমন্ত্রী লিজ ট্রাস বুধবার স্পষ্ট করে বলেছেন রাশিয়াকে ইউক্রেনের প্রতিটি ইঞ্চি জায়গা ছাড়তে হবে, এমনকি ক্রাইমিয়াও ছাড়তে হবে।\nন্যাটো জোটের সদস্য এস্তোনিয়ার প্রধানমন্ত্রী কায়া কালাস শুক্রবার একই কথা বলেছেন। বিবিসিকে তিনি বলেন, “যদি কোনো শান্তি চুক্তি হয়, তাহলে রাশিয়াকে তার পুরনো সীমানায় ফিরে যেতে হবে। তাহলেই এই আগ্রাসনের পরিণতি তারা বুঝবে।”\nইউক্রেনের প্রেসিডেন্ট জেলেনস্কিও এখন বারবার জোর গলায় বলছেন রাশিয়াকে তিনি এক ইঞ্চি জমিও ছাড়বেন না। এপ্রিলের ১০ তারিখে তিনি বলেন, মি. পুতিনের সঙ্গে মীমাংসা আলোচনা তিনি চিরতরে প্রত্যাখ্যান করবেন যদি রাশিয়া ডনবাসে স্বাধীনতার জন্য গণভোটের কোনো উদ্যোগ নেয়।\nঅন্যদিকে মি. পুতিন বদ্ধপরিকর যে পুরো ডনবাস অঞ্চলের নিয়ন্ত্রণ তিনি চান। ডনবাস ছাড়াও ইউক্রেনের দক্ষিণের কিছু অংশ নেওয়ার জন্য তিনি সর্বশক্তি নিয়োগ করেছেন।\nএ নিয়ে যে তিনি পিছু হটবেন না তা তিনি বৃহস্পতিবার জাতিসংঘ মহাসচিবের কিয়েভ সফরের সময় ঐ শহরে ক্ষেপণাস্ত্র হামলা চালিয়ে আরেকবার স্পষ্ট করে দিয়েছেন।\nতার অর্থ, মীমাংসার সম্ভাবনা দ্রুত দূরে সরে যাচ্ছে এবং সেই সঙ্গে এই ধারণা জোরদার হচ্ছে যে রাশিয়া-ইউক্রেন যুদ্ধ সহসা শেষ হওয়ার নয়।


স্বামী-স্ত্রীর পাল্টা-পাল্টি মামলা !স্বামী-স্ত্রীর পাল্টা-পাল্টি মামলা ! – Jago News । জাগো নিউজ\nস্বামী-স্ত্রীর পাল্টা-পাল্টি মামলা !\nজাগো নিউজ : সোমবার, আগস্ট ৩১, ২০২০\nছাতকে সন্তান রেখে স্ত্রীকে মারধোর করে পিত্রালয়ে পাঠিয়ে দিয়েছে স্বামী। স্ত্রীকে পিত্রালয়ে পাঠিয়ে দিয়েও সে সংঘবদ্ধ হয়ে শশুর বাড়িতে গিয়ে হামলা ও ভাঙচুরের ঘটনার অভিযোগ উঠেছে। এসময় বাঁধা দিতে এসে নারীসহ ৪ ব্যক্তি আহত হয়েছে। গুরুতর আহত তিনজনকে ভর্তি করা হয়েছে সিলেট ওসমানী মেডিকেল কলেজ হাসপাতালে।\nরোববার ছাতক থানায় এ ঘটনায় স্বামী সহ ১১জনের নাম উল্লেখ করে একটি লিখিত অভিযোগ দিয়েছেন স্ত্রী নাইমা।\nজানা যায়, ক’বছর আগে ছাতক উপজেলার দোলারবাজার ইউনিয়নের বারগোপি (কল্যাণপুর) গ্রামের জহুর আলীর কন্যা নাইমা বেগমের আনুষ্ঠানিক ভাবে বিয়ে হয় একই গ্রামের মৃত ছিদ্দেক আলীর ছেলে আবদুল কাহারের সাথে।\nতাদের রয়েছে আলিয়া বেগম নামের সাড়ে ৩ বছরের এক কন্যা সন্তান। বিয়ের কিছুদিন পর থেকে স্বামী যৌতুকের জন্য স্ত্রী নাইমাকে অত্যাচার-নির্যাতন করে আসছিল বলে অভিযোগ রয়েছে।\nস্বামীর যৌতুকের দাবী মিঠাতে পিতার কাছ থেকে দেড় লক্ষ টাকা এনে দিয়েছে স্ত্রী। কিছুদিন পর পিতার বাড়ি থেকে আরও আড়াই লক্ষ টাকা এনে দেয়ার জন্য স্ত্রীকে চাঁপ দিলে সে অপারগতা প্রকাশ করে।\nএতে ক্ষিপ্ত হয়ে স্বামী গত ২৮ আগষ্ট সন্ধ্যায় স্ত্রীকে মারধোর করে শিশু কন্যা আলিয়াকে রেখে পাঠিয়ে দেয় পিত্রালয়ে। পর দিন (২৯ আগষ্ট) সকালে সহযোগিদের নিয়ে শশুর বাড়িতে গিয়ে হামলা চালিয়ে ঘর ভাঙচুর করে ব্যাপক ক্ষতি সাধন করে জামাতা আব্দুল কাহার।\nএসময় বাঁধা দিতে এসে নারীসহ ৪ব্যক্তি আহত হয়। গুরুতর আহত ছাইদ মিয়া (১৭), আলিমা বেগম (২২) ও সাকিব মিয়া (২২) কে কৈতক হাসপাতালে নিয়ে গেলে উন্নত চিকিৎসার জন্য কর্তব্যরত চিকিৎসক তাদেরকে সিলেট ওসমানী মেডিকেল কলেজ হাসপাতালে প্রেরণ করেন। এছাড়া আহত ছাদিক মিয়া (৩০)কে স্থানীয় ভাবে চিকিৎসা দেয়া হয়েছে।\nএ ঘটনায় স্ত্রী নাইমা বেগম বাদী হয়ে রোববার স্বামী আবদুল কাহারসহ ১১জনের নাম উল্লেখ করে ছাতক থানায় একটি লিখিত অভিযোগ দিয়েছেন।\nএদিকে হামলা-মারধোরের ঘটনায় স্ত্রী নাইমা বেগম, শশুর জহুর আলী, সম্বন্ধিক ছাদিক মিয়াসহ ৬জনের বিরুদ্ধে রোববার ছাতক থানায় পাল্টা একটি লিখিত অভিযোগ দিয়েছে উপজেলার দোলারবাজার ইউনিয়নের বারগোপি (কল্যাণপুর) গ্রামের মৃত ছিদ্দেক আলীর ছেলে আবদুল কাহার। এ ব্যাপারে আবদুল কাহার জানান, বিয়ের পর থেকে তার স্ত্রী নাইমা তাকে মানসিক ভাবে নির্যাতন করে আসছিল।\n২৮ আগষ্ট সকালে পারিবারিক বিষয় নিয়ে স্বামী-স্ত্রীর মধ্যে কথা কাটাকাটি হয়। এসব বিষয় স্ত্রী তার পিতা ও ভাইদের কাছে অতি উৎসাহি হয়ে বলায় ক্ষিপ্ত হয়ে ওই দিন রাত সাড়ে ১০ টায় শশুর জহুর আলীর নেতৃত্বে দেশিও অস্ত্র নিয়ে তার বসত ঘরে এসে ঘুমন্ত অবস্থায় তাকে প্রাণে মারার জন্য হামলা চালিয়ে আহত করে।\nতাকে বাঁচাতে এগিয়ে এসে আহত হয়েছেন আবদুল হামিদ ও তার স্ত্রী ফেরদৌস বেগম। হামলাকারীরা একটি মোবাইল সেট, নগদ টাকা ও আট আনা ওজনের স্বর্ণালঙ্কার ছিনিয়ে নিয়ে গেছে বলেও তিনি অভিযোগ করেন। পরে গুরুতর আহত অবস্থায় আবদুল কাহারকে সিলেট ওসমানী মেডিকেল কলেজ হাসপাতালে ও আবদুল হামিদকে কৈতক হাসপাতালে ভর্তি ও চিকিৎসা দেয়া হয়েছে।\nজাহিদপুর পুলিশ ফাঁড়ির ইনচার্জ এসআই পলাশ চন্দ্র দাশ, উভয় পক্ষের অভিযোগ প্রাপ্তির কথা স্বীকার করেছেন।


মসজিদে তারাবিহ পড়া যাবে ১২ জন মুসল্লি নিয়ে - Noakhali Times\nনিউজ ডেস্ক :: করোনাভাইরাস (কোভিড-১৯) সংক্রমণ পরিস্থিতিতে ১০ জন মুসল্লি ও দুজন হাফেজসহ মোট ১২ জনের অংশগ্রহণে রমজান মাসে মসজিদে এশা ও তারাবিহ নামাজ আদায় করা যাবে। এছাড়া ইফতার মাহফিলের নামে কোনো অনুষ্ঠান করা যাবে না।\nবৃহস্পতিবার বিকালে ধর্ম মন্ত্রণালয়ের পক্ষ থেকে এ তথ্য জানানো হয়েছে। এ বিষয়ে বিস্তারিত নির্দেশনাসহ শুক্রবার একটি সার্কুলার জারি করা হবে বলেও মন্ত্রণালয় সূত্র জানিয়েছে।\nএ বিষয়ে ধর্ম প্রতিমন্ত্রী শেখ মো. আব্দুল্লাহ বলেছেন, করোনাভাইরাস সংক্রমণ রোধে সীমিত আকারে দেশের মসজিদগুলোতে তারাবিহ চালু থাকবে। প্রত্যেক মুসল্লি ঘর থেকে অজু করে আসবেন। অসুস্থ বা সন্দেহভাজন ব্যক্তিরা মসজিদে না এসে ঘরে নামাজ আদায় করবেন। তারাবিহতে সর্বোচ্চ ১২ জন মুসল্লি উপস্থিত থাকতে পারবেন।\nএকই বিষয়ে ধর্ম মন্ত্রণালয়ের সিনিয়র তথ্য অফিসার মোহাম্মদ আনোয়ার হোসাইন এক বার্তায় জানান, করোনা সংক্রমণ পরিস্থিতিতে ১০ জন মুসল্লি ও দুইজন হাফেজসহ মোট ১২ জনের অংশগ্রহণে রমজান মাসে মসজিদ সমুহে এশা ও তারাবিহর নামাজ আদায়ের সুযোগ থাকবে। এর সাথে ইতোপুর্বে ধর্ম বিষয়ক মন্ত্রণালয় জারিকৃত মসজিদে জুমা ও জামাত বিষয়ক নির্দেশনা কার্যকর থাকবে। এছড়া রমজান মাসে ইফতার মাহফিলের নামে কোনো ধরনের অনুষ্ঠানের আয়োজন করা যাবেনা। এ বিষয়ে ধর্ম বিষয়ক মন্ত্রণালয় বিস্তারিত নির্দেশনাসহ শুক্রবার একটি সার্কুলার জারি করবে।\nসূত্র মতে, করোনাভাইরাস পরিস্থিতির কারণে গত ৬ এপ্রিল ধর্ম মন্ত্রণালয়ের নির্দেশে দেশের মসজিদগুলোকে মুসল্লি সংখ্যা সীমিত করা হয়। মসজিদে ইমাম, মুয়াজ্জিন ও খাদেমদের সমন্বয়ে পাঁচ ওয়াক্তের জামাতে সর্বোচ্চ পাঁচজন করে এবং জুমার জামাতে ১০ জন করে অংশ নেয়ার অনুমতি দেয়া হয়।\nএর আগে মঙ্গলবার এক বিবৃবিতে ১৪টি শর্তে সুস্থদের জন্য মসজিদ উন্মুক্ত করে দেওয়ার দাবি জানায় কওমি মাদরাসার শীর্ষ সংস্থা আল হাইয়াতুল উলইয়া। বুধবার ওই সংস্থাটির প্রতিনিধিদলের সঙ্গে ধর্ম প্রতিমন্ত্রী শেখ মো. আবদুল্লাহ বৈঠক করেন। বৈঠক থেকে আলেমদের সঙ্গে স্বরাষ্ট্রমন্ত্রী আসাদুজ্জামান খান কামালসহ প্রশাসনের শীর্ষ কয়েকজন কর্মকর্তা ফোনে মতবিনিময় করেন। সেই আলোচনায় মক্কা-মদিনায় মসজিদুল হারামাইনের আদলে রমজানে তারাবিসহ অন্যান্য নামাজের জামাতের অনুমতি দেয়ার বিষয়ে অনুরোধ জানান আলেমরা।


চুরি ধরায় প্রকৌশলীকে মারধর | প্রথম আলো\nঠিকাদারের শাস্তি নিশ্চিত করতে হবে\nচুরি ধরায় প্রকৌশলীকে মারধর\nপ্রকাশ: ২৬ নভেম্বর ২০২০, ১১: ৩১\nবগুড়ার নিশ্চিন্তপুর-প্রতাপপুর ভায়া বামুজা পানদীঘি সড়কের এক কিলোমিটার অংশ পাকাকরণ ও কার্পেটিংয়ের কাজ পেয়েছিল তাজওয়ার ট্রেড সিস্টেম লিমিটেড। তারা কাজটি না করে স্থানীয় ঠিকাদার নুরুল ইসলামকে দায়িত্ব দিয়েছিল। তাঁর বড় যোগ্যতা তিনি উপজেলা যুবলীগের সভাপতি পি এম বেলাল হোসেনের ভাতিজা। ফলে তিনি আইনকানুন বা কার্যাদেশের শর্ত কিছুই মানেননি।\nপ্রথম আলোর বগুড়া প্রতিনিধির পাঠানো খবর থেকে জানা যায়, ২০১৯ সালের ৩০ মের মধ্যে সড়ক মেরামতের কাজ শেষ করার কথা ছিল। কিন্তু নির্ধারিত সময়ের দেড় বছর পর এসেও অনেক কাজ বাকি আছে। মাঝখানে দীর্ঘদিন কাজ বন্ধ ছিল।\nএলজিইডির পক্ষে কাজটি তদারক করার কথা উপসহকারী প্রকৌশলী মাজিদ বিন জাহিদের। তিনি সরেজমিনে দেখেন, ২০১৯ সালে কাজ শুরু করা হলেও মাটি খুঁড়ে ইট-বালু ফেলে দীর্ঘদিন বেহাল ফেলে রাখা হয়েছে। কয়েক দফা তাগাদা দেওয়ার পর খোয়া ফেলে আবারও লাপাত্তা ঠিকাদারের লোকজন। দফায় দফায় তাগাদা দেওয়ার পরও কাজ শেষ করেননি। ফলে খোয়া বিছানো সড়কে গর্ত ও খানাখন্দ তৈরি হয়েছে। গত শনিবার সড়ক নির্মাণকাজে নিম্নমানের উপকরণ ব্যবহারে বাধা দিতে গেলে ঠিকাদার ক্ষিপ্ত হয়ে তাঁকে (মাজিদ বিন জাহিদ) এবং তাঁর সঙ্গে থাকা এলজিইডির কার্য সহকারী আবদুর রউফকে মারধর করেন। এ ধরনের মাস্তানি করার সাহস একজন ঠিকাদার পান কীভাবে?\nএ বিষয়ে কাহালু থানায় মামলা হয়েছে। অন্যদিকে ঠিকাদারের বিরুদ্ধে ব্যবস্থা গ্রহণের জন্য এলজিইডির ঊর্ধ্বতন কর্মকর্তাদের জানানো হয়েছে। থানার ভারপ্রাপ্ত কর্মকর্তা বলেছেন, আসামি পলাতক, তাঁকে গ্রেপ্তারের চেষ্টা চলছে। কাহালু উপজেলা প্রকৌশলী আহসান হাবিব প্রথম আলোকে বলেন, তাজওয়ার ট্রেড সিস্টেম লিমিটেড একই দরপত্রে তিনটি কাজ পেয়েছিল। এর মধ্যে দুটি কাজ শেষ হয়েছে। প্রশ্ন হলো কোনো ঠিকাদারি প্রতিষ্ঠান সড়ক মেরামতের কাজ পেয়ে অন্য কোনো ব্যক্তি বা প্রতিষ্ঠানকে দিতে পারে কি না?\nঅনেক ক্ষেত্রে ঠিকাদার সংশ্লিষ্ট বিভাগের কর্মকর্তাদের সঙ্গে যোগসাজশ করে নিম্নমানের উপকরণ দিয়ে থাকেন। এখানে উপসহকারী প্রকৌশলী মাজিদ বিন জাহিদ নিম্নমানের উপকরণ দেওয়ায় আপত্তি করায় ঠিকাদার তাঁকে মারধর করেছেন। এই মাস্তানি করার দুঃসাহস তিনি কোথায় পেলেন? উপসহকারী প্রকৌশলী মানসম্মত উপকরণ দেওয়ার কথা বলে কোনো অন্যায় করেননি।\nনুরুল ইসলাম প্রথমত নিম্নমানের উপকরণ দিয়ে কাজের শর্ত ভঙ্গ করেছেন। এর জন্য তাঁর কাছ থেকে ক্ষতিপূরণ আদায় করতে হবে। দ্বিতীয়ত চুরি ধরায় তিনি উপসহকারী প্রকৌশলীর ওপর চড়াও হয়েছেন; এটি ফৌজদারি অপরাধ।\nনুরুল ইসলামের দুই অপরাধের বিচার হতে হবে। ভবিষ্যতে রাজনৈতিক প্রভাব খাটিয়ে এভাবে কেউ সরকারি কাজ বাগিয়ে নিতে না পারে, সে বিষয়ে সংশ্লিষ্টদের সজাগ থাকতে হবে।


মোদীকে আচ্ছা শিক্ষা দিল এক দুবাই রাজকুমারি – GOUTAM DAS\n১১ মে ২০২০, ০০:০৬ সোমবার\nকিছুই নজর এড়াবে না, দুবাইয়ের রাজকীয় থাপ্পড় ThePRINT_\nতেজস্বী সূর্য [Tejasvi Surya] – এটা ভারতের এক তরুণ বিজেপি এমপির নাম, যার বয়স এখন সবে ২৯ বছর। পুরা নাম Lakya Suryanarayana Tejasvi বা লক্ষ সুর্যনারায়ন তেজস্বী। নামগুলো এখানে বাংলা উচ্চারণ অনুসরণ করলে যেমন হয় মানে বাংলা ফোনেটিক করে লেখা হয়েছে। তিনি দক্ষিণ ভারতের কর্ণাটক রাজ্যের রাজধানী বেঙ্গালুরু এর এমপি। অর্থাৎ কর্ণাটক রাজ্য মানে ভারতের ‘কন্নড়’ নামের জনগোষ্ঠী ও তাদের কানাড়া ভাষা , এই দ্রাবিড়ীয় ভাষাভাষীদের রাজ্য। গত বছর ২০১৯ সালে অনুষ্ঠিত কেন্দ্রের নির্বাচনে তিনি দক্ষিণ ভারতের দক্ষিণ বেঙ্গালুরু থেকে এমপি বিজয়ী হয়েছিলেন। কিন্তু পরবর্তিতে মাত্র এক বছরের মধ্যে তিনি ভারতের বাইরে বিশেষত মধ্যপ্রাচ্যের দেশগুলোতে বড় এক ‘কুখ্যাতি’ কামিয়ে ফেলেছেন। ভারতের যারা বাইরে দুনিয়াদারির খবর রাখেন তারা বুঝে যান যে, তেজস্বীর পাশে দাঁড়ানো যাবে না বরং ওর দায় না নিয়ে তাকে নিন্দা করতে হবে। ওর থেকে নিজেকে বিচ্ছিন্ন করতে হবে। আর ভারতের যারা বিজেপি দলের প্রভাবে ইতোমধ্যেই মুসলমানদের প্রতি ঘৃণায় অন্ধ হয়ে গেছেন এবং হিটলারি জাতিবাদী-বর্ণবাদী উগ্র চিন্তা ধারণ করেন তারা মনে করেন তেজস্বীর বদনামের প্রতিশোধ নিতে ভারতের মুসলমানদের উপর আরো চাপ সৃষ্টি করতে হবে। যদিও ব্যাপারটা মোটেও ঢিল-পাটকেলের মত পাল্টাপাল্টি ইস্যু ছিল না বা নয়।\nএমনিতেই ভারতের অর্থনীতির ঢলে পড়ার খবর গত বছরের শেষ থেকে উদাম প্রকাশিত হয়ে পড়েছিল ( গত ২০১৯ মে এর নির্বাচন পর্যন্ত ওই সব তথ্য প্রকাশ বহুকষ্টে মোদী ঠেকিয়ে রেখেছিলেন) যে, ভারতের অর্থনীতি ইতোমধ্যেই খুবই খারাপ দিকে মোড় নিয়ে ফেলেছে। এর উপর আবার নতুন বছরের শুরু থেকেই অর্থনীতির আরও ঢলে পড়া স্পষ্ট হতে থাকে, করোনার কারণে অর্থনীতি আরেক বড় ধাক্কা খেতে যাচ্ছে তাই। এই খারাপ ধাক্কায় সরকার অজনপ্রিয় হতে পড়তে যাচ্ছে, তা টের পেয়ে মোদি মুসলমানবিদ্বেষী কড়া হিন্দুত্ববাদে উসকানি বাড়ানোর সিদ্ধান্ত নিয়ে ফেলেছিলেন। যেমন এখন আবার গত কয়েকদিন ধরে পাকিস্তান সীমান্তে উত্তেজনা বাড়ানোর চেষ্টা করছে। যাতে মুসলমানদের উপরে হিন্দুরা শ্রেষ্ঠ – এমন সুপ্রিমিস্ট চিন্তার উসকানি ও বর্ণবাদী নাগরিক ভেদাভেদ-চিন্তা ছড়িয়ে তাদের মধ্যে একটি জোশও এনে দেয়, আর তা দিয়ে পাবলিক লাইফে মোদীর অর্থনীতির চাপ ও কষ্ট থেকে তাদেরকে যতটা ভুলিয়ে রাখা যায় আর কী!\nটার্গেট মওলানা সা’দ, মুসলমানেরা নিচা জাতঃ\nভারতে লকডাউন পালন কার্যত শুরু করা হয়েছিল গত ২৩ মার্চ বিকেল থেকে। আর এবছরে দিল্লির তাবলীগ জামাত সমাবেশ শুরু ও শেষ হয়েছিল এর অন্তত ১০ দিন আগেই; অর্থাৎ এর আয়োজনে কোনো আইনভঙ্গ করা হয়নি, বরং সরকারি অনুমতি নিয়েই ঐ সমাবেশ করা হয়েছিল। লকডাউন শুরু হওয়ার পর কারা কারা করোনা সংক্রমণে আক্রান্ত সমাজের বিভিন্ন কোণে এদের খোঁজ পাওয়া যাচ্ছিল। ফলে সমাবেশফেরত কিছু মুসল্লিদেরকেও (সমাজের আর সব কোণের মত) অনুসন্ধানে তাদের বাড়ি বাড়িতে অনেকের মধ্যে (বিবিসির ভাষায় অন্তত তিনশো জনের শরীরে করোনা সংক্রমণ পাওয়ার পরে……) করোনা পজিটিভ পাওয়া গিয়েছিল। কিন্তু এতে এবার বিজেপি এ ঘটনাকে তাদের মুসলমানবিদ্বেষী প্রচারণার বিষয় – এই প্রপাগান্ডা-হাতিয়ার বানিয়ে নিয়েছিল। তারা বলা শুরু করেছিল যে, মুসলমানদের জীবন আচার-অভ্যাসই নীচু ধরনের, ওরা খারাপ, তারা নিম্ন কালচারের, ধর্মীয় জাতিগতভাবে তারা নীচুসহ প্রভৃতি এমন সব বয়ান তৈরি করে জাতবিদ্বেষী, প্রবল রেসিজমের এক জোয়ার তুলেছিল সামাজিক নেটওয়ার্কজুড়ে।\nমানুষ ও প্রকৃতিঃ মাঝখানে চামচ কেন\nপ্রকৃতির সঙ্গে মানুষের সম্পর্ক কী ও কেমন এটা কমবেশি সব ধর্মতত্বেরই মুখ্য বিষয়। এনিয়ে শিক্ষালাভের এক সহজ ও প্রধান উতস আমাদের ধর্মতত্বগুলো। যেসব সভ্যতা আধুনিকতার নামে এসব দিকর কিছু বুঝেই নাই বা অবজ্ঞা করেছে তারাই বিজ্ঞানবাদী হয়ে কথিত শিল্প-বিপ্লবের নামে প্রকৃতি ধবংস করে এখন হাহুতাশ করছে। যা ক্ষতি করে ফেলেছে তা এখন আরেক পরিবেশবাদ বলে কিছু একটা বুঝে ছুটা ছুটি করে বেড়াচ্ছে। কিন্তু শান্তি হচ্ছে না। তবু মানুষ-প্রকৃতির সম্পর্ক ধরতে পারার এরা ধারেকাছেও আসতে পারে নাই। প্রাণ কোথায়, কী খুজে পায় না! কারণ স্পিরিচুয়ালিটির কোন ধারণা নাই, আকাঙ্খা নাই, চাহিদাও নাই – সেটা না দার্শনিক জ্ঞান চর্চায় না ধর্মতাত্বিক চর্চা দিক থেকে। অথচ এগুলো আমাদের সমাজের স্বাভাবিক চর্চা থেকেও অন্তত কিছু জেনে নেওয়া যায়।\nআমরা চামচ দিয়ে খাওয়া অভ্যাস রপ্ত করলাম না কেন? কেন সরাসরি হাত দিয়ে খাই? একেবারে হাত দিয়ে নেড়েচেড়ে অনুভব করে ধরে সম্পর্ক পাতিয়ে স্পর্শ, গন্ধ স্বাদ সব ক্রিয়া-প্রতিক্রিয়া জানতে হবেই আমাকে তবেই তা প্রকৃতির সাথে সম্পর্কের আকাঙ্খা পূরণ হবে – এভাবে। এটাই ছোট থেকেই আমাদের শিক্ষা , ওরিয়েন্টেশন। তাতে কেন এটা করতে হবে তা বুঝি আর না বুঝি। আর সেটা বড় হয়ে নিজে চিন্তা করলেই অনেক কিছু কারণ বুঝে যাওয়া যায়, আমরা বুঝি। প্রকৃতির যা খেলাম তাই তো আমার শরীর হয়? আমি হই! তাহলে প্রকৃতি কে, কী হয় আমার? এসব নানান প্রশ্ন আমাদের ভারতীয় উপমহাদেশীয়, ইসলামেরও। যার অনেক জবাব নির্দেশ রূপে আমরা পেয়েছি ইসলাম থেকেও। আঙুল দিয়ে খাব কেন, চেটে চেটে প্লেট থেকে খাব কেন? এর ভিতর সেসব ইঙ্গিত বা ম্যাসেজ আছে। এখন আপনি যদি বিজ্ঞানবাদী বা হঠাত ‘সাহেব’ বনে গিয়ে আমাকে বলেন আমি ‘নোংরা’, আমার খাওয়ার স্বভাব আচার খারাপ, আমি নিচা তাহলে আসলে অজ্ঞ কে? আপনি যে প্রকৃতি চিনেন না, সম্পর্ক বুঝেন না সে আপনি না আমি? আপনি যে বুঝের জায়গায় উঠেন নাই সেতাই আপনি বুঝেন না!\nআসলে আপনি মোদী ও ভগত এখন মুসলমান ঘৃণা ছড়িয়ে মিথ্যা এবং বিপদজনক হিন্দু-জাত-শ্রেষ্ঠত্বের ধারণা কায়েমের উদ্দেশ্যে এগুলো করছেন। অথচ সিভিলাইজেশন অর্থে প্রাচীন হিন্দুরীতিতে প্রকৃতির সাথে সম্পর্ক পাতানোর অনুভব আর ইসলাম থেকে পাওয়া রীতির মৌলিক অমিলটা কোথায়? এবিষয়ে আমরা কী ইসলাম থেকেও সমৃদ্ধ হই নাই! প্রাচীন হিন্দুরীতি অনুযায়ী আঙুল দিয়ে খাওয়া, চেটে খাওয়া ইত্যাদি কী নাই, প্লেট চাটাও কী নাই? অথচ এই নব্য হিন্দুত্ববাদীরা দাবি করছে তারা নাকি হিন্দুকালচারের রক্ষক! তারাই আবার প্লেট চেটে খাওয়াকে নিচা কালচার বলতে চাইছে! অদ্ভুত? তাদের মুসলমান বিদ্বেষে এতই প্রবল ঘৃণায় মারাত্মক যে তারা এখন সাহেব বা বিজ্ঞানবাদী হয়ে হলেও মুসলমান কোপাতে উঠেপড়ে লেগেছে!\nহিন্দু-জাত-শ্রেষ্ঠত্ব কায়েমের উন্মাদনায় ঘৃণা ছড়ানোটা বিজেপি সংগঠিত ও প্রবলভাবে করেছিল তাদের আইটি সেল ও ক্যাম্পেইনের প্রধান অমিত মালব্যের নেতৃত্বে। এটা ঠিক যে ভারতে ইতোমধ্যে কবে থেকে করোনাভাইরাস সমাজে প্রান্তরে ইতোমধ্যেই প্রবেশ করে ফেলেছে তা সরকারের জানা ছিল না। এখন বুঝা যাচ্ছে ভারতে লকডাউনের সিদ্ধান্ত আরও আগেই নেয়া উচিত ছিল। সেটা সরকারেরও বুঝতে অজানা থেকে গিয়েছিল, আর এতে শুধু মুসলমান নয় হিন্দু ধর্মের নানা সমাবেশকেও তাই একইভাবে সরকার অনুমতি দিয়েছিল। সুতরাং আইনি দিক থেকে দেখলে তাবলিগ জামাত কোন আইনভঙ্গ করে নাই তাই দোষীও নয়। তাবলীগের সমাবেশ মানেই বিভিন্ন রাষ্ট্র থেকে আসা মানুষের সমাবেশ। যদিও তারা দলবদ্ধভাবে নিজেরা বিভিন্ন দেশের ঘটনার প্রতি লক্ষ্য রেখে নিজেরাই স্বেচ্ছায় আগাম সতর্কতা হিসাবে সমাবেশ করা থেকে এবার বিরত বা দেরি করতে পারলে এর সুবিধা সবাই পেতে পারত। এতটুকুই। কিন্তু আবার বলছি, এটা তাবলীগের কোন ক্রাইম নয়। বিদেশ থেকে উড়ে জাহাজে কী আর লোক আসেনি? অন্য ধর্মীয় সমাবেশ কী হয় নাই। কাজেই একমাত্র উতস তাবলীগ তা তো নয়। আর অন্যদেশ থেকে বিমানবন্দরে তাবলীগের লোকদেরকে বাধা দিয়ে কোয়ারানটাইনে না রেখে বাধাহীন সমাবেশে যেতে দেওয়ার দায়ভার অবশ্যই সরকারের সংশিষ্ট অফিসের। তবে যা কেউই ইচ্ছা করে করে নাই। ভারতে তাহলে তো মোদী সরকারই সবচেয়ে বড় ক্রিমিনাল যে সে লকডাউনের সিদ্ধান্ত দিতে দেরি করেছে। তবে অনেক নামাজি মুসলমানেদের বা আল্লার পথে থাকা মুসলমানদের কোরোনা ধরে না – এই জাতীয় নামাজি আবেগ ভরা কথা আমরা শুনেছি, এগুলো তাদের কোন কাজে আসেনি। উলটা অন্যের খোঁচাখুচি বা টিটকারি করে বলা কথাবার্থা শুনার কারণ হয়েছে। আবার নিশ্চয় যারা নামাজি হয়েও আবার করোনা আক্রান্ত হয়েই গেছেন তারা এজন্য কাউকে দোষারাপ করতে আগ্রহী হবেন না। কারণ, এগুলো এড়িয়ে চলাই বুদ্ধিমানের।\nআসলে ভারত জুড়ে মুসলমান ঘৃণা ও বিদ্বেষ তো কেবল আজকের ঘটনা নয়, বিশেষত গত শতকের শুরু থেকেই তা চলে আসছে। দুর্জনের ছলের অভাব হয় না। এরই প্রভাব এখনও আছে আর তাতে এখন ভাল করে হাওয়া দিচ্ছে বিজেপি-আরএসএস। দেখেন, এরই প্রভাবে এক সময়ে কলকাতার বাংলা সিনেমার (উত্তম কুমারের শেষ আমলের) নায়িকা এখন বামপন্থিদের সাথে নানান সামাজিক ইস্যুতে সচেতন হিসাবে বিবৃতিদাতা অপর্ণা সেন, তিনি এবার ধরা পড়ে গেছেন। তিনিও হিন্দু শ্রেষ্ঠত্ববাদের জোশে ভেসে গিয়ে “ভারতের তাবলীগ জামাতকে ভারতে করোনাভাইরাস বৃদ্ধির জন্য দায়ী করে শনিবার (৪ এপ্রিল) টুইট করে” বসেছেন। এটা ঠিক ইদানিং মোদীর বিপক্ষে জনস্বার্থের নানান ইস্যুতে দাঁড়ানোর ক্ষেত্রে সরকারের বিপুল চাপ এমনকি মামলার মুখোমুখি হতে হচ্ছিল অপর্ণা সেনদের গ্রুপটাকে। তাই হয়ত ভেবেছিলেন এ সুযোগে না জেনে বুঝে মুসলমানদের বিরুদ্ধে হিন্দু শ্রেষ্ঠত্বের গান একটু গেয়ে দিলে মোদী হয়ত তাদের প্রতি নরম হবেন। তিনি তাবলীগ জামাতের কাজকে ‘ক্রিমিন্যাল অ্যাক্ট’ বলে তাদের কঠোর শাস্তি দাবি করেন। এতে বুঝা গেল তার মেন্টর বা বুদ্ধিদাতারই আইনি জ্ঞানে বিশাল ঘাটতি আছে আর অপর্ণা সেন সেই ফাঁদে পড়ে গেছেন। এছাড়া ঐ বিবৃতির পরে, সোশাল মিডিয়ায় অপর্ণা সে্নের বিরুদ্ধেই প্রশ্ন উঠতে থাকে যে তিনি কেবল মুসলমানদের জমায়েত করার দিকে এর বিরুদ্ধে বলছেন কেন? প্রায় একই সময়ে হিন্দু ধর্মীয় জমায়েতগুলোও কী হয় নাই? পত্রিকাটা লিখেছে “অপর্ণার এমন মন্তব্য করে নেটিজেনদের তোপের মুখে পড়েন। কেউ অপর্ণাকে উদ্দেশ্য করে বলছেন, ‘শুধু জামাত নিয়ে কথা বলে কী হবে? মন্দির বা রামনবমী নিয়ে বলছেন না কেন?’ অপর্ণা সরাসরি সমস্যার গভীরে না গিয়ে শুধু মন্তব্য করে ‘মাঙ্কি ব্যালেন্সিং’ করছেন।’ বলেও মন্তব্য করেছেন কেউ কেউ”।\nতবে অমিত মালব্য এন্ড গংদের মিথ্যা কিন্তু সংগঠিত প্রপাগান্ডা শক্ত ছিল। কারণ, এমনিতেই করোনা সংক্রমণ পরিস্থিতিতে দুর্বিষহ কষ্টকর জীবনে ছিল, ভারতের সাধারণ মানুষ, তাদেরই মনে সেই সুযোগে এই ঘৃণা ঢুকানো হয়েছিল। এতে ভারতজুড়ে হিন্দুজাত শ্রেষ্ঠত্বের সুপ্রিমিস্ট ধারণা, এক গভীর রেসিজমে ভারতকে ঢেকে ফেলেছিল। বিজেপি-আরএসএস তাদের এমন ‘পারফরম্যান্স’ দেখে বেজায় খুশি। কিন্তু ধর্মের কল বাতাসে নড়ে! পাপ বাপকেও ছাড়ে না!\nবিজেপির তরুণ এমপি তেজস্বী সুর্য-এর বেয়াদবিঃ\nবিজেপির তরুণ এমপি তেজস্বী সূর্য, তার এমন এক ‘পুরনো পাপের ঘটনা ছিল গত ২০১৫ সালে মার্চের। তিনি আরব নারীদের সম্পর্কে খুবই আপত্তিকর ও অসম্মানজনক মন্তব্য টুইট করেছিলেন তখন। লিখেছিলেন, “৯৫ শতাংশ আরব নারী যৌন-সন্তুষ্টি জিনিসটাই জীবনে বুঝেন নাই। তাদের প্রতিটি মা ভালোবাসায় যৌন-সন্তুষ্টির দিকটা কী তা না বুঝেই খালি বাচ্চা পয়দা করে যাচ্ছে”। বলাবাহুল্য, আরব নারীদের সম্পর্কে ইতরচিতজ্ঞানে এর চেয়ে অপমানজনক মন্তব্য সম্ভবত আর হয় না। এর মানে, যার মনে যেই-ই তার মত নয় – এক অপর – এমন তাদের প্রতি দগদগে ঘৃণা চুড়ে দেয়া ছাড়া তার আর কাজ নাই। নিজেদের জাতশ্রেষ্ঠত্বের অসুখে ভোগা এক গভীর বর্ণবাদ বা রেসিজম এটা।\nমানব জনগোষ্ঠী দুনিয়ার বসতি স্থাপন করে যাত্রা শুরু করেছিল দুনিয়াটার নানা কোণে ছড়িয়ে ছিটিয়েই, আর শুরুতে তা ছিল পরস্পর একেবারেই যোগাযোগবিহীন। এ ছাড়া সবাই দুনিয়াতে একসাথেই বসতি স্থাপন শুরু করেনি, আগে-পিছেও আছে। আবার ভুমিগঠন, মাটি প্রকৃতি আর আরহাওয়া মানুষের প্রতি ফেবার সবার বেলায় একই রকম ছিল না। ফলে প্রত্যেকেরই জীবন অভিজ্ঞতা বৈচিত্রে ভরা। তবু নৃতত্ত্ববিদদের কড়া মন্তব্য হল, দুনিয়ার ছড়িয়ে ছিটিয়ে থাকা প্রতিটি মানবসভ্যতা তার নিজের বিকাশে সবাই শ্রেষ্ঠত্বের গুণসম্পন্ন হওয়ার সক্ষমতা নিয়েই বেড়ে উঠে। প্রকৃতির সাথে নানানভাবে সম্পর্ক পাতে, অদ্ভুত বৈচিত্রের ভিন্নতায় জীবনের নানান রূপ হাজির করে থাকে। কিন্তু পরে নানা দখলদার সভ্যতার চাপে নিজেদের আর আলাদা বৈশিষ্ট্যে ও অভুতপুর্ব সম্ভাবনাগুলোকে টিকিয়ে রাখতে পারে না, অবিকশিত থেকে যায় বা চাপা পড়ে থাকে। আর এই দখলদার সভ্যতাগুলোই নিজেদের বেইনসাফি জুলুমের কাজগুলোকে সাফাই দিতেই জাতশ্রেষ্ঠত্বের ধারণার মিথ্যা সাফাই নিয়ে আসে।\nমানে সারকথায় তাঁরা বলতে চেয়েছেন; কাজেই সভ্যতার বিকাশে বড় ছোট বলে কিছু নেই, সবাই নানান দিকে শ্রেষ্ঠ হওয়ার সম্ভাবনাময় হয়েই জন্মায়। বরং পরে এমন জাতশ্রেষ্ঠত্বের দাবি করে যারা মানে, আসলে এবাই অন্যায় কলোনি দখলের পক্ষেই মিথ্যা সাফাই দেয়া। অথবা ঘৃণা ও বিদ্বেষ ছড়িয়ে নিজেদের জুলুমকেই বৈধতা দেয়ার চেষ্টা করে থাকে। তবে খুশির কথা, দুই বিশ্বযুদ্ধ মানুষকে কঠিন শিক্ষা দিয়ে গেছে, অনেক কিছু শিখিয়েছে। বিশেষ করে হিটলারের চরম বর্ণবাদ দেখার পর থেকে বর্ণবাদবিস্তারে এসবের বিরুদ্ধে গ্লোবাল মানুষ নানা আন্তর্জাতিক আইন ও কনভেনশন তৈরি করে ফেলেছে। চলতি শতক থেকে একে জাতশ্রেষ্ঠত্বের বর্ণবাদ বা রেসিজম বলে চিহ্নিত করে একে বড় শাস্তিযোগ্য অপরাধ হিসেবে গণ্য করা হয়েছে। আন্তর্জাতিক আইন আদালত- সবই এখন অনেক শক্ত বুঝাবুঝির ভিতের উপরও প্রতিষ্ঠিত এবং জনমতও প্রবল সোচ্চার।\nকিন্তু ২০১৫ সালে করা তেজস্বী সূর্যের ঘৃণামূলক মন্তব্য নিয়ে সে সময়ে ততটা প্রতিবাদ না হলেও এবার ২০২০ সালে তা ফিরে প্রবল প্রতিরোধের সম্মুখীন হয়েছে। এর মূল কারণ ইতোমধ্যে “তাবলিগের কারণেই ভারতে করোনা ছড়িয়েছে” অথবা “মুসলমানরা নীচু ধর্মীয় ও সভ্যতার আচার ও কালচারের মানুষ” এসব প্রপাগান্ডা করে ঘৃণা ছড়ানোর কাজ এবার ভারতে মোদীরা প্রবল করাতে এতে মধ্যপ্রাচ্যজুড়ে না চাইতেই এক বিরাট রেজিষ্ঠান্স বা প্রতিরোধ সংগঠিত হয়ে গেছে।\nমধ্যপ্রাচ্যের বিভিন্ন শহরে কাজ করে মোটাদাগে এমন নিম্ন আয়ের শ্রমদাতা অথবা হোয়াইট কলার ম্যানেজার, সেমি ম্যানেজার ধরনের সব পদই ভরিয়ে রেখেছে ভারতীয়রা। যেমন কোন রেসিডেন্সিয়াল হোটেলে কেবল মালিক বা মালিকেরাই হয়ত আরব। কিন্তু এছাড়া এর নিচের সমস্ত নির্বাহী থেকে মিডলসহ তারও নিচের সব লেভেলের ম্যানেজার পর্যন্ত এরা সবাই প্রধাস্নত একচেটিয়া দক্ষিণ ভারতের। আর এরও নিচের স্টাফ বাকি সবাই – নিচের দারোয়ান পর্যন্ত সকলেই এশিয়ান আর সব দেশের। তাই এবার করোনাকালে মধ্যপ্রাচ্যের ঐসব ভারতীয়দের সবার মন-মানসিকতাতে ভারত থেকে আমদানি করা চিন্তার প্রভাবে যে মুসলমানদের ওপরে হিন্দুজাত শ্রেষ্ঠত্বের মিথ্যা বয়ান তা সহজেই স্থান পেয়েছিল। আর সেখান থেকে মধ্যপ্রাচ্যের সোশ্যাল মিডিয়ার হিন্দু ভারতীয়রা তাদের বিভিন্ন স্ট্যাটাসে যেহেতু আরবরাও মুসলমান, ফলে তাদের সম্পর্কেও অবাধে হিন্দুশ্রেষ্ঠত্বের বোধে বিভিন্ন বর্ণবাদী মন্তব্য লেখা শুরু হয়ে যায়। তারা ভুলে গেছিল তাদের ভাত-কাপড় যোগান দিচ্ছে কে? আর এ সময়েই একপর্যায়ে একজন ২০১৫ সালে তেজস্বী সূর্যের ঐ পুরানা আবার মন্তব্যও সামনে নিয়ে আসে একজন। আর এভাবে পুরো ব্যাপারটাতে শুরু হয় আরব সমাজ ও সরকারগুলোর কড়া প্রতিরোধ ও অ্যাকশন। তারা মন্তব্য নিয়ে ঐ মন্তব্যকারীদের অফিসকে নোটিফাই করাতে এবার ঐ অফিস থেকে তাদের চাকরিচ্যুতির এবং দেশ থেকে বের করে দেয়ার নোটিশ হাতে ধরিয়ে দেয়া শুরু করেছিল।\nকারণটা হল, কোন বনেদি ব্যবসায়ী কখনই চাইতে পারে না যে তার ক্রেতা কেবল একটা ধর্মের লোকের মধ্যে সীমাবদ্ধ থাকুক। এটা বাণিজ্য বিকাশের পরিপন্থি। কারণ ক্রেতা কম হবে, সীমিত হয়ে যাবে। তাই ধর্ম নির্বিশেষে সকল ক্রেতাই তার কাছে কাম্য ও আদরণীয় হয়। এমনকি তিনি ব্যক্তিগতভাবে কোন্ ধর্ম বা ভুগোলের মানুষকে তেমন পছন্দ না করলেও সেকথা চেহারায় কোনভাবেই ফুটে উঠতে দেন না, একান্ত ব্যক্তিগত করে রেখে দেন বরং কার্যকর চেহারাটা হল তিনি সবার সহবস্থানই পছন্দ করেন। তাই তিনি মুসলমানদেরকে গালি দিচ্ছে, নিচা দেখাচ্ছে এমন ভারতীয় কর্মচারিকে সবার আগে চাকরিচ্যুত করবেন, এরপর ঐ কর্মচারির জন্য দেশত্যাগ করানোর একশন নিয়েছেন সেটাই দেখাতে চাইবেন যাতে সকল ক্রেতাদের আস্থা বাড়ে ও অটুট থাকে। তাই এককথায় দুরতক চিন্তা করা বুদ্ধিমান ব্যবসায়ী মাত্রই তিনি সহবস্থান-বাদী। মোদী ও তার দলের চরম বেকুবি আত্মঘাতি অবস্থানটা এখানেই। এটাই এখনকার স্টান্ডার্ড গ্লোবাল বিজনেস কালচার। মোদী ও তার দল যেখানে তুলনায় ঘোরতর মফস্বলি সংকীর্ণ এক নাদান বালক! কুয়ার ব্যাঙ মাত্র!\nভারতের দ্যা প্রিন্ট পত্রিকা বলছে, অ্যাকশন শুরু হয়েছিল দুবাইয়ের এক আরব নারী ব্যবসায়ীর উদ্যোগ থেকে [Among the first to call out Surya was Dubai-based businesswoman Noora AlGhurair,…]। তিনি প্রথম এক টুইটে লিখেছেন, ‘করুণা হয় সেই শিক্ষাকে যা তোমাকে নারীদের অসম্মান করতে শিক্ষা দিয়েছে” [“pitied his upbringing that has taught him to disrespect women”.।’ এ ছাড়া তিনি “আরব দেশের ভিসা নিয়ে ঘুরে বেরিয়ে আবার আরব নারীদের অপমান করার ব্যাপারে” সতর্ক করে, এমপি সূর্যের পুরনো টুইটটাকে সাথে গেঁথে দিয়ে নতুন করে টুইট করে দিলেন। স্বভাবতই এবার এটা ভাইরাল হয়ে যায়। তিনি আসলে একই সাথে ভারতে মুসলমানদের সাথে অসাম্য ও অধস্তন আচরণের ব্যাপারে মোদী সরকারের বিরুদ্ধে সোচ্চার হয়ে উঠেন।\n“করুণা হয় সেই শিক্ষাকে যা তোমাকে নারীদের অসম্মান করতে শিক্ষা দিয়েছে” – Noora AlGhurair\nদ্বিতীয় উদ্যোগ বা সতর্কবাণী আসে আরেক আরব নারীর কাছ থেকেও। তিনি দুবাই রাজপরিবারের রাজকুমারী এক বিদুষী, হেন্দ আল কাসেমি [Princess Hend Al Qassimi]। তিনি সতর্ক করে বলেন, “যারা এই খোলাখুলি রেসিজম এবং মানুষে মানুষে বৈষম্য সৃষ্টির চোখে দেখে মন্তব্য করছেন যা দুবাইয়ের আইন অনুসারে জরিমানাযোগ্য অপরাধ এবং এ কারণে দেশ থেকে বের করে দেয়া হতেও পারে”। Anyone that is openly racist and discriminatory in the UAE will be fined and made to leave. তিনি আরও হুমকি দিয়ে বলেন “এসব ইসলামফোবিক কাজের প্রত নজর রাখা হবে”। এর পর থেকে এক চেইন রিঅ্যাকশনে মধ্যপ্রাচ্যের শহরগুলো থেকে প্রতিক্রিয়া ও অ্যাকশনের ঝড় বইতে শুরু করে। অনেকেই চাকরি হারায় এবং অনেককে দেশ থেকে বের করে দেয়া হয়। অনেকেই সরাসরি মোদীকে “একশন দেখতে চাই বলে” টুইট করেন। ভারতীয় প্রধানমন্ত্রী মোদি এর প্রতিক্রিয়ায় মুখরক্ষার দায় ঠেলা এম মন্তব্য করেন টুইটে বলেন, করোনা কোনো ধর্ম মানে না। তাই সংক্রমণে আক্রান্তের জাত ধর্ম বিচার ঠিক নয়।’অথচ বাস্তবে মোদীর দলের নেতাকর্মীরা মুসলমানদের নীচু দেখানো আর করোনা সংক্রমণ ছড়ানোর জন্য দায়ী করে আগের প্রপাগান্ডা চালাতেই থাকেন।\nএদিকে ভারতের এক নারী তেজস্বী সূর্যকে উদ্দেশ করে আর্টিকেল লিখে তাকে চ্যালেঞ্জ করেছেন। তিনি বলেন, নারী-পুরুষের সম্পর্কের সমস্যাটা কোন আরব-অনারবের সমস্যাই নয়। তিনি প্রশ্ন রেখেছেন, ভারতীয় নারীদের অবস্থা কী, সেটা খুঁজে না দেখে সে সমস্যা কেবল আরব নারীদের বলে দাবি করতে গেছেন কেন? এটাই তো বর্ণবাদ।\nকিন্তু প্রশ্ন জাগে এই তরুণ সূর্য আরব নারীদের অপমান করে নীচু করছেন কেন? বিশেষত পাঁচ বছর আগে তিনি যখন মাত্র ২৪ বছরের তরুণ?\nএর সম্ভাব্য কারণ হল, প্রথমত এই তরুণ কেবল বিজেপির নয়, একেবারে আরএসএসের “স্বয়ংসেবক” সদস্য। মানে এর কোর মেম্বার ও প্রশিক্ষিত ভলিন্টিয়ার। কোন প্রশিক্ষণ? গত ১৯২৫ সালে আরএসএসের প্রতিষ্ঠাতা মাধব সদাশিব গোলওয়ালকার যিনি হেডগেওয়ারের পরে আরএসএসের পরবর্তী সর্বোচ্চ প্রধান নেতা হয়েছিলেন, তিনি হিটলারের বর্ণ-বিশুদ্ধতার মতবাদে অনুপ্রাণিত ছিলেন। তাদের হাতে এই প্রশিক্ষণের মূল নীতি নির্ধারিত হয়েছিল। হিটলার বেঁচে থাকা অবস্থায় এরা হিটলারের এসব তত্ব শুনে অনুপ্রাণিত হয়েছিলেন। তাই হিটলারের জাতের ‘খাঁটিত্ব’ তারাও মানতেন। আর সেখান থেকে এটা তাদের প্রশিক্ষণের ম্যানুয়াল ও গাইডলাইনে উঠে বসে। এদিকে দ্বিতীয় বিশ্বযুদ্ধে হিটলারের জাতবর্ণবাদী বক্তব্যের উত্থান এবং পতন এবং ফিজিক্যালি তার মৃত্যু ও বিনাশ এসব মিলিয়ে সারা ইউরোপ এখান থেকে শিক্ষা নিয়ে তাদের রাষ্ট্রের গঠনভিত্তিটাই বদলে নিয়েছিল। সারা ইউরোপের গঠন ভিত্তি বলতে মোটামুটি (১৬৫০-১৯৫০) তিনশ বছর ধরে একই গড়ন। সেটা হল এরা সব রাষ্ট্র গুলোই ছিল আসলে জাতি-রাষ্ট্র বা নেশন স্টেট। অর্থাত সেগুলো আধুনিক রিপাবলিক বলে নিজেদের দাবি করলেও আদতে সেগুলোর মূল বৈশিষ্ঠ ছিল নেশন স্টেট। সারকথায় ‘জাতের ধারণা’ ফলে জাতিঘৃণাও প্রবল এমন এক ‘জাত-রাষ্ট্র (nation state) সেগুলা। আর এখান থেকেই এর সবচেইয়ে চরম রূপটাই হল হিটলারি জাতশ্রেষ্ঠত্ব, এক রেসিজম। তাই এই ভিত্তিটাকেই বদলে নিতে উদ্বুদ্ধ হয়েছিল ইউরোপ। ১৯৫৩ সাল ইউরোপের ৪৭ টা রাষ্ট্র তাদের গঠনভিত্তি বদলাতে এক কনভেনশনে মিলিত হয়েছিল। যেখান থেকে নেশনস্টেটের বদলে তাদের প্রত্যেক রাষ্ট্রের গঠনভিত্তি হয় নাগরিক অধিকারভিত্তিক রাষ্ট্র। আর এর গৃহিত কনভেনশনটা সদস্য সকলে মানছে কিনা তা তদারকের জন্য, এবং তা সকলের জন্য মানা বাধ্যতামূলক এমন একটা সুপ্রীম কোর্ট গঠন করে নেয়া হয়েছিল।\nকিন্তু বিজেপি ইউরোপের এসব সংশোধণ আর এসব শিক্ষানেয়ার তাতপর্য কখনও বুঝেও নাই, গ্রহণও করে নাই। তবে এই সমস্যাটা একা বিজেপি-আরএসএস নয় সারা ভারতের নেহেরু-গান্ধী বা কোন কমিউনিস্টসহ সব রাজনৈতিক দলের ভিতরই রাষ্ট্রধারণা বলতে nation state ধারণাটাই শুরু প্রবল নয় বরং একমাত্র অর্থ হয়ে গৃহিত থেকে আছে। ততফাত সম্ভবত এতটুকুই যে বিজেপি-আরএসএস সবসময়ই তাদের উগ্র জাতিবাদ প্রকাশ্যে বলে চর্চা করে। আর কমিউনিস্টসহ অন্যেরা সকলেই কঠিন জাতিবাদী। কিন্তু মুলকথাটা হল দ্বিতীয় বিশ্বযুদ্ধে হিটলারের চরম উত্থান-পতন থেকে জাতি রাষ্ট্র ধারণা একেবারেই পরিত্যাগ করার যে শিক্ষা দিয়ে গেল, ইউরোপ অন্তত তাদের রাষ্ট্রের গঠন ভিত্তি বদলে যেটার স্বীকৃতি দিয়ে গেল – এই শিক্ষার কোন প্রভাব – কোন জানাশুনা, কোন আলোচনা কোথাও নাই। এমনকি কোন একাদেমিক বিশ্ববিদ্যালয়ে এসব ধারণা এসেছে আমাদের জানা নাই। এছাড়া সুনির্দিষ্ট করে কমিউনিস্টদের দায় হল, তারা আধুনিক রিপাবলিক রাষ্ট্র গঠনের পক্ষে নয়, এর ব্যাপারেই সিরিয়াস নয় শুধু তাই নয়। কখনও এটা স্টাডির বিষয়ও করে নাই। বরং এমনকি অধিকার বা রাষ্ট্র ধারণা এগুলো তার রাজনীতিও নয় কোন এজেন্ডাও নয় মনে করে থাকে এখনও। একমাত্র ব্যতিক্রম সম্ভবত নতুন নেপাল। অথচ ্মনের ভিতরে সকলেই কোর ধারণায় একেকজন nation state বা জাত-রাষ্ট্রবাদী। মজার কথা আমাদের বাঙালি জাতিবাদও একই nation state বা জাত-রাষ্ট্রবাদী। এমনকি পাহাড়িভায়েরাও এর বাইরে নয়। জুম্মু জাতিবাদও একই nation state বা জাত-রাষ্ট্রবাদী। আসলে কেউই চোখ খুলে তাকায় দেখে নাই, দুনিয়া যুদ্ধের পর কোনদিকে গিয়েছে, আবার কেমন করে দেখতে হবে তাও কখনও জানা হয় নাই। বরং সারা ইউরোপের যে তিনশ বছরের জাতিরাষ্ট্র ধারণা চ্চালু ছিল, চোখ বন্ধ করে সেটাই কপি করে চলেছে এরা।\nতাহলে দাড়ালো চিন্তা ও চর্চার সমস্যার সংকীর্ণতা এটা একা বিজেপি-আরএসেওএসের না। যদিও বিজেপিত-আরএসএসের বেলায় তা সবচেয়ে উগ্রভাবে প্রকাশিত। তাদের ট্রেনিং সিলেবাস এমন চিন্তা এক খোলাখুলি বিষয়। যার পরিণতি এখন হাতেনাতে মোদী পাচ্ছেন। যদি মোদী এখন থেকে কোন শিক্ষা পাবেন সে সম্ভাবনা দেখা যায় না।\nযদিও উগ্র জাতি রাষ্ট্র মানা না মানার ব্যাপারে আরএসএসের চেয়ে বিজেপিতে শিথিলতা কিছুটা রাখা হয়েছে। এ কারণে যারা সরাসরি আরএসএসের সদস্য তারা এত কট্টর বেশি। তেজস্বী সূর্য আরএসএসের সদস্য হিসেবেই সবিশেষ প্রশিক্ষিত। এ ছাড়া তেজস্বী সূর্য বেঙ্গালুরু বিজেপির আইটি সেলের প্রধান। যে আইটি সেল মানে হল অমিত মালব্যের অধীনে মূলত মুসলমানবিদ্বেষী প্রপাগান্ডা সেল। গত বছর ইউরোপীয় ইউনিয়ন এক তদন্ত করেছিল ইউরোপের ভিতরে বসে ভারতের কারা মুসলমান নাম নিয়ে ফেক ওয়েবসাইট চালায়। তাতে যাদের নাম প্রকাশিত হয়েছিল তাদেরই একজন হল তারেক ফাতাহ। এখানে একটা রিপোর্টে তার নাম ও ছবি আছে। তিনি মূলত পাকিস্তানি-কানাডিয়ান। তিনি বিজেপিকে ভুয়া ওয়েবসাইট আয়োজন করে দিয়ে অর্থ কামিয়ে নিয়ে থাকেন। এতাই তার পেশা।\nএখানে এক মজার দিক হল তেজস্বী সূর্য যে টুইট করে কুখ্যাতি পেয়েছেন, সেটা এবার ভাইরাল হয়ে গেলে পর তিনি দাবি করেছেন- এই ভাষ্য তার নয়। এটা নাকি ওই (ভাড়াটে) তারেক ফাতাহ মন্তব্য। যা হোক এই মন্তব্য অন্যের নামে চালিয়ে এমপি সুর্যের কোন অসতকাজের দায়ে পড়েনি বলে মনে করছেন। কারণ তিনি মূলত যেন নাম ভাড়া দেয়া অথবা ফেক ওয়েব সাইট ভাড়া দেয়া ভাড়াটঙ্কে কিনেছেন। অমিত মালব্যের সাথে তারেক ফাতাহ এর সম্পর্ক এই সুত্রে, অমিত হল ক্রেতা এবং ফেক মুসলমানবিদ্বেষী খবরের অর্ডারদাতা। আর সেখান থেকেই তারেক ফাতাহ আর তেজস্বী সূর্য-এরা হয়ে যান নানান ছোটবড় ছিচকে কিন্তু ঘৃণিত অপধাধের সাগরেদ। তেজস্বী সূর্য তারেক ফাতাহ এর নামে নিজের অপরাধ চালিয়ে দিলেও কেন তিনি ভাড়াটের মন্তব্য ব্যবহার করলেন , সে জবাব দেননি।\nএখন এ দিকে সর্বশেষ হল, দুবাইয়ে ভারতীয় রাষ্ট্রদূত পবন কাপুর ঐ ২১ এপ্রিলই বুঝেছিলেন মোদী ও তার দল যাই করুক অফিসিয়ালি তাকে ভারত রাষ্ট্রের হয়ে কিছু একশনে যেতে হবে। তাই তিনি ঐদিনই ভারতীয়দের সতর্ক করতে টুইট করে বলেছেন, ‘ভারত ও আরব আমিরাত (দুবাই) একই নাগরিক বৈষম্যহীনতার নীতিতে বিশ্বাসী [India and UAE share value of non-discrimination, says ambassador] ফলে সবাই যেন সতর্ক থাকেন”। এই শুকনা কথায়ই কি মধ্যপ্রাচ্য রাজি হবে, বিশ্বাস করবে, অপমান ভুলতে পারবে? স্বভাবতই তা হবার কথা না। তাহলে?\nসর্বশেষটা দেখতে পাচ্ছি আজকে। মোদী আপোষ প্রস্তাব দিচ্ছেন। এতদিন দিল্লির নিজামুদ্দিন মারকাজ মসজিদে তাবলিগ জামাতের প্রধান মওলানা সা্দকে হয়রানি আর হেস্তনেস্তের চরমে নেয়া হচ্ছিল। মুসলমানেরা নিচাজাতের বলে সারা ভারতজুড়ে জাতঘৃণাটা এই মওলানা সাদের কান্ধে বন্ধুক রেখে ঐ মামলার ভয় দেখিয়ে চাপে ফেলে করা হচ্ছিল। দিল্লি পুলিশের প্রচার তুঙ্গে উঠেছিল মওলানা সা’দ নাকি পরিকল্পিতভাবে ভাইরাস ছড়িয়েছেন আর এর ভিডিও ফুটেজ আছে পুলিশের কাছে। অথচ আজকের রিপোর্ট হল সেই দিল্লি পুলিশই বলছে, মাওলানা সা’দের নামে প্রচারিত সেই অডিও ক্লিপ ভুয়া, এডিট করা, ফেক ভিডিও। এর মানে হল, মোদী-অমিত এখন সা’দের বিরুদ্ধের মামলাকে ফেক বলে স্বীকার করে তা উঠিয়ে নেওয়ার বিনিময়ে সওদা করতে চাইছেন, এমন সিদ্ধান্ত নিয়েছেন। আর এখন তিনি চাইবেন বিনিময়ে মওলানা সা’দ ও তার বন্ধুরা যেন এখন মধ্যপ্রাচ্যের সমাজ ও শাসকদের কাছে মোদী সরকারের পক্ষে সুপারিশ করেন। যাতে ইতোমধ্যে ভারতীয়দের যা ক্ষতি হয়ে গেছে গেছে তবে তা আবার স্বাভাবিক পুরানা সুবিধাদির জায়গায় যেন ফিরে আসে। ইতোমধ্যে গত পরশুদিন টুইটারকে মোদী সরকার সরকারি তরফ থেকে এক চিঠি দেয়া হয়েছে। যেখানে বলা হয়েছে ইতোমধ্যে যে ১২১ টা টুইট করা হয়েছে মোদীর দলের নেতা এমপি বা মন্ত্রীর তরফ থেকে, মওলানা সা’দকে টেররিস্ট বলে অথবা ইসলামের বিরুদ্ধে নন্দা বা আপত্তিকর শব্দে – যেন এসব টুইট মুছে সরায়ে বা মুছে ফেলা হয়। কিন্তু এতে কার ভাগ্য খুলল টুইটারের বা মোদীর? আসলে মোদী এখানে নিজের ইজ্জত রক্ষার্থে এই পদক্ষেপ নিল। তাহলে এতদিন সা’দের বিরুদ্ধে এগুলো চলতে দিয়েছিলেন কেন? এটা কী সরকার চালানোর কোন নীতি হতে পারে? এত নিলজ্জ ও ইতরচিত! তাহলে শিক্ষাটা কী এখানে? শিক্ষাটা হল দুবাইয়ের একজন রাজকুমারিও জানেন কোনটা রেসিজম-জাতবর্ণবাদ এবং কেন এটা পরিত্যাজ্য ও অপরাধ। অথচ একজন প্রধানমন্ত্রী মোদী ও তার দলবল আরএসএস পর্যন্ত এর সাগরেদেরা – এদের কেউই তা জানে না, শিখতে পারলও না! হায়্ হিন্দুত্ব!\n[এই লেখাটা গত ০৯ মে ২০২০ দৈনিক নয়াদিগন্ত পত্রিকার ওয়েবে ও পরেরদিন প্রিন্টে আর “বিজেপির শ্রেষ্ঠত্ববোধ বিপদে” – এই শিরোনামে উপ-সম্পাদকীয়তে ছাপা হয়েছিল। পরবর্তিতে সে লেখাটাই এখানে আরও নতুন তথ্যসহ বহু আপডেট করা হয়েছে। ফলে সেটা নতুন করে সংযোজিত ও এডিটেড এক সম্পুর্ণ নতুন ভার্সান হিসাবে এখানে আজ ছাপা হল। ]\nPosted on May 11, 2020 May 17, 2020 by GOUTAM DASPosted in অপর্ণা সে্ন, অমিত মালব্য Amit Malviyas, আরএসএস-বিজেপি, আরএসএসের স্বয়ংসেবক, কর্ণাটক, কে কার কী হয়, গৌতম দাস, জাতিবাদী-বর্ণবাদী, তেজস্বী সূর্য Tejasvi Surya, দিল্লির তাবলীগ জামাত মারকাজ, মওলানা সা'দ, মুসলমানবিদ্বেষী, হিন্দু-জাত-শ্রেষ্ঠত্ব, হিন্দুজাত শ্রেষ্ঠত্বের সুপ্রিমিস্ট, GOUTAM DAS, Nation-State, PoliticsTagged গৌতম দাস, দুবাই রাজকুমারি, বিজেপি, মোদি, হিন্দুত্ব, GOUTAM DAS, Noora AlGhurair, Princess Hend Al Qassimi.\nPrevious Previous post: ভেটো সদস্যপদ জাতিসঙ্ঘকেই না বুঝলে ভারত পাবে না\nNext Next post: “সাম্প্রদায়িকতা” শব্দটা ব্যবহার বাদ দিতে হবে\n3 thoughts on “মোদীকে আচ্ছা শিক্ষা দিল এক দুবাই রাজকুমারি”\nThe most dangerous things are that these peoples are educated, established who traveled to many countries, and still believe in RSS terrorisms.\nMay 26, 2020 at 19:41\nআপনার লেখা ও বিশ্লেষণ ভাল লাগল। আশা করি ভারত বাংলাদেশ ও পাকিস্তানের মুসলিমদের হিন্দুফোবিয়া, হিন্দুবিদ্বেষ, গজওয়ায়ে হিন্দ, জিহাদ ইত্যাদির চর্চা ও প্রসার ও হিন্দুসমাজে তার প্রভাব ও প্রতিক্রিয়া ইত্যাদি নিয়েও এরকম মনোজ্ঞ ভাষায় তথ্যমূলক বিশ্লেষণ লিখবেন। অপেক্ষায় থাকলাম।\nJun 1, 2020 at 02:32\nযেকোন ধর্মবিদ্বেষই নিন্দনীয়।\nতবুও ধর্মীয় রাজনীতিও থেকে যাবেই। আর সব ধর্মীয় রাজনীতির মধ্যেই জেনে না না জেনে অন্যের প্রতি ধর্মবিদ্বেষ থেকেই যায়, সাধারণত।\nআপনার কথা খেয়াল রাখব।


প্রশংসার পাশাপাশি সরকারের কুকর্ম তুলে ধরব: জাতীয় পার্টি – provat-bangla\nপ্রশংসার পাশাপাশি সরকারের কুকর্ম তুলে ধরব: জাতীয় পার্টি\nপ্রকাশিত :১০ জানুয়ারি ২০১৯, ১:১১ অপরাহ্ণ | নিউজটি পড়া হয়েছে : 23 বার\nজাতীয় সংসদের বিরোধীদলীয় উপনেতা ও জাতীয় পার্টির কো-চেয়ারম্যান জিএম কাদের বলেছেন, আমরা সত্যিকারের বিরোধী দল হতে চাই। আমরা সরকারের সঙ্গেও থাকি আবার বিরোধী দলেও থাকি মানুষ সেটা পছন্দ করে না। আমরা সত্যিকারের বিরোধী দলের ভূমিকায় থাকব।\nবুধবার কাকরাইলে জাতীয় পার্টির কেন্দ্রীয় কার্যালয়ে এক সংবর্ধনা অনুষ্ঠানে তিনি এসব কথা বলেন।\nজিএম কাদের বলেন, বিরোধী দল মানেই ভাঙচুর-অবরোধ-নৈরাজ্য সৃষ্টি করা নয়। রাজনীতিতে কেউ কারো প্রতিপক্ষ বা শত্রু নয়। বিরোধী দল জাতীয় সংসদে জনগণের কল্যাণের পক্ষে কথা বলবে। সরকারের ভালো কাজের প্রশংসার পাশাপাশি সরকারের দুর্নীতি, কুকর্ম ও দোষত্রুটি তুলে ধরব এবং সমাধান না হলে আমরা বিরোধী দলের ভূমিকায় সোচ্চার হব।\nতিনি আরও বলেন, আমরা বঞ্চিত ও সাধারণ মানুষের পক্ষে কথা বলব। অধিকার আদায়ের জন্য লড়াই করব এবং আমরা অচিরেই জনগণের সমর্থন পাব। বাংলাদেশের উন্নয়নের অগ্রযাত্রায় বিরোধী দলের সত্যিকার ভূমিকা রাখব। আমরা সাংগঠনিকভাবে শক্তিশালী হব।আমরা উন্নয়ন ও সুশাসনের কথা জাতি ও নতুন প্রজন্মকে জানাব।\nসংবর্ধনার আয়োজক দল জাতীয় যুব সংহতির কেন্দ্রীয় সভাপতি আলমগীর সিকদার লোটনের সভাপতিত্বে ও সাধারণ সম্পাদক ফকরুল আহসান শাহজাদার উপস্থাপনায় বক্তব্য রাখেন- পার্টির মহাসচিব ও বিরোধীদলীয় চিফ হুইপ মো. মসিউর রহমান রাঙ্গা এমপি, প্রেসিডিয়াম সদস্য অধ্যাপিকা মাসুদা এম রশিদ চৌ, যুবনেতা আহাদ ইউ চৌধুরী শাহিন, যুবসংহতি উত্তরের সভাপতি মঞ্জুরুল হক, দক্ষিণের সভাপতি মো. দ্বীন ইসলাম শেখ, মো. শফিকুল ইসলাম দুলাল ও আলমগীর কবির।\nএ সময় উপস্থিত ছিলেন- জাতীয় পার্টির ভাইস চেয়ারম্যান অধ্যাপক আবুল হোসেন, সরদার শাহজাহান, সম্পাদকমণ্ডলীর সদস্য মনিরুল ইসলাম মিলন, মো. ইসহাক ভুইয়া, নির্মল চন্দ্র দাস, সুলতান মাহমুদ, খোরশেদ আলম খুশু, এমএ রাজ্জাক খান, মো. হুমায়ুন খান, সৈয়দা পারভীন তারেক, মাহমুদ আলম, আজহারুল ইসলাম সরকার, মিনি খান, যুবনেতা আবু সাদেক বাদল, মো. শহিদুল ইসলাম সেন্টু, মোতাহার হোসেন চৌধুরী, হাসিবুল ইসলাম জয়, আব্দুস সালাম,নাছির উদ্দিন বাদল,স্বপনীল জারা, সৈয়দ আনোয়ার হোসেন তোতা, মো. সোলায়মান সামি, মো. আরিফুল ইসলাম রুবেল, মোহাম্মদ উল্লাহ, নয়ন পাল, সামশেদ তাবরেজ, আব্দুন নুর বড় ভুইয়া ও লায়লা আক্তার।


সিলেট জেলা হোটেল শ্রমিক ইউনিয়ন দ্বি-বার্ষিক নির্বাচন সম্পন্ন\nডেইলি সিলেট ডট কম :: প্রকাশিত হয়েছে : জানুয়ারি ২, ২০১৮ | ৮:১৭ অপরাহ্ন\nসিলেট জেলা হোটেল শ্রমিক ইউনিয়ন রেজি নং চট্ট- ১৯৩৩ এর বেসরকারিভাবে দ্বি-বার্ষিক নির্বাচন সম্পন্ন হয়েছে। সোমবার ১লা জানুয়ারী সকাল ৯টা হতে বিকাল ৪টা পর্যন্ত ভোট গ্রহণের মাধ্যমে জামাল উদ্দিন ভূইয়ার তত্ত্বাবধানে এ নির্বাচন প্রক্রিয়া সম্পন্ন হয়।\nউক্ত নির্বাচনে জেলা কমিটির কোন প্রতিদ্বন্ধি না থাকায় বেসরকারিভাবে হোটেল শ্রমিক ইউনিয়নের নব নির্বাচিত কমিটির নাম ঘোষণা করা হয়। কমিটির নেতৃবৃন্দরা হলেন, সভাপতি মোঃ আরিফুল ইসলাম, সাধারণ সম্পাদক এম সফর আলী প্রমুখ।\nনির্বাচনী সভায় বক্তব্য রাখেন, মো. খলিলুর রহমান, মো. হারুনুর রশীদ, মো. জায়েদ আহমদ, মো. ফখরুল ইসলাম, মো. জমির আলী, মো. শাহ আলম, মো. মোজাম্মিল আলী, মো. বিল্লাল খান, বাবুল দাস।\nঅন্যান্যের মধ্যে উপস্থিত ছিলেন, আহমদ আলী, মাজিদুল ইসলাম, আজিজুর রহমান, সুমন আহমদ, মামুন হোসেন, দুলাল আহমদ, মো. হোসেন, হাসান আহমদ প্রমুখ।\nঅনুষ্ঠানের বক্তারা শ্রমিকের নুন্যতম মজুরি ১০’ হাজার টাকা করা ও সিলেটে সরকার ঘোষিত শ্রম আদালত প্রতিষ্ঠা ও যুগ্ম শ্রম পরিচালকের পূর্ণাঙ্গ কার্যক্রম অবিলম্বে শুরু করার জোর দাবী জানান। সভা শেষে নব নির্বাচিত কমিটির নেতৃবৃন্দ অভিনন্দন জানিয়ে নগরীতে এক বণার্ঢ্য র‌্যালী বের করা হয়। – বিজ্ঞপ্তি


চাঁদে পা রাখতে চলেছেন প্রথম মুসলিম নারী মহাকাশচারী – আওয়ার নিউজ\nআওয়ার নিউজ ইন্টারন্যাশনাল ডেস্ক | আগস্ট ১৩, ২০২১\nচাঁদের বুকে পা রাখতে চলেছে সংযুক্ত আরব আমিরাত। আমিরাতের দুই মহাকাশচারী এবার চাঁদের পিঠে হাঁটবেন। তাদের মধ্যে একজন হচ্ছেন— ২৮ বছরের তরুণী মেকানিক্যাল ইঞ্জি. নুরে আল মাত্রুশি। অন্যজন ৩২ বছর বয়সি মোহাম্মদ আলমুল্লাহ।\nসন্ধান মিলেছে করোনায় আক্রান্ত প্রথম ব্যক্তির? (পূর্বের সংবাদ)\n(পরের সংবাদ) বিশ্বকাপে বাংলাদেশের সম্ভাবনা দেখছেন হার্শেল গিবস


হবু বরের জন্মদিনে দীপিকার চমক!\n07 Jul 2018 12:12:50 PM Saturday BdST\nবলিউডের স্টাইলিশ তারকা রণবীর সিং ৩৩ বছরে পা রাখলেন। গতকাল ৬ জুলাই, শুক্রবার তার জন্মদিন ছিল। এ বছরের জন্মদিন রণবীর শুটিং সেটেই উদযাপন করলেন। কারণ নতুন ছবি ‘সিম্বার’ শুটিং। তবে রংবীরের জন্মদিনে বান্ধবী দীপিকা কিছু করবেন না তা কি হয়?\nইন্ডিয়া টুডের প্রতিবেদন থেকে জানা গেছে, হবু বরের জন্মদিনে চমক দিতে দীপিকা উড়ে যান হায়দরাবাদে। সেখানে রামোজি ফিল্ম সিটিতেই চলছে রোহিত শেঠির ‘সিম্বা’র শুটিং। আর সে ছবির মূল চরিত্রে আছেন রণবীর। শুধু দীপিকাই নয়, শোনা যায় তার বোন আনিশাও হায়দরাবাদে যান রণবীরের জন্মদিন উদযাপন করতে। এ ছাড়া রণবীরের জন্মদিন উপলক্ষে রণবীরকে চমকে দিতে দীপিকা সেখানে এক সারপ্রাইজ পার্টিরও আয়োজন করেছে বলে শোনা যায়।\nএদিকে দীপিকা পাড়ুকোন ও রণবীর সিং বিয়ের পিঁড়িতে বসতে চলেছেন খুব শিগগিরই। নভেম্বরের ১২ থেকে ১৬ তারিখের মধ্যেই ঠিক হয়েছে নায়ক-নায়িকার বিয়ের দিন। প্রথমে এই দুই তারকার নভেম্বরে বিয়ে হওয়া নিয়ে সংশয় থাকলেও এখন আর সেটা নেই। বলিউডের দুজন তারকা তাদের বিয়ের নিমন্ত্রণ পেয়েছেন বলে জানায় ফিল্মফেয়ার।\nফিল্মফেয়ারের সূত্রমতে, রণবীর ও দীপিকা তাদের ঘনিষ্ঠ বন্ধু-বান্ধবকে নভেম্বরের ১২-১৬ তারিখের মধ্যে সময়টা ফাঁকা রাখতে বলেছেন। বিরাট ও আনুশকার মতো ইতালিতেই গাঁটছড়া বাঁধতে চলেছেন বলিউডের বাজিরা-মাস্তানি। শুধু আত্মীয় ও ঘনিষ্ঠ বন্ধুদের বিয়েতে নিমন্ত্রণ করা হবে। নিমন্ত্রিতদের তালিকা থেকে এখনো পর্যন্ত যে দুজনের নাম ফাঁস হয়েছে, তারা হলেন শাহরুখ খান ও অর্জুন কাপুর।\nপ্রতিবাদ জানাচ্ছেন তারকারাও\nসকাল হলেই ‘পাপা কোথায়’ বলে শাকিবকে খুঁজতে থাকে জয়’


চিন খারাপ, পছন্দ করছে না কোনও দেশের মানুষই! বাড়ছে চিনকে ঘিরে বিদ্বেষ, জানাল সমীক্ষাNegative Views and people dislike China Rise Sharply Across The Globe Shows Survey | international - News18 Bangla, Today's Latest Bengali News\nচিন খারাপ, পছন্দ করছে না কোনও দেশের মানুষই! বাড়ছে চিনকে ঘিরে বিদ্বেষ, জানাল সমীক্ষা\n১৪টি দেশে এই সমীক্ষা চলেছে ১০ জুন থেকে ৩ অগাস্ট পর্যন্ত৷ এতে অংশ নিয়েছেন ১৪২৭৬ জন৷ টেলিফোনের মাধ্যমে হয় এই সমীক্ষা৷ তাতে দেখা গিয়েছে যে সকলেই চিনকে অপছন্দ করছেন৷\nBangla Editor |\tNews18 Bangla | October 7, 2020, 10:31 AM IST\n•বিশ্বজুড়ে চিনের প্রতি বিরুপ মনোভাব তৈরি হয়েছে৷ শুধুমাত্র চিনের প্রতিবেশী দেশগুলো নয়, বিশ্বের উন্নতশীল দেশগুলি বিন্দুমাত্র পছন্দের তালিকায় নেই চিন৷ বিশেষ করে অস্ট্রেলিয়া এবং ইংল্যান্ডে সেই মনোভাব জোড়ালো ভাবে ধরা পড়েছে৷\n•মার্কিন প্রেসিডেন্ট ডোলান্ড ট্রাম্প যদিও অনেক আগে থেকেই চিনকে কটাক্ষ করছেন, এমনকি করোনা ভাইরাসকে চিনা ভাইরাস বলে জনসমক্ষে গালিগালাজও করেছেন৷ তারপর ধীরেধীরে বহু দেশেই চিনের প্রতি বিদ্বেষ ধরা পড়েছে৷ পিউ রিসার্চ সেন্টারের একটি সমীক্ষায় এই তথ্য সামনে এসেছে৷\n•বিভিন্ন দেশের সঙ্গে চিনের ব্যবসায়ীক গন্ডগোল ও প্রতিবেশী রাষ্ট্র, বিশেষ করে ভারতের সঙ্গে সীমান্ত সমস্যার মধ্যেই এই তথ্য সামনে এল৷\n•১৪টি দেশে এই সমীক্ষা চলেছে ১০ জুন থেকে ৩ অগাস্ট পর্যন্ত৷ এতে অংশ নিয়েছেন ১৪২৭৬ জন৷ টেলিফোনের মাধ্যমে হয় এই সমীক্ষা৷ তাতে দেখা গিয়েছে যে সকলেই চিনকে অপছন্দ করছেন৷ এবং এই ঘৃণার মাত্রা উত্তোরত্তর বেড়েই চলেছে৷ অস্ট্রেলিয়ায় ৮১ শতাংশ মানুষ চিনের প্রতি নেতিবাচক মনোভাব জানিয়েছেন৷ যা গত বছরের থেকে ২৪ শতাংশ বেড়েছে৷\n•অস্ট্রেলিয়ার সঙ্গে বাণিজ্যিক ভাবেও শুরু রয়েছে চিনের সমস্যা৷ করোনা উৎস নিয়ে অস্ট্রেলিয়ার প্রশ্নের জবাবে চিন তাদের দেশ থেকে আসা বিফের আমদানি বন্ধ করেছে৷ বার্লির প্রতি বেশি কর চাপিয়েছে এবং অস্ট্রেলিয়ান ওয়াইনের আমদানিতেও সমস্যা তৈরি করেছে৷\n•দেখা গিয়েছে যে অস্ট্রেলিয়া ছাড়াও ইংল্যান্ড, জার্মানি, আমেরিকা থেকে চিনের বিরুদ্ধে ভুরিভুরি অভিযোগ আসছে এবং তাই চিনকে অপছন্দ করছেন সেখানকার মানুষ৷\n•এছাড়াও এই তালিকায় রয়েছে কানাডা, বেলজিয়াম, ডেনমার্ক, ফ্রান্স, জার্মানি, ইতালি, নেদারল্যান্ডস, স্পেন, সুইডেন, জাপান, দক্ষিণ কোরিয়া৷ বছরের শুরুতে হংকং-এ নতুন আইন প্রণয়ন ও পরে করোনা ভাইরাস নিয়ে সকলের মনেই এখন শত্রু হিসেবে প্রতিপন্ন হয়েছে চিন৷


August 2021 - www.boishakhinews24.com\nবৈশাখী নিউজ ডেস্ক: হবিগঞ্জের মাধবপুরে ডোবা থেকে সায়েরা খাতুন নামে এক নারীর লাশ উদ্ধার করেছে পুলিশ। রোববার সকালে পুলিশ উপজেলার গোপালপুর গ্রামের একটি ডোবা থেকে ওই নারীর লাশ উদ্ধার করে। মাধবপুর থানার ভারপ্রাপ্ত কর্মকর্তা (ওসি) আব্দুর রাজ্জাক জানান, উপজেলার আদাঐর ইউনিয়নের গোপালপুর গ্রামের মৃত আব্দুর রেজ্জাক মিয়ার স্ত্রী সায়েরা খাতুনের মরদেহ পড়ে থাকতে দেখে স্থানীয় লোকজন থানায় খবর দিলে পুলিশ ঘটনাস্থলে গিয়ে লাশ উদ্ধার করে। ময়নাতদন্তের জন্য মৃতদেহ হবিগঞ্জ আধুনিক সদর হাসপাতালে পাঠানো হয়েছে। ময়নাতদন্তের রিপোর্ট আসলে মৃত্যুর সঠিক কারণ বলা যাবে। হবিগঞ্জের সহকারী পুলিশ সুপার (মাধবপুর সার্কেল) মহসিন আলRead More\nআন্তর্জাতিক ডেস্ক: তুরস্কে দক্ষিণ-পশ্চিমাঞ্চলের বিভিন্ন এলাকায় ভয়াবহ দাবানলের আগুন এখনো জ্বলছে। এখন পর্যন্ত ছয়জনের মৃত্যু হয়েছে বলে জানিয়েছেন দেশটির স্বাস্থ্যমন্ত্রী ফাহরেত্তিন কোচা। আল জাজিরার খবরে জানা গেছে এ তথ্য। হাজার হাজার দমকলকর্মী আগুন নেভাতে কাজ করছেন। গত বুধবার থেকে তুরস্কের দক্ষিণাঞ্চলের বিভিন্ন এলাকায় ছড়িয়ে পড়তে থাকে আগুন। বহু গ্রামের ঘরবাড়ি, গাছপালা পুড়ে যায় এতে। অন্যত্র সরিয়ে নেয়া হয়েছে কয়েক হাজার মানুষকে। শনিবার নতুন করে আগুন ছড়িয়ে পড়ে আরেকটি অঞ্চলে। বনাঞ্চলে ছড়িয়ে পড়া আগুনে বন্য প্রাণীর পাশাপাশি গৃহপালিত পশু-পাখিও মারা যাচ্ছে। দেশটির স্বাস্থ্যমন্ত্রী বলেন, চারশর মতো মানুষকে চিকিৎসা দেয়া হয়েছে মানাভগাতে।Read More\nবৈশাখী নিউজ ২৪ ডটকম: সিলেট নগরীর উপশহর এলাকায় ব্লেড দিয়ে গলাকেটে আত্মহত্যা করেছেন এক বৃদ্ধ। রোববার (১ আগস্ট) ভোরে শাহজালাল উপশহর জি ব্লকের ১নং রোডের ২৭ নম্বর বাসায় এ ঘটনা ঘটে। নিহত মো. নুর উদ্দিন (৭০) গোয়াইনঘাট উপজেলার সাতকুরি কান্দি গ্রামের বাসিন্দা। পুলিশ জানায়, মো. নুর উদ্দিন (৭০) গত কয়েক মাস ধরে মানসিক রোগে ভুগছেন এবং প্রায়ই তিনি আত্মহত্যার চেষ্টা করতেন। রোববার সকালে ফজরের নামাজের পর হঠাৎ তিনি বাসার ওয়াসরুমে ঢুকে ব্লেড দিয়ে গলাকেটে আত্মহত্যা করেন। এসময় চিৎকার শুনে পরিবারের সদস্যরা গিয়ে তার রক্তাক্ত লাশ দেখতে পান। পরে খবর পেয়েRead More\nছাতক প্রতিনিধি: দীর্ঘ দুই মাস নিখোঁজ থাকার পর অবশেষে সুনামগঞ্জের ছাতকের ‘আলোচিত’ কিশোরী ডায়নাকে (১৭) উদ্ধার করেছে পুলিশ। শনিবার রাতে মৌলভীবাজারের বড়লেখা উপজেলার দক্ষিণ শাহবাজপুর ইউনিয়নের ষাটঘরি গ্রাম থেকে তাকে উদ্ধার করা হয়। পুলিশ সূত্রে জানা গেছে, গোপন সংবাদের ভিত্তিতে ছাতক ও বড়লেখা থানা পুলিশ যৌথভাবে অভিযান পরিচালনা করে তাকে উদ্ধারের পর রোববার বিকেলে মায়ের জিম্মায় দেয়া হয়। এর আগে গত ৩ জুন ডায়নার মা ফুলতেরা বেগম ছাতক থানায় একটি অভিযোগ দায়ের করেন। অভিযোগে তার মেয়ে ডায়না নিখোঁজ রয়েছে এমনটি উল্লেখ করে আইনী সহায়তা কামনা করেন। এর প্রেক্ষিতে শনিবার সাঁড়াশিRead More\nবিনোদন ডেস্ক: গৃহকর্মী নির্যাতন ও মাদকদ্রব্য নিয়ন্ত্রণ আইনে পৃথক দুই মামলায় চিত্রনায়িকা একার রিমান্ড নামঞ্জুর করেছেন আদালত। এরপর তাকে কারাগারে পাঠানো হয়েছে। রোববার (১ আগস্ট) ঢাকা মেট্রোপলিটন ম্যাজিস্ট্রেট মোহাম্মদ জসিমের আদালত শুনানি শেষে নায়িকা একাকে কারাগারে পাঠানোর আদেশ দেন। আদালতের সংশ্লিষ্ট সাধারণ নিবন্ধন শাখা থেকে এ তথ্য জানা গেছে। এর আগে শনিবার তার বিরুদ্ধে ঢাকা মহানগর পুলিশের (ডিএমপি) হাতিরঝিল থানায় দুটি মামলা হয়েছে। নির্যাতনের অভিযোগে তার গৃহকর্মী বাদী হয়ে একটি মামলা করেন। অপর মামলাটি একার বাসায় মাদক পাওয়ার অভিযোগে পুলিশ বাদী হয়ে করেছে। এদিন সন্ধ্যায় গৃহকর্মীকে নির্যাতনের অভিযোগে চিত্রনায়িকা একাকেRead More\nবৈশাখী নিউজ ডেস্ক: ১০০ টাকা মূল্যমানের প্রাইজবন্ডের ১০৪তম ড্র অনুষ্ঠিত হয়েছে। এই ড্র অনুষ্ঠান পরিচালিত হয় একক সাধারণ পদ্ধতিতে (অর্থাৎ প্রত্যেক সিরিজের জন্য একই নম্বর)। রোববার (০১ আগস্ট) ঢাকা বিভাগীয় কমিশনার অফিসের সম্মেলন কক্ষে অতিরিক্ত বিভাগীয় কমিশনার মো. খলিলুর রহমানের সভাপতিত্বে এ ড্র অনুষ্ঠিত হয়। ড্র অনুষ্ঠানে সব সিরিজের ০২১৮৪০৭ নম্বর পেয়েছে প্রথম পুরস্কার, ০৫৫১৯৮৫ নম্বর পেয়েছে দ্বিতীয় পুরস্কার ও ০৩৮৪৪৫৪ এবং ০৯২৪১৩১ নম্বর পেয়েছে তৃতীয় পুরস্কার। যারা বিজয়ী হয়েছেন তারা প্রথম পুরস্কার হিসেবে ছয় লাখ, দ্বিতীয় পুরস্কার হিসেবে তিন লাখ ২৫ হাজার টাকা এবং তৃতীয় পুরস্কার হিসেবে এক লাখRead More\nবৈশাখী নিউজ ডেস্ক: দেশে মহামারি করোনাভাইরাসে আক্রান্ত হয়ে গত ২৪ ঘণ্টায় মারা গেছেন আরও ২৩১ জন। এ নিয়ে এখন পর্যন্ত দেশে মোট মৃতের সংখ্যা দাঁড়িয়েছে ২০ হাজার ৯১৬ জনে। এছাড়া একইসময়ে নতুন করে করোনা শনাক্ত হয়েছে ১৪ হাজার ৮৪৪ জন। এ নিয়ে দেশে মোট করোনা আক্রান্তের সংখ্যা দাঁড়াল ১২ লাখ ৬৪ হাজার ৩২৮ জনে। গত ২৪ ঘণ্টায় ৪৯ হাজার ৫২৯ জনের নমুনা পরীক্ষায় শনাক্তের হার ২৯ দশমিক ৯৭ শতাংশ। রোববার (১ আগস্ট) বিকেলে স্বাস্থ্য অধিদপ্তরের এক প্রেস বিজ্ঞপ্তিতে এসব তথ্য জানানো হয়। বিজ্ঞপ্তিতে আরও জানানো হয়, গত ২৪ ঘণ্টায় সুস্থRead More\nআন্তর্জাতিক ডেস্ক: ভূমধ্যসাগর থেকে ৯৩ জন অভিবাসনপ্রত্যাশীকে উদ্ধার করা হয়েছে। এর মধ্যে নারী ও শিশু রয়েছে। উদ্ধার হওয়া অভিবাসনপ্রত্যাশীদের মধ্যে অনেকে আহত ছিলেন। জার্মানভিত্তিক সি-ওয়াচ নামের একটি এনজিও’র বরাত দিয়ে বার্তা সংস্থা রয়টার্স এ খবর জানিয়েছে। গেল বৃহস্পতিবার (২৯ জুলাই) রাতে ভূমধ্যসাগরে সি-ওয়াচ থ্রি জাহাজ দুটি নৌকা থেকে ৩৩ জন অভিবাসনপ্রত্যাশীকে উদ্ধার করে। মাল্টার জন্য নির্ধারিত ভূমধ্যসাগরের তল্লাশি ও উদ্ধার জোরে এ দুটি নৌকাকে লিবিয়ায় কোস্টগার্ড আটক করেছিল বলে জানিয়েছে এনজিওটি। উদ্ধার হওয়াদের মধ্যে ৯ জন শিশু ছিল, যাদের কোনও অভিভাবক ছিল না। এর মধ্যে তিনজন বয়সে বেশ ছোট। নৌকায়Read More\nবৈশাখী নিউজ ডেস্ক: ৪১তম বিসিএসের প্রিলিমিনারি পরীক্ষার ফলাফল প্রকাশিত হয়েছে। আজ রোববার দুপুরে সরকারি কর্ম কমিশনের (পিএসসি) ওয়েবসাইটে ফল প্রকাশ করা হয়েছে। প্রকাশিত ফলাফলে ২১ হাজার ৫৬ জন প্রাথমিকভাবে উত্তীর্ণ হয়েছেন। করোনা মহামারির কারণে কয়েক দফায় পিছিয়ে চলতি বছরের ১৯ মার্চ প্রিলিমিনারি পরীক্ষা অনুষ্ঠিত হয়। এর আগে ২০১৯ সালের ২৭ নভেম্বর ৪১তম বিসিএসের বিজ্ঞপ্তি প্রকাশ করে পিএসসি। এতে বিভিন্ন পদে ২ হাজার ১৩৫ জন কর্মকর্তা নিয়োগের কথা বলা হয়। বিজ্ঞপ্তি অনুযায়ী, সবচেয়ে বেশি কর্মকর্তা নেয়া হবে শিক্ষা ক্যাডারে। এই ক্যাডারে ৯১৫ জনকে নিয়োগ দেয়া হবে। এর মধ্যে সাধারণ শিক্ষায় ৯০৫Read More\nবৈশাখী নিউজ ২৪ ডটকম: সিলেট বিভাগে গত ২৪ ঘন্টায় রেকর্ড ৯৯৬ জনের শরীরে করোনাভাইরাস পজিটিভ শনাক্ত হয়েছে। এ সময়ে ২৫৬৬ জনের নমুনা পরীক্ষায় তাদের পজিটিভ শনাক্ত হয়েছে। শনাক্তের হার ৩৮.৮২ ভাগ। একই সময়ে করোনায় মৃত্যু হয়েছে ৯ জনের। রবিবার (১ আগস্ট) সিলেট স্বাস্থ্য বিভাগের বুলেটিনে জানানো হয়, মারা যাওয়া ৯ জনের মধ্যে ৩ জন ওসমানী হাসপাতালে, ৪ জন সিলেট জেলার ও ২ জন সুনামগঞ্জের। এনিয়ে সবমিলিয়ে এ বিভাগে ৭০২ জনের মৃত্যু হয়েছে। এর মধ্যে সিলেটে ৫৪৪ জন, সুনামগঞ্জে ৫১ জন, হবিগঞ্জে ৩০ জন, মৌলভীবাজারে ৬০ জন ও ওসমানী হাসপাতালে ১৭Read More


চাটুকারদের কিকআউট করুন মহামান্য রাষ্ট্রপতি! – আমিওপারি ডট কম\nমাঈনুল ইসলাম নাসিম : ‘‘বিমানযাত্রীদের চমকে দিলেন রাষ্ট্রপতি’’ শিরোনামে সংবাদটি দেখে বিলেতগামী যাত্রীদের চাইতেও বেশি চমকে গিয়েছেন অনেকে। স্যোশাল মিডিয়াতে অনেকের একই প্রশ্ন, বাংলাদেশের সংবাদ মাধ্যমে আইটেমের বুঝি আজ এতোই আকাল ? নইলে এই ধরণের বিষয়কে সংবাদে রূপ দিয়ে কৃত্তিম বিদ্যুৎ চমকানোর মানেটা কি ? শুধুই কি চাটুকারিতা ?\nরাষ্ট্রপতি আবদুল হামিদ আপনার-আমার মতোই রক্ত মাংসে গড়া মানুষ। অসুস্থ তিনি হতেই পারেন। দেশের চিকিৎসা ব্যবস্থার চরম অপ্রতুলতা হেতু বিদেশেও যেতে পারেন। উড়োজাহাজের এই যুগে যাত্রীদের সাথে কুশল বিনিময় করা তাঁর উদারতারই বহিঃপ্রকাশ বৈ অন্য কিছু নয়। তাছাড়া দীর্ঘ ভ্রমণে কেবিনের ভেতর বসা থেকে উঠে দাঁড়িয়ে একটু হাঁটাচলা করতে কার না মন চায় ?\nতাই বলে এটাকেই শিরোনাম বানিয়ে সংবাদ মাধ্যমে ফলাও করে প্রচার করা এ কিসের আলামত ? আলামত বলাটাও এক্ষেত্রে যারপরনাই ভুল, কারণ এর আগেও আমরা দেখেছি অন্ততঃ দুই-দুইবার চাটুকারদের দ্বারা রাষ্ট্রপতির বিদেশ সফরকে বিতর্কিত করতে। সুযোগসন্ধানী ও সুবিধাভোগীরা অত্যন্ত সুপরিকল্পিতভাবে সর্বজনশ্রদ্ধেয় এই ভালো মানুষটির ওপর বিগত সময়ে চাপিয়ে দিয়েছে কিছু কলংকের বোঝা।\nপ্রশ্ন হচ্ছে, রাষ্ট্রপতি কী জানেন এরা কারা ? কতটা কাছের কতটা দূরের তারা ? দূরের হবে কেন, কারণ কাছের বলেইতো তারা যেভাবে চেয়েছে সেভাবেই হয়েছে এবং হচ্ছে। প্রথম অঘটনটি ঘটানো হয় গত ডিসেম্বরে রাষ্ট্রপতির দক্ষিণ আফ্রিকা সফরের সময়। বিশ্ব মানবতার অবিসংবাদিত নেতা নেলসন ম্যান্ডেলার শেষকৃত্যে বাংলাদেশের শুধু রাষ্ট্রপতি কেন, প্রধানমন্ত্রীও যেতেই পারেন।\nপ্রধানমন্ত্রীর তখন অবশ্য যাওয়া হয়ে না উঠলেও রাষ্ট্রপতি আবদুল হামিদের হাত দিয়েই লাল-সবুজের ভালোবাসায় ম্যান্ডেলাকে শেষ শ্রদ্ধা জানানো হয় জোহেনেসবার্গে। সবই ঠিক ছিল কিন্ত রাষ্ট্রের তখন যে সাড়ে ৮ কোটি টাকা জলে যায়, তার দায়ভার কেউ কি নিয়েছিলো ? ঘটনার বিবরণে জানা যায়, দক্ষিণ আফ্রিকায় রাষ্ট্রপতির সফরের সময় বিমান বাংলাদেশ এয়ারলাইন্সের বোয়িং-৭৭৭ চার্টার্ড করে দেন ‘জাতীয় লুটপাট সংস্থা’ হিসেবে খ্যাত বিমানেরই কিছু উচ্চপদস্থ চাটুকার কর্মকর্তা। রাষ্ট্রপতি আবদুল হামিদ ও তাঁর ২০ সদস্যের প্রতিনিধি দলকে নিয়ে বিমানের ৪১৯ আসন বিশিষ্ট বিশাল উড়োজাহাজটি জোহোনেসবার্গের উদ্দেশ্যে ঢাকা ছেড়ে যায় তখন।\nবিমানের বোয়িং-৭৭৭-কে টানা ৪ দিন দক্ষিণ আফ্রিকায় বসিয়ে রেখে রাষ্ট্রের খরচা হয় ১০ লাখ ৯২ হাজার ডলার তথা ৮ কোটি ৪৯ লাখ ৪৬ হাজার টাকা। এর বাইরে ছিলো ক্রুদের খরচ, জ্বালানি খরচ ও পরিচালনা খরচ। জাতীয় পতাকাবাহী বিমানের তৎকালীণ এমডি কেভিন স্টিল সাংবাদিকদের জানিয়েছিলেন, রাষ্ট্রপতির দক্ষিণ আফ্রিকা সফরের কারণে বিমানের হাজার হাজার যাত্রীকে চরম দুর্ভোগ পোহাতে হয়, লন্ডন সহ একাধিক রুটে ফ্লাইট শিডিউল বিপর্যয় ঘটে তখন।\n২০ সদস্যের টিমের জন্য ৪১৯ আসনের বোয়িং কেন চার্টার্ড করা হয়েছিল গত ডিসেম্বরে, কঠিন সত্য হলেও এই প্রশ্নের উত্তর আর কেউ না দিক, সহজ সরল মনে জবাবটি কিন্তু দিতে হবে আমাদের প্রিয় রাষ্ট্রপতিকেই। রাষ্ট্রের ১ নম্বর নাগরিক তিনি। অথচ চারপাশের চাটুকাররা যখন তাঁর ইমেজ নষ্টের খেলায় মেতে উঠেছে, তখন অনিচ্ছা সত্ত্বেও রেকর্ডবুকে বারবার হাত দিতে হয় আমাদের।\nচলতি বছর জুনে রাষ্ট্রপতি আবদুল হামিদের নিউইয়র্ক সফরের সময় যে তুলকালাম হয়ে গেলো, তা যুক্তরাষ্ট্র প্রবাসী বাংলাদেশিদের নিকট লজ্জ্বার বিষয় হয়ে থাকবে বহুদিন। একই সংগঠনের দুই গ্রুপের কামড়াকামড়িতে যখন ভেস্তে যায় রাষ্ট্রপতির পূর্বনির্ধারিত গনসংবর্ধনা, তখন ঐ চাটুকাররাই তাঁকে নিয়ে বসিয়ে দেয় কিশোরগঞ্জ ডিস্ট্রিক্ট এসেসিয়েশনের একটি আঞ্চলিক প্রোগ্রামে।\nপ্রবাসে বাংলাদেশ ভিত্তিক রাজনীতি চর্চার বলি হন যখন স্বয়ং রাষ্ট্রপতি, লাল-সবুজের পতাকা যখন হয় পরাজিত, তখন বিদেশ বিভুঁইয়ে নোংরা আঞ্চলিকতার জয়গান বঙ্গভবনের জন্য কতটা বেমানান, তা কি রাষ্ট্রপতি একটিবারও ভেবে দেখেছেন ? লজ্জায় নিয়ন্ত্রণ হারিয়ে তখন অনেকে এমনও প্রশ্ন রেখেছিলেন, রাষ্ট্রপতি কি কিশোরগঞ্জের না বাংলাদেশের ? ইজম পূজারীরা দেশের চাইতে জেলাকে যেমন বড় ভাবে, তেমনি দলকানারাও প্রবীন এই রাজনীতিবিদকে তাদের দলের রাষ্ট্রপতি ভাবতেই পারেন।\nকিন্তু সর্বজনশ্রদ্ধেয় এই মানুষটি যে আজ দলের উর্ধ্বে, তা কে বোঝাবে আজ ঐ ইজম পূজারী আর দলকানাদের, যাদের ভিড়ে লুটেপুটে খাচ্ছে আজ সুযোগসন্ধানী চাটুকাররা। রাষ্ট্রপতিকে রীতিমতো ‘মাইনকার চিপায়’ ফাঁসিয়ে দেশের ভাবমূর্তির বারোটা বাজাচ্ছে চাটুকার মহল। এতো ক্ষোভ-অভিমানের মাঝে আমরা কিন্তু তারপরও আশাবাদী, ‘মহামান্য’ হয়তো ঠিকই চাটুকারদের কিকআউট করবেন। কারণ তিনিতো আজীবন দিয়েই গেলেন দেশকে, চাওয়া-পাওয়ার পাশাপাশি কিছু যে নেই তাঁর হারাবার।\nএইচএসসি’তে উত্তীর্ণ মেধাবি শিক্ষার্থীদের জন্যে ডাচ্-বাংলা ব্যাংক দেবে ১০২ কোটি টাকার বৃত্তি! বিস্তারিত পড়ুন\nবিদেশগামী জনশক্তিকে পিয়াঁজ-মরিচের সাথে তুলনা করলেন মন্ত্রী (ভিডিও)


সঙ্গীত ক্যারিয়ারে কনকচাঁপার গাওয়া অজস্র গান ব্যবহৃত হয়েছে চিত্রনায়িকা শাবনূরের লিপে। সেসব গান এত বেশি জনপ্রিয় হয়েছে, অনেকে তো ভাবেন, সেই গানগুলো আসলে শাবনূরেরই গাওয়া! নিজের ফেসবুক প্রোফাইল থেকে দেয়া এক স্ট্যাটাসে কনকচাঁপা আজ গল্প করলেন পর্দার বাইরের মানুষ শাবনূরকে নিয়ে, যে শাবনূর ভীষণ আটপৌরে, ভীষণ মিশুক। যে শাবনূরকে ভালো না বেসে পারা যায় না...\nশাবনূর আর আমি। দুজনকে বলা যায় দুই দেহ এক উপস্থাপন। আমি শাবনূরের অথবা শাবনূর আমার। প্লেব্যাক এর পুরোটা উজ্জ্বল সময় আমি প্রধানত শাবনূরের জন্য গেয়েছি।\nআমি গাইলে নাকি ডিরেক্টরদের মনে হতো তিনি গাইছেন। তাই তার ছবির গানে কনকচাঁপার কণ্ঠ আবশ্যম্ভাবী। অনেকেই এই ঠোঁট মিলে যাওয়া বা আবেগ মিলে যাওয়া অথবা বলা যায় একাত্ম হয়ে যাওয়ার কৃতিত্ব আমাকে দিতে চান। আমি তা সবিনয়ে প্রত্যাখ্যান করি কারণ আরও নায়িকার লিপে আমি গেয়েছি কিন্তু এমন একাত্ম হওয়া যায়নি হয়তো সেক্ষেত্রে আমি শাবনূরের অত্যাশ্চর্য অভিনয়কেই বেশি মূল্যায়ন করি।তিনি অনেক উঁচুদরের অভিনয় শিল্পী। এসব কথা বা ব্যখ্যা অথবা বাস্তব ঘটনা যারা ছবি দেখতেন, বা ছবির ভক্ত ছিলেন তারা সবাই হয়তো জানেন।\nকিন্তু একটি কথা সবার একদম অজানা যেমন পুরো পেশাদার জীবনে শাবনূর আর আমার খুব কম দেখা হয়েছে! প্লেব্যাকের প্রথম দিকে দুজন মিলে একটা টিভি চ্যানেলের জন্য ইন্টারভিউ দিয়েছিলাম। এরপর হঠাৎ হঠাৎ হয়তো চলচ্চিত্র সংশ্লিষ্ট কোন অনুষ্ঠানে মিতবাক শাবনূরের সাথে আমার খুবই কম সময়ের জন্য দেখা হয়েছে। দুয়েকটা বাক্য বিনিময় ছাড়া আর কিছু হয়নি আমাদের মাঝে।\nতো মাশুকের (কণক চাঁপার ছেলে) বিয়ের সময় দাওয়াত দিতে গেলাম তার বাসায়। বাসায় যাওয়ার পরে আবেগে উচ্ছাসে একদম উল্লসিত হয়ে গেলেন। আমার বাসা ওনার বাসার কাছে শুনে বললেন "ও আল্লাহ! তাইলে তো আপনার নিঃশ্বাস ও আমি পাই!"\nদুই ভূবনের দুই তারকা এক ফ্রেমে\nদুপুর বেলা গড়িয়ে গেলেও তিনি কিছুতেই না খেয়ে আসতে দিলেন না। নিজ হাতে বেড়ে বেড়ে নিজের করা রান্না খাবার আমাদের খাওয়ালেন। আমি বারবার নিরাভরণ মেকআপহীন শাবনূরের চোখের দিকে তাকাচ্ছিলাম। এবং ভীষণ চমকে যাচ্ছিলাম। তার চোখ এতো সুন্দর এতো গভীর এতো চঞ্চল এবং এতো কান্না সেই চোখে যে, বেশীক্ষণ সেই নয়ন পানে তাকানো যায় না! চলাবলায় এতো ভোলাভালা যে আমি বারবার আনমনা হয়ে ভাবছিলাম, এই মানুষ এতো নিখুঁত অভিনয় কিভাবে করেন! কিভাবে পারেন!\nযাই হোক, যথারীতি তিনি বিয়েতে এলেন, মজা করে খাবার খেলেন, ভক্তদের সবার সাথে হেসে হেসে ধৈর্য্য ধরে এতো ছবি তুললেন যে আমরা সবাই বিস্মিত হয়ে গেলাম।\nসত্যিই আমরা গর্বিত হতে পারি যে আমাদের একজন শাবনূর আছেন, যার নামের আগে-পিছে কোন বিশেষন লাগে না।\nলেখাটি সঙ্গীতশিল্পী কনকচাঁপার ফেসবুক প্রোফাইল থেকে সংগৃহীত।\nশাবনূর কণক চাঁপ\n'জয় ভীম' নিয়ে কেন এত বিতর্ক?\nনিজস্ব একটা কপ ইউনিভার্স কি হবে আমাদের?\nওটিটির বদৌলতে ঝলসে ওঠা তারকারা!\nরেহানা মরিয়ম নূর: টোটালি ওর্থ দ্য হাইপ?\n'রেহানা মরিয়ম নূর' আসলে কেমন সিনেমা?\nসৌরভ শুক্লা: এক জীবন, অনেক জীবন!\nঅনুরাগ কাশ্যপ: ছবি বানানোর অদ্ভুতুড়ে সব গল্প যার ঝুলিতে জমা!\nভিকি কৌশল: পরিশ্রমী এক 'স্টার কিড'!


রোহিঙ্গা সংকট নিরসনে সাধারণ আচরণে কিছু হবে না, শক্ত অবস্থান নিতে হবে – Amader Shomoy\nএকান্ত সাক্ষাৎকারে ড. দিলারা চৌধুরী\nরোহিঙ্গা সংকট নিরসনে সাধারণ আচরণে কিছু হবে না, শক্ত অবস্থান নিতে হবে\nমোহাম্মদ আবদুল অদুদ: বিশিষ্ট রাষ্ট্রবিজ্ঞানী ও আন্তর্জাতিক বিশ্লেষক অধ্যাপক ড. দিলারা চৌধুরী বলেছেন, বাংলাদেশে রোহিঙ্গা সমস্যা সঙ্কটে পরিণত হয়েছে। এখন মিয়ানমার যদি রোহিঙ্গাদের উপর নির্যাতন বন্ধ না করে তাহলে সমস্ত রোহিঙ্গা এখানে চলে আসবে। যেটা হবে আমাদের দেশের অস্তিত্বের প্রশ্নে হুমকি এবং তখন আঞ্চলিক স্থিতিশীলতা নষ্ট হবে, শুরু হবে অস্থিতিশীলতা। এটার সর্বপ্রথম ভিক্টিম কিন্তু হবো আমরাই। তাই বাংলাদেশের একটা শক্ত অবস্থান নেওয়া উচিত।\nতিনি বলেন, সবসময় নরম হলে চলে না, ইন্টারন্যাশনাল পলিটিক্স এ আমরা যেটাকে বলি রিয়েল পলিটিক্স, যেটা হলো বাস্তবতার পলিটিক্স, বাস্তবতার পলিটিক্স এ কিন্তু আপনি যতই মানবতার কথা বলেন না কেন, একটু গরম না হলে পরে তা গুরুত্ব পায় না। বাংলাদেশ এখন পর্যন্ত বলছে যে, মিয়ানমার নাকি আমাদের বন্ধু রাষ্ট্র। রোহিঙ্গা সংকট নিরসনে সাধারণ আচরণে কিছু হবে না। কারণ, ওরা তো এখনো জালাও-পোড়াও করছে, এখনো রোহিঙ্গাদের তাড়িয়ে দিচ্ছে। একটা শক্ত অবস্থান নিতে হবে যে, তোমরা যদি নির্যাতন বন্ধ না করো, তাহলে আমরা যেকোনো কনসিকুয়েন্সির দিকে যেতে পারি। যার কারণ, আমরা তো মরেই যাচ্ছি। এরকম একটা স্ট্যান্ড তো নিতে হবে বাংলাদেশকে।\nতিনি আরও বলেন, জাতিসংঘ এবং বিশ্বসম্প্রদায় আমাদের জন্য বড়জোড় ত্রাণ সহায়তা দিবে এবং তা দিচ্ছে, টাকাপয়সা দিবে, খাওয়ানোর বন্দোবস্ত করবে। জাতিসংঘের শরণার্থী বিষয়ক হাই কমিশনসহ সব সংস্থাগুলো এখানে চলে আসবে। কিন্তু তারা মিয়ানমারকে থামাতে পারবে না। থামাতে পারত চীন আর ভারত, যারা কিছু করছে না। রাশিয়ার কথা আমি বলব না। কারণ, রাশিয়াকে কোনোদিন আমার বাংলাদেশের বন্ধু মনে হয়নি। আর ’৭১ এ যে বন্ধু হয়েছিল সেটাও ভারতের বন্ধু ছিল বলে। আমরা পাকিস্তানের অংশ ছিলাম তো, সেজন্যে আমাদের সাথে সেরকম কোনো সম্পর্ক ছিল না। এখন রাশিয়া আমাদের জন্য কিছু করবে, তা আশা করি না। আশা করেছিলাম, ভারত এবং চীন সহযোগিতা করবে কিন্তু তারা সেটা করছে না। কারণে আমরা এমন একটা দুর্বল অবস্থানে আছি যে, এতে তাদের স্বার্থে কোনো আঘাত লাগবে না। আঘাতটা লাগবে আমাদের স্বার্থে, আমাদের অস্তিত্ব নিয়ে সমস্যা হবে। এটা বাংলাদেশের সমাজব্যবস্থাকে একেবারে ভীষণ এক সংকটের মুখে ফেলবে। সেজন্য এখন একটা শক্ত অবস্থান দরকার।\nশান্তিপ্রিয় বিশ্বসম্প্রদায়কে মিয়ানমারের জালাও-পোড়াও, হত্যা-নির্যাতন বন্ধ থামাতে বলতে হবে। তারা যদি এখনো এভাবে রোহিঙ্গাদের পাঠিয়ে দেয় তাহলে ফেরত নেওয়ার নাটকটা কেন করলেন? এটা মিয়ানমারের একটা চাল, তারা ভীষর্ণ ধূর্ত। সম্পূর্ণভাবে তারা কিন্তু খুব নিষ্ঠুর। দ্বিতীয় বিশ্বযুদ্ধের সময় কিন্তু জাপানিদের পক্ষ নিয়ে তারা প্রচুর নিষ্ঠুরতা করেছে।\nতিনি আশঙ্কা প্রকাশ করে বলেন, আমরা যদি একটা শক্ত অবস্থান না নিই, তাহলে মিয়ানমার ওখান থেকে সবাইকে পাঠিয়ে দিবে। আর কোনোদিন ফেরত নিবে না। নিলেও ১৪ হাজার, ১৫ হাজার বা ২০ হাজার এরকম নেবে। সাংবাদিকদেরও জনমত গঠন করতে সাহায্য করা উচিত, যাতে করে আমাদের জনগণ বুঝতে পারে যে, জনগণেরও একটা স্ট্যান্ড নিতে হবে বা নেওয়া উচিত। তিনি বলেন, প্রথমদিকে কোনো প্রস্তুতি ছিল না বাংলাদেশের। এখন এটা হয়তো পলিটিক্স এর কারণে বলা হচ্ছে। বাংলাদেশের যদি প্রস্তুতি থাকত তাহলে ২০১৫ সালে মিয়ানমারের সাথে চুক্তিতে স্বাক্ষর করত না বাংলাদেশ যে, আমরা তাদের বাঙালিও বলব না, রোহিঙ্গাও বলব না। কেন আমরা রোহিঙ্গা বলব না? তারা তো ওখানে ৩০০ বছর যাবৎ রোহিঙ্গা নামে পরিচিত। সব বিষয় মাথায় রেখে আমাদের সামনের দিকে এগোতে হবে।\n← বিদেশি টিভি চ্যানেলে বাংলাদেশি বিজ্ঞাপন বন্ধে রুল যথার্থই\nব্লু-হোয়েল এবং প্রযুক্তির সদ্ব্যবহার →


সিলেট ব্যুরো : | প্রকাশের সময় : ৪ জুলাই, ২০১৯, ১২:০৫ এএম\nসিলেট নগরীর হুমায়ূন চত্ত¡রে হযরত মাওলানা মুফতি সৈয়দ মো. রেজাউল করীম পীর সাহেব চরমোনাই-এর পৃষ্ঠপোষকতায় শাহজালাল (রহ.) জামেয়া ইসলামিয়া ক্বারিমিয়া মাদরাসার উদ্বোধন করা হয়েছে। গতকাল বুধবার মাদরাসার উদ্বোধন, শিক্ষার্থীদের ভর্তিসহ মাদরাসার আনুষ্ঠানিক কার্যক্রমের উদ্বোধন করেন সিলেট হরিপুর মাদরাসার শায়খুল হাদীস আল্লামা মুফতি ইউসুফ শ্যামপুরী। উদ্বোধনী অনুষ্ঠানে মোনাজাত করেন সুলতানপুর টাইটেল মাদরাসার প্রিন্সিপাল মাওলানা আনোয়ারুল হক চৌধুরী।\nশাহজালাল জামেয়া ক্বারিমিয়া মাদরাসার প্রিন্সিপাল মাওলানা রেদওয়ানুল হক চৌধুরী রাজুর সভাপতিত্বে উদ্বোধনী অনুষ্ঠানে আরও উপস্থিত ছিলেন শাহজালাল (রহ.) দরগাহ মাদরাসার শিক্ষা সচিব মাওলানা আতাউল হক জালালাবাদী, জামেয়া কাজীর বাজার মাদরাসার শায়খুল হাদীস মাওলানা আহম্মদ আলী, জামেয়া দারুল কোরআন এর প্রিন্সিপাল মাওলানা এমদাদুল হক নোমানী, বিশ্বনাথ মুহাম্মদিয়া মাদরাসার নায়েবে মুহতামিম মুহাদ্দিস মাওলানা ফয়জুর রহমান, শ্রীরামপুর মাদরাসার মুহাদ্দিস মুফতি সাঈদ আহমদ।\nআরও উপস্থিত ছিলেন বাংলাদেশ মুজাহিদ কমিটি সিলেট বিভাগীয় সমন্বয়কারী প্রফেসর ডা. মোয়াজ্জেম হোসেন খান, সিলেট সিটি কর্পোরেশনের প্যানেল মেয়র তৌফিক বক্স লিপন, বামুক সিলেট জেলা সভাপতি মুফতি মো. ফখরুদ্দিন, সাধারণ সম্পাদক আলহাজ ইসহাক আহমদ, নায়েবে সদর মো. আব্দুল করিম, সদস্য মো. নজির আহমদ, মাওলানা আসাদ উদ্দিন প্রমুখ।\nউদ্বোধনী অনুষ্ঠানে বক্তারা বলেন, সিলেটে এই প্রথম ইসলামী আন্দোলন বাংলাদেশের আমীর মুফতি সৈয়দ মো. রেজাউল করীম পীর সাহেব চরমোনাই এর পৃষ্ঠপোষকতায় মাদরাসা পরিচালিত হবে। নগরীর হুমায়ূন চত্ত¡রে ৫০ শতক জায়গার উপর নির্মিত হয়েছে ইসলামী দ্বীনি প্রতিষ্ঠানটি। উক্ত প্রতিষ্ঠান ওই এলাকাসহ সিলেটের দ্বীনি শিক্ষায় আগ্রহী শিক্ষার্থীদের সঠিক শিক্ষা দিতে সক্ষম হবে।\nবক্তারা আরো বলেন, ইসলাম আল্লাহ তায়ালার একমাত্র মনোনীত ধর্ম। তাই ইসলাম ধর্মের হেফাজতকারী আল্লাহ নিজেই। মহান সৃষ্টিকর্তা তার কিছু প্রিয় বান্দাদের দিয়ে এভাবেই ইসলাম ধর্ম হেফাজত করে আসছেন। মাদরাসা কোরআন শিক্ষার প্রতিষ্ঠান। মাদরাসা থাকলে হক্বানী আলেম-ওলামা তৈরি হবেন। হক্বানী আলেম ওলামারাই সর্বত্র দ্বীনি শিক্ষা দিয়ে একদিন সারা বিশ্ব জয় করবেন।\nঘটনাপ্রবাহ: সিলেটে শাহজালাল (রহ.) জামেয়া ইসলামিয়া


অবশেষে আশার বাণী,করোনার টিকা পাবে বাংলাদেশও! অবশেষে আশার বাণী,করোনার টিকা পাবে বাংলাদেশও! – Shadhin Bangla 16\nআজ\t২৯শে জুন, ২০২২ খ্রিস্টাব্দ\tসময় সকাল ৯:১৩\nঅবশেষে আশার বাণী,করোনার টিকা পাবে বাংলাদেশও!\nকরোনা ভাইরাসের ভ্যাকসিন উদ্ভাবনে এগিয়ে থাকা যুক্তরাজ্যের অক্সফোর্ড-অ্যাস্ট্রাজেনেকা বা যুক্তরাষ্ট্রের নোভাভ্যাক্স এ দু’টির কোনো একটি সফল হলেই টিকার ডোজ পাবে বাংলাদেশও।\nউল্লেখ্য, করোনার টিকা উদ্ভাবনে যেসব প্রতিষ্ঠান এগিয়ে আছে তাদের সঙ্গে আগাম ক্রয় চুক্তি করে সম্ভাব্য টিকা পাওয়া নিশ্চিত করার চেষ্টা করছে যুক্তরাষ্ট্র ও যুক্তরাজ্য। টিকার কার্যকারিতা প্রমাণ হলে ওই দেশ দুটির শুরুতেই টিকা পাওয়া প্রায় নিশ্চিত।\nতিনি বলেন, যদি ধনী দেশগুলোই শুধু সুরক্ষিত হয় তাহলে আন্তর্জাতিক বাণিজ্য, শিল্প ও সমাজ মহামারিতে বিপর্যস্ত হতে থাকবে। এমনটি যাতে না ঘটে সে জন্য আমাদের এই নতুন সহযোগিতা চুক্তি গুরুত্বপূর্ণ পদক্ষেপ। এটি শুধু কয়েকটি ধনী দেশ নয়, সব দেশের জন্য টিকা উৎপাদনের জন্য সামর্থ্য তৈরির উদ্যোগ।


chocolate Archives - Bangabhumi Live\nSeptember 9, 2021September 9, 2021আজব\nভাসানের ঝক্কি নেই, পুজোর পর দুধে বিসর্জন দিয়ে খাওয়া যাবে চকোলেট গনেশ!\nবঙ্গভূমি লাইভ ডেস্ক: অভিনব উদ্যোগ নিয়ে গনেশের মূর্তি বানিয়েছেন বেঙ্গালুরুর এক তরুণী। পরিবেশ বান্ধব গনেশ তৈরির উদ্দেশ্যেই এই উদ্যোগ নিয়েছেন তিনি। পরিবেশ দূষণ আটকাতেই মূলত এই উদ্যোগ নেওয়া হয়েছে বলে জানিয়েছেন। প্রতিবছরই মাটির বিভিন্ন মূর্তিতে আমরা ঠাকুর দেবতার অর্চনা করে থাকি। কিন্তু চকোলেটের মূর্তি ব্যাপারটা একটু অন্যরকম। বেঙ্গালুরুর প্রিয়া জৈন উদ্যোগ নিয়ে চকোলেটের গনেশ তৈরি...\nশিরোনামে যোগীরাজ্য! লজেন্সের লোভ দেখিয়ে ধর্ষণ দেড় বছরের শিশুকন্যাকে\nবঙ্গভূমি লাইভ ডেস্ক: শিশুকন্যাকে ধর্ষণের ঘটনায় আবার সংবাদ শিরোনামে উঠে এলো যোগীরাজ্য। দেড় বছর বয়সী একটি শিশুকে ধর্ষণ করার ঘটনায় গত শনিবার গ্রেফতার করা হয়েছে এক যুবককে। পুলিস সূত্রে জানা গিয়েছে, শুক্রবার রাতে, লজেন্সের লোভ দেখিয়ে শিশুটিকে একটি নির্জন স্থানে ডেকে নিয়ে যায় অভিযুক্ত যুবক। তারপর সেখানেই তাকে ধর্ষণ করে সে। ধর্ষণের পর শিশুটিকে তার...\nমাথায় নেই হেলমেট? পুলিস দিচ্ছে হেলমেট, চকোলেট, গোলাপ ফুল\nবঙ্গভূমি লাইভ ডেস্ক: দু চাকায় সওয়ার হয়ে রাস্তায় বেরিয়েছেন, কিন্তু হেলমেট নেই মাথায়। আর এরকম যাত্রী দেখলেই ট্রাফিক পুলিস হাতে তুলে দিচ্ছে চকোলেট এবং গোলাপ ফুল। আর তা পেয়ে পুলিসকে কথা দিতে হচ্ছে আর কখনও হেলমেট ছাড়া রাস্তায় বেরোবেন না। সদ্যই এমন দৃশ্য দেখা গেল বীরভূমে। গত ৮ জুলাই ছিল ‘সেফ ড্রাইভ, সেভ লাইফ’ দিবস।...


CWC19, Page4- banglanews24.com\nকৃতজ্ঞতা জানাতে ধোনির ব্যাটে বিভিন্ন কোম্পানির লোগো\nইংল্যান্ড ও বাংলাদেশের বিপক্ষে আলাদা আলাদা লোগো লাগানো ব্যাট নিয়ে খেলতে দেখা গিয়েছে মহেন্দ্র সিং ধোনিকে। এই লোগোগুলি তিনি আগেও ব্যবহার করতেন। কিন্তু এখন আর করেন না। তাহলে হঠাৎ করে পুরনো কোম্পানির লোগো লাগানো ব্যাট নিয়ে কেন নামলেন ভারতের সাবেক অধিনায়ক!\n২০১৯-০৭-০৫ ৯:৩৪:৫১ পিএম\nসাকিবকে চাপে রেখে বিদায় নিলেন মুশফিক\n৩১৬ রানের বিশাল লক্ষ্য। কিন্তু শুরুটা মোটেও আশা জাগানিয়া হলো না বাংলাদেশের। দুই ওপেনার তামিম ইকবাল ও সৌম্য সরকার দ্রুত বিদায় নেওয়ার পর চলতি বিশ্বকাপে টাইগারদের বাকি সব ম্যাচের মতো এই ম্যাচেও হাল ধরেছেন সাকিব আল হাসান। কিন্তু তাকে সঙ্গ দিতে ব্যর্থ হলেন মুশফিকুর রহিমও। ১৯ বলে ১৬ রানের ইনিংস খেলে পাকিস্তানি পেসার ওয়াহাব রিয়াজের বলে বোল্ড হয়ে ফিরেছেন এই ডানহাতি ব্যাটসম্যান। ফলে আবারও চাপ সামলাতে হচ্ছে সাকিবকেই।\n২০১৯-০৭-০৫ ৯:১৮:৩১ পিএম\nলারা-টেন্ডুলকারের সঙ্গে একই তালিকায় সাকিব\nবিশ্বকাপে ১১০০ রানের মাইলফলক স্পর্শ করলেন সাকিব আল হাসান। এই রান পূর্ণ করতে বিশ্বসেরা এই অলরাউন্ডারের দরকার ছিল ১৮ রান।\n২০১৯-০৭-০৫ ৯:১১:৪৪ পিএম\nআমাদের লক্ষ্যই থাকবে জয়: রোডস\nবিশ্বকাপ ক্রিকেটে দক্ষিণ আফ্রিকার বিপক্ষে জয় দিয়ে দারুণ সূচনা করেছিল বাংলাদেশ। কিন্তু পাকিস্তানকে হারিয়ে এবারে আসরে শেষটা রাঙ্গিয়ে দিতে চায় বাংলাদেশ। সেমিফাইনালের আশা শেষ হয়ে গেছে ভারতের কাছে হেরে। তাই সেমিফাইনালে খেলতে না পারলেও শেষ ম্যাচ জিতে বিশ্বকাপ মিশনের ইতি টানতে চায় মাশরাফির দল।\n২০১৯-০৭-০৫ ১:০০:৩২ এএম\nইকরাম-রহমতের জুটি ভাঙলেন ব্রাথওয়েট\nওয়েস্ট ইন্ডিজের দেওয়া ৩১২ রানের টার্গেটে ভাল সূচনা করেছে আফগানিস্তান। শুরুতেই অধিনায়ক গুলবাদিন নাঈবকে হারালেও দ্বিতীয় উইকেট জুটিতে আফগানদের সঠিক পথেই নিয়ে যান রহমত শাহ ও ইকরাম আলী খিল। দুজনেই তুলে নন অর্ধশতক।\n২০১৯-০৭-০৪ ৯:৪২:৩১ পিএম\nবিনামূল্যে বাংলাদেশ-পাকিস্তান ম্যাচ দেখবে শিশুরা\nবিশ্বকাপে বাংলাদেশের কোনো ম্যাচই এখনো ফাঁকা গ্যালারি দেখেনি। তবে এবার দেখা যেতে পারে ভিন্ন চিত্র! অন্যান্য ম্যাচগুলোর তুলনায় বাংলাদেশ ও পাকিস্তানের ম্যাচের টিকেটের মূল্য বেশি নির্ধারণ করা হয় অনেক আগে থেকেই। আর শেষদিকে এসে বাংলাদেশের সাথে পাকিস্তানও প্রায় ছিটকে গেছে সেমিফাইনাল থেকে।\n২০১৯-০৭-০৪ ৯:৩০:৩২ পিএম\nজয় নিয়ে ফেরার আশায় পাকিস্তানের বিপক্ষে নামবে বাংলাদেশ\nসেমিফাইনালে যাওয়ার স্বপ্ন আগেই ভেঙে গেছে বাংলাদেশের। এবার সে স্বপ্ন ভাঙতে যাচ্ছে টাইগারদের চির প্রতিদ্বন্দ্বী পাকিস্তানের। শেষ চারে যেতে হলে পাকিস্তানকে কেবল জিতলেই হবে না; টাইগারদের হারাতে হবে ৩১৬ রানের বিশাল ব্যবধানে। বিশ্বকাপে সাকিব-মোস্তাফিজরা যেভাবে খেলেছে তাতে এমন আকাশ-কুসুম চিন্তা পাকিস্তান করবে কিনা সন্দেহ। তাই দুই দলই এখন ভাবছে নিজেদের শেষটা সুন্দর করে বিশ্বকাপের মাঠ ছাড়তে।\n২০১৯-০৭-০৪ ৮:০৭:৩০ পিএম\n২০১৯-০৭-০৪ ৭:২০:৩৬ পিএম\n২০১৯-০৭-০৪ ৬:৪১:৩৫ পিএম\nলুইসের বিদায়ের পর হাল ধরেছেন হোপ\nহতাশার বিশ্বকাপ আক্ষেপ নিয়েই শেষ করেছেন ক্রিস গেইল। সুযোগ ছিল ‘এক ঢিলে তিন পাখি মারা’র। কিন্তু কোনো পাখিই মারা হলো না এই ক্যারিবীয় ব্যাটিং দানবের। মাত্র ৭ রানেই যে শেষ তার ‘শেষ’ বিশ্বকাপ ইনিংস। তবে এরপর এভিন লুইস ফিফটি হাঁকিয়ে শুরুর ধাক্কা সামাল দিয়েছেন। যদিও ইনিংসটি লম্বা করতে পারেননি। ৫৮ রান করে রশিদ খানের ঘূর্ণিতে পরাস্ত হয়ে বিদায় নিয়েছেন এই ক্যারিবীয় ওপেনার। তবে ক্রিজে উইন্ডিজের ‘আশা’ হয়ে আছেন শাই হোপ।\n২০১৯-০৭-০৪ ৫:২৪:১৪ পিএম\n২০১৯-০৭-০৪ ৫:২৪:১২ পিএম\nকপিরাইট © 2020-07-14 05:23:09 | একটি ইস্ট-ওয়েস্ট মিডিয়া গ্রুপের (ইডব্লিউএমজিএল) প্রতিষ্ঠান


জামালপুর ইউনিয়ন Archives - শিরোনাম ডট কম | অনলাইন নিউজ পোর্টাল\nTag: জামালপুর ইউনিয়ন\nসারাদেশে বজ্রপাতে এখন পর্যন্ত অন্তত ৮ জন নিহত হয়েছে। সোমবার গাজীপুর, ঝিনাইদহ, টাঙ্গাইল এবং মানিকগঞ্জে এই নিহতের ঘটনা ঘটে। গাজীপুর গাজীপুরের কালীগঞ্জ ও শ্রীপুরে পৃথক দুটি বজ্রপাতের ঘটনায় চারজন নিহত হয়েছে। সোমবার বিকেলে এই ঘটনা ঘটে। কালীগঞ্জ থানার উপ-পরিদর্শক (এসআই) মো. মজিবুর রহমান ও শ্রীপুর থানার উপ-পরিদর্শক (এসআই) মো. সাইফুল ইসলাম বজ্রপাতে চারজন মৃত্যুর বিষয়টি […]


হজ ২০২০: প্রস্তুতি নিয়ে অপেক্ষায় থাকার পরামর্শ সউদী হজমন্ত্রীর\nব্রিটেনে আটকা পড়া বাংলাদেশীদের হাই কমিশনের সাথে যোগাযোগের পরামর্শ\nব্রিটেনে ‘প্যানিক বায়িং’ কমলেও বিক্রি বেড়েছে অনলাইনে\nদ্বিতীয় মহাযুদ্ধের পর সবচেয়ে বড় সংকটে বিশ্ব\nকরোনাভাইরাস: ব্রিটেনের দুই তৃতীয়াংশ মানুষ ব্রেক্সিট বাস্তবায়নের মেয়াদ বৃদ্ধির পক্ষে\nলন্ডন আজ বৃহস্পতিবার | ২রা এপ্রিল ২০২০ ইং | ৯ই শাবান ১৪৪১ হিজরী | ১৯শে চৈত্র ১৪২৬ বঙ্গাব্দ | বসন্তকাল | দুপুর ২:৫৯\nহোম/ধর্ম-দর্শন/বর্ষবরণের নামে উন্মত্ততা অকল্যাণকর\nপ্রকাশের সময় লন্ডন: শনিবার, ২৮ ডিসেম্বর ২০১৯ ১২:৪৩ অপরাহ্ণ\nসৈয়দ মাসুদ মোস্তফা: ইসলাম একটি পরিপূর্ণ জীবন বিধান। আল্লাহ রাব্বুল আলামিনের ঘোষণা, ‘আজ আমি তোমাদের দ্বীনকে পরিপূর্ণ করে দিলাম, তোমাদের প্রতি আমার নিয়ামত সম্পূর্ণ করলাম এবং আমি তোমাদের দ্বীন ইসলামের প্রতি সন্তুষ্ট রইলাম’। (সূরা মায়িদাহ-৩) মূলত মানবজীবনের এমন কোনো সমস্যা নেই যার সমাধান ইসলাম দেয়নি। ইসলাম মানবজীবনের সব কিছুকেই সংবিধিবদ্ধ করে দিয়েছে। তাই মানুষের পক্ষে স্বেচ্ছাচারি হওয়ার কোনো সুযোগ নেই। কারণ, আল্লাহ তায়ালা মানুষকে শুধু তার আনুগত্য করার জন্যই সৃষ্টি করেছেন। তিনি বলেন, ‘আমি জীন ও মানবজাতিকে একমাত্র আমার ইবাদত করার জন্য সৃষ্টি করেছি’ (সূরা জারিয়াত-৫৬)। তাই মানুষের পক্ষে আল্লাহর নির্ধারিত সীমার বাইরে যাওয়ার সুযোগ নেই।\nআল্লাহ যেমন কারো মুখাপেক্ষী নন, ঠিক তেমনিভাবে তিনি তার দ্বীনকেও স্বয়ংসম্পূর্ণ করে দিয়েছেন। খুব সঙ্গত কারণেই ইসলামী তাহজিব-তমদ্দুন, কৃষ্টি-সংস্কৃতি, বোধ-বিশ্বাস, আদর্শ-মূল্যবোধে নিজস্ব স্বকীয়তা রয়েছে। যা অপরাপর ধর্ম ও জাতির কৃষ্টি-সংস্কৃতি থেকে সম্পূর্ণ আলাদা। কিন্তু দীর্ঘকালের পরিক্রমায় ইসলামের মধ্যে কিছু রসম-রেওয়াজ ও কথিত সংস্কৃতির নামে অপসংস্কৃতির প্রচলন হয়েছে যার সাথে ইসলাম ও ইসলামী মূল্যবোধের দূরতম সম্পর্ক নেই। কোনো কোনো ক্ষেত্রে এসব সামাজিক নিয়ম হিসেবে প্রচলিত আছে। আবার ক্ষেত্র বিশেষে সেসব বিভিন্ন ধর্ম থেকে মুসলিম সংস্কৃতির মধ্যে অনুপ্রবেশ করে এমনভাবে মুসলমানদের জীবনাচারণের সাথে মিশে গেছে যে, অনেকেই অজ্ঞতাবশত এগুলোকে ইসলামী ঐতিহ্য ও সংস্কৃতির স্মারক হিসেবে মনে করেন।\nমূলত ৭১২ খ্রিষ্টাব্দে মোহাম্মদ বিন কাসিমের সিন্ধু অভিযান ও সিন্ধুরাজ দাহিরের পতনের মাধ্যমে ভারতীয় উপমহাদেশে ইসলামের আবির্ভাব ঘটে। মুসলমানদের সিন্ধু বিজয়ের আগে উপমহাদেশের বেশির ভাগ মানুষই ছিল বৈদিক বা সনাতন ধর্মের অনুসারী। আর এই প্রতিকূল পরিবেশেই ইসলামের অগ্রযাত্রা শুরু হয় এবং সংখ্যাগরিষ্ঠ হিন্দু জনগোষ্ঠীর অনেক রসম-রেওয়াজই মুসলিম সমাজে অনুপ্রবেশ ঘটে। যেমনÑ বর্ষবরণ, নবান্ন উৎসব, রাখি বন্ধন, গায়ে হলুদ, অষ্টমঙ্গলা, বরমূল্য যা বিয়ের যৌতুক হিসেবে মুসলিম সমাজে প্রচলিত আছে। বস্তুত, এসব মুসলিম সংস্কৃতি ও ঐতিহ্যের স্মারক নয় বরং বিজাতীয় ও কুফরি সংস্কৃতির অংশ। যেহেতু ইসলাম একটি পূর্ণাঙ্গ জীবন বিধান, তাই অন্য ধর্ম ও জাতির ঐতিহ্য-সংস্কৃতি থেকে কোনো কিছু ধারকর্জ করা কোনোভাবেই কাক্সিক্ষত ও গ্রহণযোগ্য নয় বরং তা অবশ্যই গর্হিত কাজ। কোনো মুসলমান ভিনধর্মীয় বা বিজাতীয় কোনো সংস্কৃতি, উৎসব বা ঐতিহ্যের প্রতিভূ হতে পারে না। কারণ, ইসলাম আমাদের এ বিষয়ে সীমা-পরিসীমা নির্ধারণ করে দিয়েছে। তাই সেই সীমারেখা অতিক্রমের কোনো সুযোগ নেই।\nএ প্রসঙ্গে হাদিসে রাসূল সা:-এ বলা হয়েছে, হজরত আনাস রা: থেকে বর্ণিত, রাসূল সা: যখন মদিনায় এলেন, তখন তাদের দু’টো উৎসবের দিন ছিল। তিনি বললেন, ‘এ দুটো দিনের তাৎপর্য কী?’ তারা বলল, ‘জাহেলিয়াতের যুগে আমরা এ দুটো দিনে উৎসব করতাম’ রাসূল সা: বললেন, ‘আল্লাহ তোমাদেরকে এর পরিবর্তে উত্তম কিছু দিয়েছেন। তা হলোÑ ইয়াওমুদ্দুহা ও ইয়াওমুল ফিতর’ (আবু দাউদ)। রাসূল সা: বিজাতীয় সংস্কৃতি চর্চা থেকে বিরত থাকার জন্য মুসলমানদের কড়া হুঁশিয়ারিও দিয়েছেন। হাদিসের বর্ণনা মতে, ‘সাহাবি আবদুল্লাহ ইবনে উমর রা: থেকে বর্ণিতÑ হজরত রাসূল সা: বলেন, ‘যে ব্যক্তি যে সম্প্রদায়ের সাথে সম্পর্ক রাখে, সে তাদের দলভুক্ত এবং তার হাশর-নশর তাদের সাথেই হবে’ (সুনানে আহমদ, সুনানে আবু দাউদ)।\nহাদিস শরিফের অপর বর্ণনায় বলা হয়েছে, ‘হজরত জাবির রা: থেকে বর্ণিতÑ তিনি বর্ণনা করেন যে, একদিন হজরত উমর ইবনুল খাত্তাব রা: নবী করিম সা:-এর নিকট এসে বললেন, ‘হে আল্লাহর রাসূল সা:! আমরা ইহুদিদের থেকে তাদের কিছু ধর্মীয় কথা শুনে থাকি, যাতে আমরা আশ্চর্যবোধ করি। এর কিছু আমরা লিখে রাখব কি’ ? রাসূল সা: বললেন, ‘তোমরাও কি দ্বিধাদ্বন্দ্বে রয়েছ? যে রকম ইহুদি-নাসারারা দ্বিধাদ্বন্দ্বে রয়েছে? অবশ্যই আমি তোমাদের কাছে পরিপূর্ণ, উজ্জ্বল ও পরিচ্ছন্ন দ্বীন নিয়ে এসেছি।’ হজরত মুসা আ: যদি দুনিয়ায় থাকতেন, তাহলে তাঁকেও আমার অনুসরণ করতে হতো’ (মুসনাদে আহমদ, বায়হাকি, মিশকাত, মিরকাত)। অতএব মুসলমানদের এমন কোনো ক্রিয়া-কর্ম, ঐতিহ্য-সংস্কৃতি ও উৎসবের সাথে সম্পৃক্ত হওয়া সঙ্গত ও বৈধ নয় যা বিজাতীয় ও কুফরি সংস্কৃতির সাথে সম্পর্কিত হয়।\nমূলত ১৭৫৭ সালে পলাশীর যুদ্ধে নবাব সিরাজউদ্দৌলার পরাজয় ও শাহাদাতের পর ভারতীয় উপমহাদেশে ইংরেজ শাসনের গোড়াপত্তন হয় এবং তা প্রায় ২০০ বছর পর্যন্ত অব্যাহত ছিল। ইংরেজদের দীর্ঘ শাসন ও শোষণের ফলে আমরা অনেক ক্ষেত্রেই নিজেদের স্বকীয়তা হারিয়েছি। তাই আমাদের মধ্যে অনেক ক্ষেত্রেই পশ্চিমা সংস্কৃতির অনুপ্রবেশ ঘটেছে। মানুষের জীবনাচারণ, পছন্দ-অপছন্দ-রুচিবোধ ও পোশাক-আশাকে বৈচিত্র্য এসেছে। ক্ষেত্র বিশেষে আমরা নিজেদের দ্বীনকে ভুলে গিয়ে বিজাতীয় সংস্কৃতি ও ঐতিহ্যকে দ্বীনের অন্তর্ভুক্ত করে ফেলেছি। গা ভাসিয়ে দিয়েছি ইংরেজি সংস্কৃতির গড্ডলিকা প্রবাহে। এমনই এক পশ্চিমা সংস্কৃতি নামের অপসংস্কৃতি হচ্ছে কথিত ‘থার্টি ফার্স্ট নাইট’। যা মুসলিম সমাজে অসার, অনর্থক, বেহুদা ও শয়তানি কাজ হিসেবেই স্বীকৃত। আল্লাহ রাব্বুল আলামিন এ ধরনের বেহুদা কাজ থেকে বিরত থাকতে মুসলমানদের নির্দেশ দিয়েছেন। কালামে হাকিমে বলা হয়েছে, ‘অবশ্যই বিশ্বাসীরা সফলকাম হয়েছে। যারা নামাজে বিনয়ী-নম্র। যারা অসার ক্রিয়া-কলাপ থেকে বিরত থাকে’ (সূরা আল মোমিনুন-আয়াত ১-৩)। অনত্র বলা হয়েছে, ‘হে ঈমানদারগণ! তোমরা শয়তানের পদাঙ্ক অনুসরণ করো না। যে কেউ শয়তানের পদাঙ্ক অনুসরণ করবে। তখন তো শয়তান নির্লজ্জতা ও মন্দ কাজেরই আদেশ করবে’ (সূরা আন নূর-২১)।\nমূলত ইংরেজি নতুন বছরকে বরণ করার জন্য বিদায়ী বছরের শেষ রাত ও নতুন বছরের প্রথম প্রহরে এই উৎসব উদযাপন করা হয়। আসলে এটি কোনো মুসলিম ঐতিহ্য বা সংস্কৃতির অংশ নয়। কথিত বর্ষবরণের এই রাতে নারী-পুরুষদের অবাধ-মেলামেশার সুযোগ করে দেয়া হয়। উৎসবের নামে আতশ ও পটকাবাজি, বেহুদাপনা, মাদকসেবন, উচ্ছৃখলতা, বেহায়াপনা, পথে পথে নারী-পুরুষের উদ্দাম নৃত্য শুধু ইসলামী ঐতিহ্যে নয়, বরং কোনো সভ্য সমাজে গ্রহণযোগ্য হতে পারে না। অথচ আমাদের দেশসহ মুসলিম বিশ্বের প্রায় সব দেশেই এই বিজাতীয় সংস্কৃতি ও ফেতনার এমনভাবে অনুপ্রবেশ ঘটেছে, যা থেকে পরিত্রাণ লাভ করার আপাত কোনো সম্ভাবনা দেখা যাচ্ছে না।\nমূলত কথিত থার্টি ফার্স্ট নাইট উদযাপনের মাধ্যমে ইংরেজি বর্ষবরণ বিজাতীয়, কুফরি ও মোশরেকি সংস্কৃতির অংশ। এমনকি তা ইসলামী আকিদার সাথেও সঙ্গতিহীন। তাই কোনো মুসলমানের বিজাতীয় সংস্কৃতির ধারক-বাহক হওয়ার সুযোগ নেই। অথচ আমরা কেউ অজ্ঞতাবশত আবার কেউ জেনে শুনেই এই গর্হিত কাজটি অবলীলায় করে যাচ্ছি। তাই থার্টি ফার্র্স্ট বা ইংরেজি বর্ষবরণের উদযাপনের ইতিহাস সম্পর্কে আমাদের সম্যক ধারণা থাকা আবশ্যক।\nমূলত হজরত ইসা আ:-এর জন্মের ৪৬ বছর আগে রোমানরা ঔধহঁং নামে এক ঈশ্বরের পূজা শুরু করে। যাকে তারা এড়ফ ড়ভ নবমরহহরহমং বা শুরুর স্রষ্টা রূপে বিশ্বাস করত। বস্তুত, তারা বহু স্রষ্টায় বিশ্বাসী ছিল। তার মধ্যে ঔধহঁং ছিল অন্যতম। তাদের বিশ্বাস ছিল ঔধহঁং অতীত-ভবিষ্যতের সব কিছুই জানেন এবং ভবিষ্যৎ নিয়ন্ত্রণের ক্ষমতা রাখেন। এই ঔধহঁং-এর নাম অনুসারে বছরের প্রথম মাসের নাম দেয়া হয় ঔধহঁধৎু. এই মাসে ঘটা করে তাদের এই ঈশ্বরকে খুশী করে যেন ঔধহঁং তাদেরকে পুরো বছর মঙ্গলের মধ্যে রাখেন। মূলত এই ঔধহঁং পূজা থেকে ইংরেজি বর্ষবরণের সূচনা।\nসে ধারাবাহিকতায় একই সময়ে তথা খ্রিষ্টপূর্ব ’৪৬ সালে জুলিয়াস সিজার সর্ব প্রথম ইংরেজি নববর্ষ উৎসবের প্রচলন করেন। মূলত গ্রেগরিয়ান ক্যালেন্ডারের মাধ্যমে ইংরেজি সালের বিস্তৃতি। পরবর্তীতে ইউরোপসহ বিশ্বের বিভিন্ন দেশে নববর্ষ পালন শুরু হয়! সাধারণভাবে প্রাচীন পারস্যের সম্রাট জমশিদ খ্রিষ্টপূর্ব ৮০০ সালে এই নববর্ষ বা নওরোজের প্রবর্তন করেছিলেন। এ ধারাবাহিকতা এখনো পারস্যে আছে এবং ইরানে নওরোজ ঐতিহ্যগত নববর্ষের জাতীয় উৎসব হিসেবে পালিত হয়। মেসোপটেমিয়ায় এই নববর্ষ শুরু হতো নতুন চাঁদের সাথে। ব্যাবিলনিয়ায় নববর্ষ শুরু হতো ২০ মার্চ। অ্যাসিরিয়ায় শুরু হতো ২১ সেপ্টেম্বর।\nমিসর ও পারসিকদের নতুন বছর শুরু হতো ২১ সেপ্টেম্বর। গ্রিকদের নববর্ষ শুরু হতো খ্রিষ্টপূর্ব পঞ্চম শতাব্দী পর্যন্ত ২১ ডিসেম্বর। রোমান প্রজাতন্ত্রের পঞ্জিকা অনুযায়ী নববর্ষ শুরু হতো ১ মার্চ এবং খ্রিষ্টপূর্ব ১৫৩-এর পরে ১ জানুয়ারিতে। ইহুদিদের নববর্ষ বা রোশ হাসানা শুরু হয় তিসরি মাসের প্রথম দিন। মোটামুটিভাবে তিসরি মাস হচ্ছে ৫ সেপ্টেম্বর থেকে ৬ অক্টোবর। মধ্যযুগে ইউরোপের বেশির ভাগ দেশে নববর্ষ শুরু হতো ২৫ মার্চ। অ্যাংলো-স্যাকসন ইংল্যান্ডে নববর্ষের দিন ছিল ২৫ ডিসেম্বর। পয়লা জানুয়ারি নববর্ষের দিন হিসেবে নির্দিষ্ট হয় ১৫৮২ সালে গ্রেগরিয়ান ক্যালেন্ডার প্রবর্তনের পর। ধীরে ধীরে শুধু ইউরোপে নয়, সারা বিশ্বের বিভিন্ন দেশে গ্রেগরিয়ান ক্যালেন্ডার অনুযায়ী নববর্ষ পালন শুরু হয়।\nমূলত ইসলাম হচ্ছে আল্লাহ রাব্বুল আলামিনের পক্ষ থেকে একমাত্র পরিপূর্ণ, সন্তুষ্টিপ্রাপ্ত, নিয়ামতপূর্ণ, অপরিবর্তনীয় এবং মনোনীত জীবন বিধান। মানুষের ইহকালীন কল্যাণ, পরকালীন মুক্তি ও হেদায়েতের জন্য পূর্ণাঙ্গ জীবনব্যবস্থা। তাই এই দ্বীনের মধ্যে বিজাতীয় কোনো ঐহিত্য-সংস্কৃতির অনুপ্রবেশ ঘটানো কোনোভাবেই বৈধতা পেতে পারে না। কারণ, ইসলামই হচ্ছে অদ্বিতীয় জীবন বিধান। আর যারা ইসলামের আওতার মধ্যে নেই তারা নিঃসন্দেহে কাফির-মুশরিকদের অন্তর্গত। তাই কাফির-মুশরিকদের অনুসরণও ইসলামে কঠোরভাবে নিষেধ করা হয়েছে। কালামে পাকে বলা হয়ছে, ‘নিশ্চয়ই সমস্ত প্রাণীর মধ্যে আল্লাহ পাকের কাছে কাফেররাই নিকৃষ্ট, যারা ঈমান আনেনি’ (সূরা আনফাল-৫৫)। আল্লাহ তায়ালা মানব জাতিকে সতর্ক করে দিয়ে বলেছেন, হে মুসলিমগণ! তোমরা ওই জালেমদের দিকে একটুও ঝুঁকবে না, অন্যথায় জাহান্নামের আগুন তোমাদের স্পর্শ করবে’ (সূরা হুদ, ১১৩)। আল্লাহ তায়ালা ইরশাদ করেছেন, হে ইমানদারগণ! শয়তানের পদাঙ্ক অনুসরণ করো না। যে ব্যক্তি শয়তানের পদাঙ্ক অনুসরণ করবে, সে তো অশ্লীলতা ও মন্দেরই নির্দেশ দেবে’ (সূরা নূর : ২৯)।\nউপরের আলোচনা থেকে এ কথা নিশ্চিত হওয়া গেছে যে, বর্ষবরণের নামে থার্টি ফার্স্ট নাইট উদযাপন ও বেলেল্লাপনা ইসলামী আকিদা, বোধ-বিশ্বাস, কৃষ্টি-সংস্কৃতি ও মূল্যবোধের পরিপন্থী। তাই ইংরেজি সালের শেষ রাতে তরুণ-তরুণীর অবাধ মেলামেশা, বেহায়াপনা, উদোম নর্তন-কুর্দন, নেশাগ্রস্ততা, অহেতুক অপচয় ও গান-বাজনা সম্পূর্ণ হারাম। ইসলাম এসব বেহুদাপনাকে পুরোপুরি নিষিদ্ধ করেছে।\nইসলাম নারী-পুরুষের অবাধ মেলামেশাকে কোনোভাবেই স্বীকৃতি দেয়নি। আর থার্টি ফার্স্ট নাইট উদযাপনের নামে যা হয় তা জেনা-ব্যভিচারকেই উৎসাহিত করে। এ সম্পর্র্কে আল্লাহ তায়ালা বলেন, ‘আর ব্যভিচারের কাছেও যেয়ো না। নিশ্চয় এটা অশ্লীল কাজ এবং মন্দ পথ’ (সূরা বনি ইসরাইল : ৩২)। মূলত বর্ষবরণের নামে নিম্নোক্ত বিষয়গুলোর প্রসার ঘটে এবং তা মানুষকে বিভিন্ন ধরনের পাপাচারে লিপ্ত হতে সহায়তা করে।\nমূলত থার্টি ফার্স্ট বা বর্ষবরণের নামে উন্মত্ততার অনুমোদন ইসলামে নেই বরং এসব বিজাতীয় ঐতিহ্য ও সংস্কৃতির অংশ। তাই মুমিন হিসেবে আমাদের কর্তব্য থার্টি ফার্স্ট নাইট উদযাপনসহ এ ধরনের সব বেহুদা কাজ থেকে বিরত থাকা। কথিত বর্ষবরণ বা উৎসবের নামে সব প্রকার অশ্লীলতা, বেহায়াপনা, হইহুল্লোড় এবং নগ্নতা প্রদর্শনকে এড়িয়ে চলা। কারণ, আল্লাহ মানুষকে জীবন-যৌবনের পূজা করার জন্য সৃষ্টি করেননি বরং খলিফা হিসেবে তার একচ্ছত্র আনুগত্য করার জন্যই দুনিয়াতে পাঠিয়েছেন। আর মানুষকে সৃষ্টির সেরা জীবের মর্যাদাও দেয়া হয়েছে।\nমূলত আমল বা কর্মের মাধ্যমেই মানুষকে তার শ্রেষ্ঠত্বের মর্যাদা রক্ষা করতে হবে। মানুষ সৎকাজের আদেশ ও অসৎ এবং বেহুদাপনা থেকে বিরত রাখতে হবে। কালামে পাকে আল্লাহ তায়ালা বলেন, ‘তোমরাই শ্রেষ্ঠ উম্মত; মানবজাতির কল্যাণ সাধানের জন্য তোমাদেরকে পাঠানো হয়েছে। তোমরা সৎকাজের আদেশ দেবে এবং অসৎ কাজ থেকে বিরত রাখবে’ ( সূরা আল ইমরান-১১০)।\nশাবান মাস এসেছে, রমজানের প্রস্তুতি শুরু\nপ্রকাশের সময় লন্ডন: বুধবার, ২৫ মার্চ ২০২০ ০২:৪৪ অপরাহ্ণ\nপ্রার্থনার শক্তি দিয়ে করোনার মতো মহামারী প্রতিরোধ সম্ভব\nপ্রকাশের সময় লন্ডন: বুধবার, ২৫ মার্চ ২০২০ ১২:২৬ অপরাহ্ণ\nকরোনাভাইরাস একটি পরীক্ষা: মুফতি মেঙ্ক\nপ্রকাশের সময় লন্ডন: সোমবার, ২৩ মার্চ ২০২০ ০১:৪৭ অপরাহ্ণ\nপ্রকাশের সময় লন্ডন: বৃহস্পতিবার, ১৯ মার্চ ২০২০ ০৭:৪৪ অপরাহ্ণ\nপ্রকাশের সময় লন্ডন: বুধবার, ১ এপ্রিল ২০২০ ০১:৩৯ অপরাহ্ণ\nপ্রকাশের সময় লন্ডন: বুধবার, ১ এপ্রিল ২০২০ ০১:২৬ অপরাহ্ণ\nপ্রকাশের সময় লন্ডন: বুধবার, ১ এপ্রিল ২০২০ ০১:০০ অপরাহ্ণ\nপ্রকাশের সময় লন্ডন: বুধবার, ১ এপ্রিল ২০২০ ১২:১৬ অপরাহ্ণ\nপ্রকাশের সময় লন্ডন: বুধবার, ১ এপ্রিল ২০২০ ১০:২১ পূর্বাহ্ণ\nভোট দিয়েছেন ৪৭ জন